BREAKING NEWS:3Mahsala Eh Gai Netanyahu Ge Mahchah Dhauvaa Ufulaifi - Vaguthu\nތިން މައްސަލައެއްގައި ނަތަންޔާހޫގެ މައްޗަށް ދައުވާ އުފުލައިފި\n4 މަސް ކުރިން ( ނޮވެމްބަރު 21, 2019 )\nއިސްރާއީލްގެ ހައްދުފަހަނައަޅާފައިވާ، އަނިޔާވެރި ބޮޑުވަޒީރު ބެންޖަމިން ނަތަންޔާހޫގެ މައްޗަށް ތިން މައްސަލައެއްގައި ދައުވާ އުފުލައިފިއެވެ.\nމީޑިއާ ރިޕޯޓްތައް ބުނާ ގޮތުގައި ނަތަންޔާހޫގެ މައްޗަށް ވަނީ ރިޝްވަތުގެ ދައުވާ އަކާއި މަލީ މުއާމަލާތްތަކެއް އޮޅުވާލި މައްސަލައެއްގެ ދައުވާ އަކާއި، އިތުބާރު ކުރެވޭ މަގާމެއްގައި ހުރެ ކޮށްގެން ނުވާނެ އަމަލުތަކެއް ކުރުމުގެ ދައުވާއެއް އުފުލާފައި ކަމަށެވެ.\nމީގެ ތެރެއިން އެންމެ ބޮޑު މައްސަލައަކީ މަޝްހޫރު ވިޔަފާރިވެރިއެއް ކަމަށްވާ ޝައުލް އެލޮވިޗްގެ އަތުން ނަތަންޔާހޫ ރިޝްވަތު ހިފި މައްސަލައެކެވެ. ޝައުލް އަކީ އިސްރާއީލްގެ މަޝްހޫރު މީޑިއާއެއް ހިންގާ މީހެކެވެ. ރިޝްވަތު ހިފުމަށް ފަހު ނަތަންޔާހޫ ވަނީ އޭނާ އަށް 500 މިލިއަން ޑޮލަރުގެ މާލީ މަންފާ ހޯދައި ދީފައި ކަމަށް ތުހުމަތު ކުރެވެއެވެ.\nދެވަނަ މައްސަލަ އަކީ ވެސް މީޑިއާއަކާއި ގުޅޭ މައްސަލައެކެވެ. ނަތަންޔާހޫ ވަނީ އިސްރާއީލްގެ ދުވަހު ނޫހެއް ދައުރުވާ ވަރު މަދު ކުރުމަށްޓަކައި އޭނާ އަށް ތާއިދު ކުރާ ނޫހަކަށް އިތުރު ފުރުސަތުތަކެއް ހޯދައިދީ އެނޫސް ކުރިއަރުވަން މަސައްކަތް ކޮށްފައި ކަމަށް ތުހުމަތު ކުރެވެއެވެ.\nތިން ވަނަ މައްސަލައަކީ ހޮވީވްޑްގެ ތަރި މޮގުލް އާނޮން މިލްޗަން އާއި ބިލިއަނަރ ޖޭމްސް ޕާލާ އަކުން ހަތިޔާތަކެއް ގަބޫލު ކުރި މައްސަލައެކެވެ. އެއީ ބޮޑުވަޒީރު ކަމުގެ މަގާމު ބޭނުންކޮށްގެން ނާޖާއިޒް މަންފާއެއް ހޯދުން ކަމަށް ޕްރޮސެކިއުޓަރުން ބުނެއެވެ.\nނަތަންޔާހޫގެ މައްޗަށް މިއަދު ދައުވާ އުފުލާފައި މިވަނި އިސްރާއީލްގައި ސަރުކާރެއް އެކުލަވާލަން ނަތަންޔާހޫ އާއި ބެނީ ގަންޓްޒް އަށް ދިން ފުރުސަތު ހަމަވެ އަނެއްކާވެސް އެގައުމުގައި އިންތިޚާބެއް ބާއްވަން ޖެހިދާނެ ކަމުގެ ނިޝާންތައް ފެންނަމުން ދަނިކޮށެވެ.\nމިއަދު އިސްރާއީލްގެ ރައީސް ވަނީ ސަރުކާރެއް އެކުލަވާލުމަށް އެންމެ ފަހުގެ 21 ދުވަސް ޤާނޫނު ހަދާ މަޖިލީހުގެ މެންބަރުންނަށް ދީފައެވެ. މި 21 ދުވަހުގެ ތެރޭގައި ސަރުކާރެއް އެކުލަވާ ނުލެވިއްޖެނަމަ އެއް އަހަރު ދުވަހުގެ ތެރޭގައި އިސްރާއީލްގައި ތިން ވަނަ އާއްމު އިންތިޚާބު ބާއްވަން ޖެހޭނެއެވެ.\nނަތަންޔާހޫ އަށް އަޣުލަބިއްޔަތެއް ނުލިބުނު\nނޮވެމްބަރު 24, 2019 10:48\nނަތަންޔާހަު މީ ދުނިޔެމަތީގަި ވާ އެއްމެ ނުބާނުލަފާ މީހާ ﷲ ގެ ކުޅަދުން ވަންތަކަމާ އެކު ނަތަންޔަހޫ އަށް ބޮޑް މުސީބާތެއް މެދުވެރި ކުރައްވާންދޭވެ،\nޑިސެމްބަރު 26, 2019 12:15\nތެދުމަގު ދައްކަވާން ދޭ!\nނޮވެމްބަރު 24, 2019 13:37\nޔާﷲ މުސްލިމުންނަށް އަނިޔާކޮށް ޝަހީދުކުރުމުގެ ފަހަތުގައިހުރި މި ނުބައި ޝައިޠޯނަށް ދުނިޔެމަތީގައިވެސް ގަދަވޭން ދައްކަވާފައިނޫނީ ފުރާނަ ނުގެންދަވާންދޭވެ!


Komme rashakun detox faruvaa faseyhain libey goyi hadhan fas koffi\nކޮންމެ ރަށަކުން ޑިޓޮކްސް ފަރުވާ ލިބޭނެ ގޮތް ހަދަން މަޖިލީހުން ފާސްކޮށްފި\nހަނިމާދޫ ޑިޓޮކްސް ސެންޓަރު: ކޮންމެ ރަށަކުން ޑިޓޮކްސް ފަރުވާ ލިބޭނެ ގޮތް ހަދަން މަޖިލީހުން މިއަދު ފާސްކުރި -- ފޮޓޯ: ރައީސް އޮފީސް\nމަސްތުވަތަކެތި ބޭނުންކުރާ މީހުންނަށް ރާއްޖޭގެ ކޮންމެ ރަށެއްގެ ސިއްހީ މަރުކަޒުން ޑިޓޮކްސް ފަރުވާ ލިބޭނެ ގޮތް ހަދަން ރައްޔިތުންގެ މަޖިލީހުން ފާސްކޮށްފި އެވެ.\nމަޖިލީހުން މިގޮތަށް ފާސްކުރީ ނެޝެނަސް ޑްރަގް އޭޖެންސީ(އެންޑީއޭ) ރިފޯމް ކުރުމަށް އެދި ރައްޔިތުންގެ މަޖިލީހަށް ހުށަހެޅި "ޗޭންޖް އެންޑީއޭ 2020" ޕެޓިޝަން، ޕެޓިޝަން ކޮމިޓީން ދިރާސާކުރުމަށް ފަހު އެކުލަވާލި ރިޕޯޓުގައި އެގޮތަށް ހުށަަހަޅާފައިވާތީ އެވެ.\nއެ ރިޕޯޓް މިއަދު މަޖިލީހުގެ ތަޅުމުން ފާސްކުރީ 33 މެމްބަރުންގެ ވޯޓާ އެކުއެވެ.\nކޮމިޓީ ރިޕޯޓުގައި މިހާރު ދިމާވެފައިވާ މައްސަލަަތައް ހައްލުކުރަން ގިން ކަންތައްތަކެއް ކުރުމަށް ލަފާ ދީފައިވެ އެވެ. އެގޮތުން މަސްތުވާތަކެތި ބޭނުންކުރާ މީހުންނަށް ދޭ ފަރުވާގެ ނިޒާމް ލާމަރުކަޒު ކުރުމަށް ލަފާ ދީފައިވެ އެވެ.\nމީގެތެރޭގައި މަސްތުވާތަކެތީގެ އާބާދީގެ ނިސްބަތަށް ބަލައި ރާއްޖޭގެ ކޮންމެ ރަށެއްގެ ސިއްހީ މަރުކަޒެއްގައި މެތަޑޯންގެ ފަރުވާއާއި ޑިޓޮކްސްގެ ފަރުވާ ދެވޭނެ އިންތިޒާމް ހަމަޖެއްސުން ހިމެނެ އެވެ. އަދި އެންޑީއޭގެ ދަށުން ހިންގާ ފަރުވާދޭ މަރުކަޒުތައް ލާމަރުކަޒުކޮށް މަސްތުވާތަކެތީގެ އާބާދީގެ ނިސްބަތަށް ބަލައި ޑްރަގް ކޯޓުގެ މަސައްކަތް ލާމަރުކަޒު ކުރަން ވެސް ލަފާ ދީފައިވެ އެވެ\nރިޕޯޓުގައި ހުރި އިތުރު ހުށަހެޅުންތައް\nއެންޑީއޭ އަދި ޑްރަގް ކޯޓަށް މިވަގުތަށް އެންމެ ބޭނުންވާ މުވައްޒަފުންނާއި ވަސީލަތްތައް ވީހާވެސް އަަވަަހަށް ހަމަަޖައްސައިދިނުން.\nކަސްޓަމްސްގެ ބޯޑާ މެޝިންތަކާއި ސާމާނުތައް ޒަމާނީ ކުރުން.\nވަޒީފާގެ ފުރުސަތުތަކާއި ހޭލުންތެރިކަމުގެ ޕްރޮގްރާމްތައް ހިންގުން.\nގާނޫނާއި ގަވައިދުތަކަށް ގެންނަން ޖެހޭ އިސްލާހުތައް ގެނައުން.\nއެންޑީއޭގެ ޕާފޯމަންސް އަދި ފައިނޭންޝަލް އޮޑިޓެއް ހެދުން.\nވެރިކަން ބަދަލުވިޔަސް ބަދަލުނުވާ ފަދަ މާސްޓާ ޕޮލިސީއެއް މަސްތުވާތަކެއްޗާ ދެކޮޅަށް އެކުލަވާލުން.\nމަސްތުވާތަކެތި ވިއްކާ ބިދޭސީން އަވަހަށް ޑީޕޯޓްކުރަން އެންގުން.\nރައްޔިތުންގެ މަޖިލިސް މަސްތުވާތަކެތި އެންޑީއޭ


Cancer Hospital L. Gan ah badhalu kuran mashvaraa kuranee | Mihaaru\nކެންސަރު ހޮސްޕިޓަލް ލ. ގަމަށް ބަދަލުކުރަން މަޝްވަރާކުރަނީ\n08 ނޮވެމްބަރ 2020 - 13:15\nއިންޑިއާގެ އެހީގައި ހުޅުމާލޭގައި އިމާރާތް ކުރަން ނިންމި ކެންސަރުގެ ބައްޔަށް ފަރުވާދޭ ހާއްސަ ހޮސްޕިޓަލް، ލ. ގަމަށް ބަދަލުކުރަން ސަރުކާރުން މަޝްވަރާ ކުރަން ފަށައިފި އެވެ.\n"މިހާރު" އަށް އެނގިފައިވާ ގޮތުގައި ކެންސަރު ހޮސްޕިޓަލް، ގަމަށް ބަދަލުކުރުމޭ ގުޅޭ މަޝްވަރާތައް ދެ ގައުމުން އަންނަނީ ކުރަމުންނެވެ. ނަމަވެސް އެ ކަމުގައި އަދި ވަކި ގޮތެއް ނުނިންމަ އެވެ. މިކަމުގައި ހެލްތު މިނިސްޓްރީގެ ރަސްމީ ބަހެއް ނުލިބެ އެވެ.\nރާއްޖެއަށް ބޮޑެތި އެހީތަކެއް ދިނުމަށް ޑިސެމްބަރު 4، 2019 ގައި ވާޗުއަލްކޮށް ބޭއްވި ރަސްމިއްޔާތުގައި އިންޑިއާގެ ބޮޑުވަޒީރު ނަރެންދްރަ މޯދީ ވިދާޅުވީ، ކެންސަރު ބައްޔަށް ފަރުވާދޭ ހާއްސަ ހޮސްޕިޓަލެއް ހުޅުމާލޭގައި އެޅުމުގެ މަސައްކަތް ކުރަމުން އަންނަކަމަށެވެ. އޭގެ އިތުރުން މާލޭގެ މަގު ބައްތިތައް ލެޑް ލައިޓަށް ބަދަލު ކުރުމާއި ރުޕޭ ކާޑު ރާއްޖެ އަށް ތައާރަފްކުރުމާއި ތިން މަސް ފެކްޓަރީ އަދި ދުވެލި ބާރު ކޯސްޓްގާޑް އުޅަނދެއް ވެސް އެ ރަސްމިއްޔާތުގައި ވަނީ ހަދިޔާކޮށްފަ އެވެ.\nIndia in Hulhumale' gai cancer hospital eh alhanee\nމަގާމާ ހަވާލުވެވަޑައިގެންނެވުމަށް ފަހު، ރައީސް އިބްރާހިމް މުހައްމަދު ސޯލިހު އިންޑިއާ އަށް ކުރެއްވި ރަސްމީ ދަތުރުފުޅުގައި އެ ގައުމުން ވަނީ ރާއްޖެއަށް 1.4 ބިލިއަން ރުފިޔާގެ އެހީ ދީފަ އެވެ. އޭގެ ތެރެއިން 200 މިލިއަން ޑޮލަރަކީ ބަޖެޓް ސަޕޯޓެވެ.\nމި ސަރުކާރުގެ އެންމެ ބޮޑު އެއް ވައުދަކީ ހިދުމަތްތައް ލާމަރުކަޒީ ކުރުމެވެ. އެގޮތުން، ކެންސަރު ހޮސްޕިޓަލް ވެސް ގަމަށް ބަދަލުކުރުމަކީ އެ ސަރަހައްދުން ސިއްހީ ފަރުވާ ހޯދާ މީހުންނަށް ލިބޭނެ ފަސޭހައެކެވެ. މި ވަގުތު ކެންސަރު ބައްޔަށް ފަރުވާ ލިބެނީ ހަމައެކަނި ހުޅުމާލެ ހޮސްޕިޓަލް އަދި އައިޖީއެމްއެޗުން އެކަންޏެވެ. ކެންސަރަށް ސްކްރީންކުރުމުގެ ހުއްދަ ވެސް ދީފައި އޮންނަނީ އެ ދެ ހޮސްޕިޓަލަށެވެ.\nގަމު ރީޖަނަލް ހޮސްޕިޓަލުން މިހާރު ވެސް ދުވާލެއްގެ މައްޗަށް 300-400 ދެމެދުގެ ބަލި މީހުން އޯޕީޑީގައި ބަލާއިރު 11 ދާއިރާއެއްގެ ސްޕެޝަލިސްޓް ޑޮކްޓަރުން މިވަގުތު ވެސް އެ ހޮސްޕިޓަލުގައި މަސައްކަތްކުރެ އެވެ.\nލ. ގަން ކެންސަރު ރާއްޖެ-އިންޑިއާ ހެލްތު މިނިސްޓްރީ އިންޑިއާ ލ. އަތޮޅު ދިވެހި ސަރުކާރު\nކައުންސިލް އިންތިހާބުގެ ވޯޓްކޮޅު ލިބެންދެން ތިތަން އަޅާނީ ލ. ގަމުގައި ލިބުނީމަ އެކަން އެނިމުނީ\nކުރަން ރަނގޅު ކަމެއް، އެކަމަކު ފަހަތުގައި އެތަން ކުނިކަހާ ސާފުކުރާ މީހުންނަށާއި، އެތަން ހިންގާ މީހުންގެ ގޮތުގައި އިންޑިޔާ ސިފައި ބައިތިއްބާނަމަ، ކަމަކުނުދޭ، އެތަނުގެ ސްޕަޝަލިސްޓް ޑޮކްޓަރުންނާއި ޓެކްނިކަލް މަޤާމްތަކަށް އިންޑިޔާ މީހުންގެނެސް ބޭތިއްބިއަސް ރަނގަޅު، އެކަމަކު، މުޅިތަނުގައި އިންޑިޔާގެ ވަކި ހިއްޕާލެވި، ޤައުމުގެ ދާޚިލީ ކަންކަމުގެ ތެރެއަށް އިންޑިޔާގެ ނުފޫޒު ވައްދާ ދޮރާއްޓަކަށް އެތަންވެގެންނުވާނެ، މިހާރު ފެންނަ މަންޒަރުތަކުން ބުނެލީ.\nކްރިކެޓް ސްޓޭޑިއަމް އަޅަނީ އަނެއްކާ ކޮންތާކުބާ؟\nކޮންފަދަ މޮޔަ މަސްވަރާއެއް ތިކުރައްވަނީ ތިތން އަޅަންފެންނަނީ ހުޅުމާލޭގައި އެއްމެން މިތިބޚ މާލޭގަ ވިއްޔާ\nއަނެ އްކާވެސް ރަށަކުންބަ އެ ކަ އްވާލަނީ... އިންޑިޔާ ބޭނުންވީމަ ބޭނުންގޮތަކަށް ބަދަލުކުރެވޭގޮތަށްތަ އެގްރިމަންޓްތަ ހަދާފަހުންނަނީ.. އަ އިޖީ އެމް އެޗް ބަދަލު ކޮ އްބަލަ އާގަރާ އަށް..މިގަ އުމުގަ ވެރިންނަ މިތިބީ އަހަރެމެން ވޯޓުލަ އިގެން ހޮވި ވެރިންބާ.. އަހަރެމެން ވޯޓުދިނީ ދިވެހިންނަ ވެރިކަންކޮ އްދޭން ދިވެހިންގެ ބަޔަކަށް. އެކަމަކު ވެރިކަމުގެ މަންފާލިބެނީ ބިދޭސީންނަ..ދިވެހިރާ އްޖޭގެ ޙާރިޖީގުޅުން މިވަރަށް ހެޔޮނުވި އްޔާ ރަގަޅީ..ބޯކޮށް ކަ އުންސިލް އިންތިހާބުގެވޯޓުދޭތިމޑޕއަށް.\nހިއެއްނުވޭ މިވެރިކަމު ތިޔައިގެ އަމަލީމަސައްކަތެއް ފެންނާނެހެން މިހާރު ދެއަހަރުވީ ހަމަ ހެސްކިޔާފަ ޕްލޭންތައް ހަދަނީ ދެން ދުވަސްކޮޅަކުން ގޮވާލާނެ ކޮވިޑާހެދި ތިމަންމެނަށް ކަމެއްނުކުރެވުނީ އަދި ފަސްއަހަރު ދޭށޭ ދެން އެފަސްއަހަރު އިންޑިޔާމީހުން މިތާވެރިކަން ކުރާއިރު ތިޔަހޮސްޕިޓަލް އަޅާފާނެ ތޯއްޗެއް.\nމިޔަ އްވުރެ އް އުފާވެރި ހަބަރެ އް އަދި އަޑުނީވޭ. މަށަކީވެސް ގެދޮރު ކު އްޔަށްދޭ މާލެމީހެ އް. އެކަމުވެސް މަ ބޭނުންވަނީ މާލެ ނޫންތަނެ އް ކުރި އަރަން\nކެންސަރު ހޮސްޕިޓަލް ހުރުން އެންމެ ރަނގަޅުތަނަކީ، ހުޅުމާލެ. ބަލިމީހާއަށް ބޭނުންވަނީ ހޮސްޕިޓަލްގެ އެނދެއް އެކަންޏެއް ނޫން. އޭނާގެ އާއިލާގެ މީހުންނާއި ގާތުގައިވުން. ބޭނުންވާ ތަކެއްޗާއި ޚިދުމަތް ހޯދޭނެ ތަންތަން ޤާއިމްވެފައި ވުން. ހާލު ބޮޑުވެގެން ނުވަތަ އެމަޖެންސީއެއްގައި އަވަހަށް ރާއްޖެއިން ބޭރަށް ފުރޭނެ ގޮތްވުން. މިކަންކަމަށް ބަލާއިރު، ގަމަށް ކެންސަރު ހޮސްޕިޓަލް ބަދަލު ކުރުމަކީ މިއަދުގެ ހާލަތަށް ބަލާއިރު އަދި ރަނގަޅު ވިސްނުމެއް ނޫން.\nމާލޭގަ އަޅައިފިއްޔާ ހުރިހާ ކަމެއް މާލެއަށް ޖަމާކުރީ. އައްޑޫގަ އަޅައިފިއްޔާ އެހާ ދެކުނު ވީމާ ކަމަކު ނުދޭ ލާމުގަ އެޅީމާ ފަޅުރަށެއްގަ އަޅާކަމަށް ވެއްޖެ ކުޅުދުއްފުށީގަ އަޅައިފިއްޔާ އުތުރުން އެނޫން ތަނެއް ނުފެންނަނީހޭ ގޮވާނެ. ދެން ހުރި އެހެންތަންތަނުން ތަނަކަށް ގޮސްފިއްޔާ ވާނީ ސަރަހައްދު ހުރިހާ ރަށެއްގެ އަހުލީ ހަނގުރާމައަކަށް. ތިތަން އަޅަންވީ ޓްރެވެންޑްރަމްގަ\nމިއީ މަޝްވަރާ ކުރަންޖެހޭ ކަމެއް ނޫން. މީހުން ދިރިއުޅޭ ނިސްބަތާއި ކައިރީގައި ރަށްރަށް އޮތް ވަރަކާއި، މިފަދަ އެތައް މަޢުލޫމާތެއް (ޑޭޓާ) އެޅުމުން ކޮންތަނެއްގައި ހޮސްޕިޓަލް އެޅީމާތޯ ފައިދާ ބޮޑީ ބަލާލެވޭ ކޮމްޕިއުޓަރ ސޮފްޓްވެއަރ ހުރޭ.\nމި ސޮފްޓްވެއަރ އަށް ކިޔަނީ ޖީ.އައި.އެސް (ޖިއޮގްރަފިކަލް އިންފޮމޭޝަން ސިސްޓަމް) އެވެ. މަޝްވަރާ ކުރިވަރަކަށް ގެއްލެނީ އަގުބޮޑު ފައިސާ އެވެ.\nމިފަދަ ކަންކަން ފައިސަލާ ކުރުމުގައި (ޑިޒިޝަން ނެގުމުގައި) ޖީ.އައި.އެސް ގެ އެހީ ބޭނުން ކުރުން ކިތަންމެހާ ވެސް ރަނގަޅެވެ. ވަކި މާލޭގައި ނުވަތަ ލ އަތޮޅު ގައި އަޅާކަށް ނުޖެއެވެ. އެންމެ ރަނގަޅު ގޮތަކީ ރާއްޖޭގެ ރައްޔިތުންނަށް އެންމެ ބޮޑަށް ފައިދާ ކުރާނޭ ތަނެއްގައި ހޮސްޕިޓަލް އެޅުމެވެ.


Junge niyalah ethereyge dharani 20% mahchah\nޖޫންގެ ނިޔަލަށް އެތެރޭގެ ދަރަނި 20 ޕަސެންޓް މައްޗަށް\nމާރުކޭޓަށް ބާލާފައިވާ މަސް ތަކެއް ބާސް ކެޓަކަށް އަޅާލަނީ: އެތެރޭގެ ދަރަނި ވަނީ މަތިވެފައި -- ފޮޓޯ: އަވަސް\nމި އަހަރުގެ ޖޫން މަހުގެ ނިޔަލަށް ރާއްޖޭގެ އެތެރޭގެ ދަރަނި 20 ޕަސެންޓް މަތިވެފައިވާ ކަމަށް ފިނޭންސް މިނިސްޓްރީގެ ތަފާސް ހިސާބުތަކުން ދައްކައިފި އެވެ.\nފިނޭންސުން އާއްމު ކުރި ޖޫން މަހުގެ ދަރަނީގެ ތަފާސް ހިސާބުތައް ދައްކާ ގޮތުގައި މި އަހަރުގެ ޖޫންގެ ނިޔަލަށް ރާއްޖޭގެ ޖުމްލަ ދަރަނި ހުރީ 74.3 ބިލިއަން ރުފިޔާގަ އެވެ. މި ދަރަނީގެ ތެރެއިން މައިގަނޑު ގޮތެއްގައި މައްޗަށް ގޮސްފައި ވަނީ ރާއްޖޭގެ އެތެރޭގެ ދަރަންޏެވެ. ރާއްޖޭގެ އެތެރޭގެ ދަރަނި ވަނީ 20 ޕަސެންޓް މަތިވެފަ އެވެ. އަދި ދައުލަތުން ގެރެންޓީ ދީފައިވާ ދަރަނި އެއްކޮށް ބަލާނަމަ އެތެރޭގެ ދަރަނި 32 ޕަސެންޓު މަތިވެ އެވެ.\nޖީޑީޕީގެ ނިސްބަތުން ދަރަނި މިހާރު ހުރީ 128 ޕަސެންޓުގަ އެވެ. ނަމަވެސް ކުއްލި އަކަށް ޖީޑީޕީގެ ނިސްބަތުން ދަރަނި މަތިވުމުގެ ސަބަބަކީ ކޮވިޑް-19 ގެ މި ހާލަތާ ގުޅިގެން އިގްތިސޯދު ހީނަރުވެ ޖީޑީޕީ ވެސް ދަށްވެފައި ވުމެވެ.\nމި ހާލަތާ ގުޅިގެން ރާއްޖޭގެ ޖީޑީޕީ 32 ޕަސެންޓް ދަށްވެފައިވާ ކަމަށް ފިނޭންސުގެ ތަފާސް ހިސާބުތަކުން ދައްކަ އެވެ.\nމި މުއްދަތުގައި ރާއްޖޭގެ އެތެެރޭގެ ދަރަންޏަށް އެންމެ ބޮޑު އަސަރެއް ކޮށްފައި ވަނީ، ރާއްޖޭގައި ހުންނަ ސްޓޭޓް ބޭންކް އޮފް އިންޑިއާ (އެސްބީއައި) ގޮތްޕަށް އިންޑިއާ އާއި ދިވެހި ސަރުކާރުން ގެރެންޓީ ދީގެން ވިއްކި 150 މިލިއަން ޑޮލަރުގެ ޓީބިލް އެވެ. މީގެ އިތުރުން ހިމެނެނީ ކޮވިޑް-19 އާ ގުޅިގެން އިގްތިސޯދު ހިންގުމަށް ސަރުކާރު ނެގި ލޯނު ތަކެވެ.\nއެތެރޭގެ ދަރަނި މަތިވުމަކީ ކަންބޮޑުވާ ކަމެއް ކަމަށް މަރުކަޒީ ބޭންކް އިން މީގެ ކުރިން ވަނީ ބުނެފަ އެވެ. މަރުކަޒީ ބޭންކް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނެފައިވާ ގޮތުގައި އެތެރޭގެ ދަރަނި އިތުރުވާނަމަ ޕްރައިވެޓް ސެކްޓާއަށް އަސަރު ކުރުން ގާތެވެ.\nފިނޭންސް މިނިސްޓްރީން ބުނެފައިވާ ގޮތުގައި ޖޫން މަހުގެ ނިޔަލަށް ރާއްޖޭގެ ބޭރުގެ ދަރަނި ހުރީ 22 ބިލިއަން ރުފިޔާގަ އެވެ. އަދި މި މުއްދަތުގައި ބޭރުގެ ދަަރަނި މަތިވެފައި ވަނީ މިދިޔަ އަހަރުގެ ޖޫން މަހާ އަޅާ ބަލާއިރު ދެ ޕަސެންޓެވެ. އަދި ބޭރުގެ ދަރަނީގެ 75 ޕަސެންޓަކީ ލޯނެވެ. ބާކީ ހުރި 25 ޕަސެންޓަކީ ސަރުކާރުގެ ސެކިއުރިޓީސް އެވެ. މީގެ އިތުރުން 91 ޕަސެންޓް ހިއްސާ ކުރަނީ އެކްސްޓާނަލް ޑީއޯޑީ އެވެ.\nއެމްއެމްއޭ މިއަންމާ ފިނޭންސް މިނިސްޓްރީ + ދައުލަތުގެ އާމްދަނީ އިގްތިސޯދު އިބްރާހިމް އަމީރު ދައުލަތުގެ ދަރަނި


"ފަޒީސް ހިޖާމާ ތެރަޕީ" ހިންގަނީ ރަޖިސްޓްރީނުކޮށް، ދޮގު މައުލޫމާތު ފަތުރާތީ މައްސަލަ ފުލުހަށް\n8 މޭ 2022 - 17:25 7\nފަޒީސް ހިޖާމާ ތެރަޕީ ނަމުގައ ހިންގަމުން އަންނަ ތަން-- ފޮޓޯ: ފޭސްބުކް\n"ފަޒީސް ހިޖާމާ ތެރެޕީ" ގެ ނަމުގައި ހިންގަމުން އަންނަ ތަނަކީ ރަޖިސްޓާ ނުކޮށް ހިންގަމުން އަންނަ ތަނެއް ކަމަށާއި އެ ތަނުން މީހުންނަށް އޮޅޭ ގޮތަށް މައުލޫމާތު ފަތުރަމުން ދާތީ, އެ މައްސަލަ ބަލަމުން އަންނަ ކަމަށް ހެލްތު މިނިސްޓްރީން ބުނެފި އެވެ.\n"ފަޒީސް ހިޖާމާ ތެރަޕީ" އަކީ ރާއްޖޭގައި އެންމެ ފުޅާދާއިރާއެއްގެ ހިޖާމާގެ ފަރުވާ ދެމުން އަންނަ އެއް ތަނެވެ. 2019 ވަނަ އަހަރު ވެސް ހެލްތު މިނިސްޓްރީން ވަނީ އެ ތަން ބަންދު ކުރުމަށް އަންގާފަ އެވެ. ނަމަވެސް އެ ފަހުން އެކަން ހުއްޓުވުމަށް އިތުރު ކަމެއް ނުކުރެ އެވެ.\nމި ފަހުން އަނެއްކާވެސް ހިޖާމާގެ ވާހަކަ ފެންމަތިވެފައި މި ވަނީ "ފަޒީސް ހިޖާމާ ތެރަޕީ" އިން ހަކުރު ބައްޔަށް ޖަހަމުން އަންނަ އިންސުލިންގެ ބަދަލުގައި ހިޖާމާ ޖެހުމުން ހަކުރުބަލި ރަނގަޅުވާނެ ކަމަށް ބުނެފައިވާތީ އެވެ.\nއެކަމާ ޑޮކްޓަރުންނާއި ޑައިބެޓިކްސް އެސޯސިއޭޝަންގެ އިތުރުން އާންމުން ވެސް އަންނަނީ ނުރުހުން ފާޅުކޮށް ވާހަކަ ދައްކަމުންނެވެ.\nހެލްތް މިނިސްޓްރީގެ މީޑިއާ އޮފިޝަލް "އަދަދު" އަށް ވިދާޅުވީ އެ ތަނަކީ ފެށުނީއްސުރެ ރަޖިސްޓްރީ ނުކޮށް ހިންގަމުން އަންނަ ތަނެއް ކަމަށެވެ.\n"ފުރަތަމަ (އެޕޮއިންޓްމަންޓް ހަދަން) ފެށީ އޮންލައިންކޮށް. އޭރު ނުހުރޭ އެކަމަށް ހާއްސަ ތަނެވެސް. މިނިސްޓްރީން ފަހުން އެންގީމަ އިމާރާތެއް ހަދައިގެން ހިންގަން ފެށީ. އެކަން އެގޮތަށް ރަޖިސްޓްރީ ނުކޮށް ކުރާތީ އަނެއްކާވެސް މިނިސްޓްރީން އިންޓަވީން ކުރީ," މިނިސްޓްރީން ބުންޏެވެ.\nރަޖިސްޓްރީ ނުކޮށް ހިންގާ ތަނަކަށްވީ ނަމަވެސް, މިނިސްޓްރީއަށް އެތަން ބަންދު ކުރުމުގެ ބާރެއް ނުލިބެ އެވެ. އެހެން ކަމުން އެ މައްސަލަ ފުލުހަށް އަންގާފައި ވާނެ ކަމަށާއި މައްސަލަ ބަލާ އެތަން ބަންދު ކޮށްދިނުމަށްވެސް ފުލުހުގައި އެދިފައިވާނެ ކަމަށް އޮފިޝަލް ވިދާޅުވި އެވެ.\nމިކަމާ ގުޅިގެން ފުލުހުންގެ ބަހެއް ނުލިބުނެވެ.\n"ފަޒީސް ހިޖާމާ ތެރެޕީ"ގެ ވެރިޔާގެ ފަޒީގެ ބަސް\n"ފަޒީސް ހިޖާމާ ތެރަޕީ" ހިންގާ ފަޒީލާ އުސްމާނު (ފަޒީ) މި ނޫހަށް ބުނީ 2018ވަނަ އަހަރު ފެށި އެ މަސައްކަތް، މިނިސްޓްރީގައި އެ ތަން ރަޖިސްޓާ ކޮށްދިނުމަށް އެތައް ފަހަރަކު އެދިފައިވާނެ ކަމަށެވެ. ނަމަވެސް އެކަން ކޮށްދީފައި ނުވާ ކަމަށް އޭނާ ބުންޏެވެ.\nމީގެ ކުރިން 2019ވަނަ އަހަރުވެސް މިނިސްޓްރީއަށް ފަޒީ ހާޒިރުކޮށް ވަނީ ސުވާލު ކޮށްފަ އެވެ. އެއީ ސެޓްފިކެޓް ނެތި ހިންގަމުން އަންނާތީ ކަމަށާއި ލޭ ގެންގުޅޭ ތަނަކަށްވާތީ ސާފުތާހިރު ވެއްޓެއްގައި އެކަން ކުރުމަށް ބުނެ ކަމަށެވެ.\nއެގޮތުން 2019ވަނަ އަހަރު ކްލިނިކެއް ހުޅުވުމަށް ރަޖިސްޓާ ކުރަން ދިއުމުން ސެޓްފިކެޓެއް ނެތި ނުދެވޭނެ ކަމަށް މިނިސްޓްރީން ބުނި ކަމަށާއި ބޭރުން މީހުން ގެނެސްގެންވެސް ކުރުމަށް ހުއްދަ ނުދޭނެ ކަމަށް މިނިސްޓްރީން އޭރު އެންގި ކަމަށް ފަޒީ ބުންޏެވެ.\n"ރާއްޖޭގަ މެޑިކަލް ޑޮކްޓަރުން ނޫން މީހުންނަށްވެސް ކްލިނިކްތައް ހިންގޭ. އަޅުގަނޑަށް ކީއްވެތޯ ހިޖާމާ ކްލިނިކެއް ނުހިންގެންވީ އެކަމުގެ މާހިރުން ގެނެސްގެން. އެކަމަކު އަޅުގަނޑަކަށް އެ ހުއްދައެއް ނުދިން އެތާ ފަޒީލާ އުސްމާން ހިޖާމާ ޖަހައޭ ކިޔާފަ،" އޭނާ ބުންޏެވެ.\n"ހުއްދަ ނުދޭން އުޅެނީ އަޅުގަނޑުމެން އަތުން މީހަކު މަރުވެއްޖާ މިކަން ހުއްޓުވާލެވޭނެތީ. އަޅުގަނޑުވެސް ބޭނުންވަނީ ހުއްދަ ނަގައިގެން ޕްރޮފެޝަނަލްކޮށް މެޑިކަލް ޑޮކްޓަރުން ކުރާ ގޮތަށް ހުއްދައާއެކު ކުރަން،"\nއެހެން ނަމަވެސް އޭނާއަކީ ދެ ކުދިން ތިބޭ މީހެއް ކަމަށްވާތީ ޔޫކޭގައި ދެ އަހަރު އެ ކިޔެވުމަށް ނުހުރެވޭނެ ކަމަށް ފަޒީ ބުންޏެވެ. އިތުރަށް ފަޒީ ބުނީ މިނިސްޓްރީން ހިޖާމާ ކޯސް ހިންގައި ނުދޭތީ ބޭރުން ގެންނަ ސެޓްފިކެޓު ގަބޫލުރަން ޖެހޭނެ ކަމަށެވެ.\n"އަޅުގަނޑު މިހާރު މި ދަނީ ހިޖާމާ ޑިޕްލޮމާ ކޯހެއް ހަދަމުން ބޭރުން. އޮންލައިންކޮށް،"\nރަޖިސްޓާ ކޮށްގެން ރާއްޖޭގައި ހިޖާމާ ޖަހައިދޭ އެއްވެސް ތަނެއް މިވަގުތު ނެތް ކަމަށާއި ރަޖިސްޓާ ކޮށްގެން ހިންގުމުގެ ހުއްދަ ދިނުމުގެ ބާރު މިނިސްޓްރީއަށް ނޯންނާނެ ކަމަށް ފަޒީ ބުންޏެވެ. ސަބަބަކީ މިއީ މުސްލިމް ގައުމަކަށް ވެފައި ހިޖާމާއަކީ ރަސޫލާގެ ސުންނަތުން ސާބިތުވާ ކަމަކަށްވާތީ ކަމަށް އޭނާ ބުންޏެވެ.\nއަންނަ ބުރާސްފަތި ދުވަހު މިނިސްޓްރީއަށް ހާޒިރުވުމަށް ލިޔުމަކުން އަންގާފައިވާ ކަމަށާއި މިފަހަރުވެސް އެކަމަށް ތައްޔާރަށް ހުރި ކަމަށް ފަޒީ ބުންޏެވެ.\n"އަޅުގަނޑު މި ހުރީ ހަމަ ތައްޔާރަށް. ހެލްތު މިނިސްޓްރީން ކުރި ކޮންމެ ސުވާލަކަށް ޖަވާބު ދޭނަން. ދިވެހި ރާއްޖޭގަ ހިޖާމާއާ ބެހޭ މައްސަލައެއްގަ ދާން ހުރި ކޮންމެ ތަނަކަށް އަޅުގަނޑު އިރާދަ ކުރެއްވިއްޔާ ދާނަން. އެއީ އަޅުގަނޑު މި މަސައްކަތުގަ މިނިސްޓްރީތަކާ ވަރަށް ފައިޓް ކޮށްފިން. ހެލްތު މިނިސްޓްރީން ތިބީ އެ ހުއްދަ އަޅުގަނޑަށް ނުދޭން ހިފަހައްޓާފައި،"\nމިނިސްޓްރީން ބުނީ އާންމުންނަށް އޮޅޭގޮތަށް ސިއްހީ މައުލޫމާތު ފަތުރާތީ އެ މައްސަލަ ބަލާނެ ކަމަށެވެ. އެއީ އިންސުލިންގެ ބަދަލުގައި ހިޖާމާއިން ހަކުރު ބަލި ރަނގަޅުވާ ކަމަށް ފަޒީ ބުނެފައިވާތީ އެވެ.\n"އަޅުގަނޑު އެފްބީގަ އެ ޕޯސްޓު ޖެހި އިރު އެއީ މާ ބޮޑު ކަމަކަށް ބަލައިގެންނެއް ނޫން ޖެހީ. އެ ބޭނުން ކޮށްފިއްޔާ ވެދާނެ ގެއްލުމަކަށޭ ކިޔާފަ މިނިސްޓްރީން ގެންދަން އެ އުޅެނީ. ގެންގޮސްގެން ސުވާލު ކުރެވިދާނެ. އެއްވެސް ކުށެއް ނުކުރާތީ ބަންދެއް ނުކުރެވޭނެ. އަޅުގަނޑު ނުބުނަން ހިޖާމާ ޖަހައިގެން ހަކުރުބަލި އެއްކޮށް ރަނގަޅު ކުރެވޭނެ ވާހަކައެއް. ހަކުރު ބައްޔާ ގުޅޭގޮތުން ކޮންމެވެސް ވަރަކަށް ކިޔަވާފަ ހުރީ،" އޭނާ ބުންޏެވެ.\n"ގަބޫލުކުރަން އެއީ މައްސަލައަކަށް ވެދާނެ ކަމަށް ވެސް. އެއީ އަޅުގަނޑަށް އިތުބާރުކުރާ މީހުން ބޭނުން ކޮށްފާނެ އިންސުލިންގެ ބަދަލުގަ ހިޖާމާވެސް،"


އަޣްލަބިއްޔަތު އެބޮތް، އިސްތިޢުފާއެއް ނުދޭނަން: މުޙްޔިއްދީން އަޣްލަބިއްޔަތު އެބޮތް، އިސްތިޢުފާއެއް ނުދޭނަން: މުޙްޔިއްދީން\nމެލޭޝިޔާގެ ބޮޑުވަޒީރު މުޙްޔިއްދީން ޔާސީން ޤައުމާ މުޙާތަބުކުރައްވަނީ / ފޮޓޯ: ރޮއިޓަރސް\nމެލޭޝިޔާގެ ޤާނޫނުހަދާ މަޖިލީހުގެ އަޣްލަބިއްޔަތު އެބޮތްކަމަށާއި އިސްތިޢުފާދެއްވަންޖެހޭ އެއްވެސް ސަބަބެއް ނެތްކަމަށް އެ ޤައުމުގެ ބޮޑުވަޒީރު މުޙްޔިއްދީން ޔާސީން ވިދާޅުވެއްޖެއެވެ. އަދި އޭނާއަށް އަޣްލަބިއްޔަތު އޮތްކަން ޤާނޫނުހަދާ މަޖިލީހުގެ ޖަލްސާތައް އަންނަ މަހު ފެށުމުން ފެންނާނެކަމަށްވެސް މުޙްޔިއްދީން ވިދާޅުވިއެވެ.\nޤައުމީ ޓީވީ މެދުވެރިކޮށް ޤައުމަށް މުޙާތަބުކުރައްވަމުން މުޙްޔިއްދީން ވިދާޅުވީ ވެރިކަންކުރާ ޕާޓީގައި ހިމެނޭ ބައެއް މެންބަރުން އޭނާއަށް އިތުރަށް ތާޢީދުނުކުރަން ނިންމި ނަމަވެސް އިތުބާރުނެތްކަމުގެ ވޯޓެއް ނަގަންދެން ބޮޑުވަޒީރުގެ މަޤާމުގައި ހުންނަވަން މެލޭޝިޔާގެ ރަސްގެފާނު ޢަބްދުﷲ އެދިވަޑައިގެންފައިވާކަމަށެވެ. މެލޭޝިޔާގެ ބޮޑުވަޒީރުގެ ނައިބު އިސްމާޢީލް ޞަބުރީ ބިން ޔަޢުޤޫބާއި ނުފޫޒުގަދަ ބައެއް މަޖިލިސް މެންބަރުންނާއެކު ހުންނަވައި މުޙްޔިއްދީން ވިދާޅުވީ ބޮޑުވަޒީރުގެ މަޤާމުން އިސްތިޢުފާދެއްވަންޖެހޭ އެއްވެސް ސަބަބެއް ނެތްކަމަށާއި އޭނާއަށް އަޣްލަބިއްޔަތު އޮތްކަން ރަސްގެފާނަށް ދަންނަވާފައިވާނެކަމަށެވެ. އަދި ބޮޑުވަޒީރުގެ މަޤާމުގައި ހުންނަވައި ބޭފުޅަކަށް ތަފާތު ސުވާލުތައް ކުރިމަތިވާނެކަން އެނގިވަޑައިގަންނަވާކަމަށާއި އޭނާއަށް އޮތް ތާޢީދު ދައްކުވައިދެއްވާނެކަން ރަސްގެފާނަށް ދަންނަވާފައިވާނެކަމަށްވެސް މުޙްޔިއްދީން ވިދާޅުވިއެވެ.\n2020ވަނަ އަހަރުގެ މާރިޗުގެ މަހުގެ ތެރޭގައި މެލޭޝިޔާގެ ބޮޑުވަޒީރުގެ މަޤާމާ ޙަވާލުވެވަޑައިގަތް މުޙްޔިއްދީން ވެރިކަންކުރައްވަނީ ވަރަށް ހަނި އަޣްލަބިއްޔަތާއެކުއެވެ. މެލޭޝިޔާގެ ބޮޑުވަޒީރުގެ ނައިބު އިސްމާޢީލް ޞަބުރީ ބިން ޔަޢުޤޫބު ވިދާޅުވީ ޤާނޫނުހަދާ މަޖިލީހުގައި ހިމެނޭ 222 މެންބަރުގެ ތެރެއިން 110 މެންބަރުގެ ތާޢީދު މުޙްޔިއްދީންނަށް އޮތްކަމަށެވެ. ނަމަވެސް ވެރިކަންކުރާ ޕާޓީގައި މުޙްޔިއްދީންމެދުވަނީ ބޮޑެތި ޚިޔާލު ތަފާތުވުންތަކެއް އުފެދިފައެވެ. މުޙްޔިއްދީން ވިދާޅުވި ގޮތުގައި އޭނާއާމެދު ހިތްހަމަނުޖެހުން އުފެދިފައިވަނީ ބައެއް ޕާޓީތަކުން ކުރަމުންދާ ޝަރުތުތަކަށް އޭނާ އެއްބަސްވެވަޑައިނުގަތުމުންނެވެ. އެ ގޮތުން ޚިޔާނާތުގެ ތުޙްމަތުތައް ކުރެވޭ ބައެއް ސިޔާސީވެރިން މިނިވަންކުރުމަށް އެދެމުންދާކަމަށް އޭނާ ވިދާޅުވިއެވެ. އެއްވެސް ބޭފުޅެއްގެ ނަން ވިދާޅުނުވެ މުޙްޔިއްދީން ވިދާޅުވީ ކޯޓުގައި ހިނގަމުންދާ ޝަރީޢަތްތަކަށް ނުފޫޒު ފޯރުވުމަށް ބައެއް ޕާޓީތަކުންނާއި ސިޔާސީވެރިން އެދިފައިވާކަމަށެވެ.\nމެލޭޝިޔާގެ ވެރިކަންކުރާ ޕާޓީން މުޙްޔިއްދީންގެ ތުޙްމަތުތަކާ ގުޅޭގޮތުން އެއްވެސް އެއްޗެއް ބުނެފައެއް ނުވެއެވެ. ނަމަވެސް އެ ޕާޓީގެ ރައީސް އަޙްމަދު ޒާހިދު ޙަމީދީއާއި މެލޭޝިޔާގެ ކުރީގެ ބޮޑުވަޒީރު ނަޖީބު ރައްޒާޤާ ދެކޮޅަށް ޚިޔާނާތުގެ ދަޢުވާވަނީ އުފުލައިފައެވެ.\nމެލޭޝިޔާގެ އިދިކޮޅު ޕާޓީތަކަށް ވަރުގަދަ ބަހުގެ ޙަމަލާތަކެއް މުޙްޔިއްދީން ދެއްވާފައިވަނީ އޭނާގެ ވެރިކަމުގެ ދުވަސްތައް ނިމިއްޖެކަމަށް އެ ޤައުމުގެ އިދިކޮޅު ސިޔާސީވެރިޔާ އަންވަރު އިބްރާހީމު ވިދާޅުވެފައިވާ ދަނޑިވަޅެއްގައެވެ. އަންވަރު ވިދާޅުވެފައިވަނީ މުޙްޔިއްދީންވަނީ ޤާނޫނުތަކާ ޚިލާފުވެވަޑައިގެންފައިވާކަމަށާއި ބޮޑުވަޒީރުގެ މަޤާމުން މުޙްޔިއްދީން ވަކިކުރުމަށް އިދިކޮޅު ޕާޓީތަކަށް ނިޞްބަތްވާ 107 މެންބަރުން މަސައްކަތްކުރާނެކަމަށެވެ. އަދި މުޙްޔިއްދީންނަށް މަޖިލީހުގެ ގިނަ މެންބަރުންގެ ތާޢީދެއް ނެތްކަމަށާއި އޭނާގެ މައްޗަށް އިތުބާރުނެތްކަމުގެ ވޯޓެއް ނެގުމަށް ހުށަހަޅުއްވާފައިވާކަމަށް އަންވަރުވަނީ ވިދާޅުވެފައެވެ. މަޖިލީހުގެ އިމާރާތުގައި މަސައްކަތްކުރާ ބައެއް މުވައްޒަފުންނަށް ކޯވިޑް-19 ޖެހުމުންކަމަށް ބުނެ މަޖިލީހުގެ ޖަލްސާތައް މެދުކަނޑާލާފައިވަނީ އޭގެ ފަހުންނެވެ.


Dho?! Lam "Karu hakuru" ge foni heyovaru koffi\nލަމް "ކަރުހަކުރު"ގެ ފޮނި ހެޔޮވަރުކޮށްފި\nބޭރުގެ ސިޓްކޮމްތައް ބަލައިގެން ދިވެހިން ހީހީ އަވެދިވެފައިވަނިކޮށް ބައިސްކޯފާއި އޯކޭޒުން ގެނެސް މި ވައްޓާލީ ދިވެހި ސިޓްކޮމް އެކެވެ. މުހައްމަދު މުންތަސިރު (މުންކޮ)ގެ ސިކުނޑީގައި މީގެ އެތައް އަހަރެއް ކުރިން ފެށިގެން ކައްކަމުން އައި "ހަކުރުގަނޑެއް" މަހުދީ އަހްމަދުގެ ސްކްރީންޕްލޭ އަކާއެކު ކަރުހަކުރު ގަނޑަކަށް ހަދައި ބައިސްކޯފަށް އޮއްސާލީ އެވެ.\nކަރުހަކުރުގެ ނަމުގައި ފުރަތަމަ ދިވެހި ސިޓްކޮމް މިހާރު ބައިސްކޯފް އެޕުން ބެލޭނެ އެވެ.\nކަރުހަކުރުގެ ފުރަތަމަ އެޕިސޯޑު ދޫކޮށްލިތާ 24 ގަޑިއިރުގެ ތެރޭގައި 3،000 އަށްވުރެ ގިނަ މީހުން އެ އެޕިސޯޑު ބަލައިފި އެވެ. އެވަރަށް ތައުރީފު ވެސް އަންނަނީ އޮއްސަމުންނެވެ.\nއަލީ އާޒިމް (ދޮން އައްޔަ) ފިޔަވައި، އެކްޓިން ދާއިރާއަށް މުޅިން އާ ތަރިންތަކެއް ހިމަނައިގެން އުފެއްދިޔަސް ބެލުންތެރިންނަށް ކަރުހަކުރުގެ ރަހަގަނޑު ކަމުގޮސްފި އެވެ. ދޮން އައްޔަގެ އިތުރުން އެ ޝޯއިން ދެން ފެންނަނީ ރައުފަތު ސޯދިގު، އައިޝަތު އަލީ، ލަމްހާ ލަތީފް އަދި ހުސެން ނާޒިމް އެވެ.\nމި ޝޯއިން މިހާތަނަށް އެންމެ ގިނަ ބަޔަކަށް ކަމުގޮސް އެންމެ ގިނައިން ދައްކަން ފެށީ ލަމްގެ ވާހަކަ އެވެ. އެއްގޮތަކަށް ވެސް އެއީ މާކުރިން ފެށިގެން ލަމް ލަވަ ކިޔަން ފަށައި މަޝްހޫރުކަން ހޯދާފައިވާތީއެއް ނޫނެވެ. ނުވަތަ މޯލްޑިވިއަން އައިޑޮލްގެ ދެވަނަ ސީޒަންގައި މޫސާ ވަސީމާއެކު އެ ޝޯ ހުށަހަޅައިދޭން ސްޓޭޖަށް އަރައިގެން ދެއްކި ހުނަރުވެރިކަމަކުން ވެސް ނޫނެވެ. އެންމެން ވެސް ބުނީ ލަމް ހަމަ މޮޅީ ކަމަށެވެ.\nލަމް އަދި ނާޒިމް ކަރުހަކުރު ޕްރިމިއާ ހަފްލާގައި. --\n"ކަރުހަކުރު"ގައި ލަމްގެ ރޯލަކީ ރައުފަތު ސޯދިގު (ނާއިފް)ގެ އަނބިމީހާ ލިއުޝާގެ ރޯލެވެ. އެންމެ އެޕިސޯޑަކުން ލަމް ބެލުންތެރިންގެ ހިތްތަކަށް މިވަނީ ވެރިވެގަނެފަ އެވެ. ލަމްގެ އެކްޓިންގެ މޮޅުކަމާއި ނެޗުރަލް ކަމުންނެވެ. ލަމްގެ "ތުއި"ކަން މާބޮޑަށް ފެނިގެން ނުދިޔަ ނަމަވެސް ލަމަގެ އެކްޓިން މިވަނީ ބަލައިގެންފަ އެވެ.\nރައުފަތުގެ އެކްޓިންގެ ވާހަކަ ވެސް ދައްކަން އެބަޖެހެ އެވެ. މުޅިން އަލަށް އެކްޓުކުރަން ނުކުތް ނަމަވެސް އެކަން ފާހަގަވިޔަކަ ނުދެ އެވެ. ޑައިލޮގް ޑެލިވަރީގައި ވެސް މާބޮޑު އޮޑުކަމެއް ފާހަގައެއް ނުވެ އެވެ. ކޮމެޑީ ރޯލަކަށް އެއީ އެއް ވަނައިގެ ތަރިއެއް ކަން ދައްކާލައިފި އެވެ. އޭގެ އިތުރުން ލަމް އާއި ރައުފަތުގެ އޮން ސްކްރީން ކެމިސްޓްރީ ވެސް ފާހަގަކުރެވެ އެވެ.\nރައުފަތު: ރައުފަތުގެ އެކްޓިން ގިނަ ބަޔަކަށް ކަމުދިޔަ\nނާޒިމްގެ އެކްޓިން އެންމެ ރަނގަޅަށް ނުދެއްކުނު ނަމަވެސް މިހާތަނަށް ދެއްކި އެކްޓިން ވެސް ގިނަ ބަޔަކަށް ވަނީ ކަމުގޮސްފަ އެވެ. ޒުވާން ދެ ދަރިންގެ ބައްޕަގެ ރޯލު، ނާޒިމް ކުޅޭއިރު އެކްޓިން އިތުރަށް ރަނގަޅުކުރަން ޖެހެ އެވެ. ޑައިލޮގް ޑެލިވަރީ ވެސް ރަނގަޅުކޮށްލައިފި ނަމަ ނާޒިމްގެ އެކްޓިން އިތުރަށް ފުރިހަމަވެގެންދާނެ އެވެ.\nދޮން އައްޔަ: އަބަދުވެސް އެންމެ މޮޅު އެކްޓިން ދައްކާ އެއް ރޯލަކީ ކޮމެޑީ ރޯލުތައް. --\nސީރިއަސް ރޯލުތަކަށްވުރެ ގިނައިން ކޮމެޑީ ރޯލުތަކުން މިހާރު ވެސް ގިނައިން ފެންނަ ދޮން އައްޔަގެ ހުނަރުވެރިކަން އަނެއްކާ ވެސް މިވަނީ ދައްކާލާފަ އެވެ. ގިނަ ބަޔަކަށް ކަމުދަނީ ވެސް އައްޔަ ކޮމެޑީ ރޯލުތައް ކުޅުނީމަ އެވެ.\nއައިޝާ: ކެމެރާ ކުރިމައްޗަށް މުޅިން އާ މޫނެއް. --\nލީޒްގެ ރޯލު ކުޅޭ އައިޝަތު އަލީގެ އެކްޓިން ވެސް އިތުރަށް ރަނގަޅުކުރަންޖެހޭ ކަމަށް ފާހަގަކުރެވެ އެވެ. އަދި ޑައިލޮގް ޑެލިވަރީ ވެސް ވަރަށް ބޮޑަށް ރަނގަޅުކުރަން އެބަޖެހެ އެވެ. ފަހަރުގައި ފުރަތަމަ އެކްޓިން އަށް ވާތީ އެހެން ވެދާނެ އެވެ.\nކުރިއަށް ހުރި އެޕިސޯޑުތަކުގައި ކުރިއެރުން ފެންނާނެ ކަމަށް ބަލަމާ ހިނގާށެވެ.


buruniyaz: ސިއްރު ސިއްރުން\n03 ނޮވެމްބަރ2012 އާ ގުޅޭ ...\n” ދަރިފުޅާ!!! ކޮންތާކުން ތިއައީ؟؟؟ ހާދަ ލަސްވެއްޖޭ ،،،ބައްޕަ ދެއްމެ ދަރިފުޅު ހޯދަންއުޅުނު..” ޝިޒްނާ ގޭ ދޮރާށިން އެތެރެއަށް އެޅި ފިޔަވަޅު ހުއްޓުނީ މަންމަ ފަހީމާގެ އަޑަށެވެ.\n“މި…މިއައީ އަތިރިމައްޗަށް ގޮސްލާފަ….”ފައިޒާން އާއި ބައްދަލުކުރަން ދިޔަވާހަކަ މަންމަ ކައިރީގައި ބުނާކަށް ނުކެރުނެވެ. ފައިޒާންއޭ ކިޔާފައި ރަށުމީހުން ދައްކާ ވާހަކަތައް ގަބޫލު ނުކުރުމަށް ފައިޒާން ބުނެފައިވާތީ، އެވާހަކަތަކެއް ޝިޒްނާ ގަބޫލެއްނުކުރެއެވެ. މަންމަ އަށް އެކަހަލަ ވާހަކައެއް އަޑު އިވިފައި އޮވެއްޖިއްޔާ، މަންމަ ދެކޮޅުހަދާނެކަން އިނގޭތީ އެހެން ބުނަން ނުކެރުނީއެވެ.\n” އޭ….!!! ކިހިނެއްވެފަ؟؟؟” ޝިޒްނާ ސިއްސައިގެން ދިޔައީ ފަހަތުން އައިސް ޔުމްނާ އޭނަގެ ކޮނޑުގައި ޖަހާލުމުންނެވެ. ” ހުމްމމ….ޔުމް ދޯ..؟؟؟ ޔުމް އަށް ގުޅަން އުޅެނިކޮށް ތިއައީވެސް…” ހިނގާބަ ކޮޓަރިއަށް..” ޔުމްނާގެ އަތުގައި ހިފާފައި ޝިޒްނާ ގެއާ ދިމާލަށް ހިނގައިގަތެވެ..\n“ދަރިފުޅުމެން ހިނގާ ކާން…” ދެކުދިން ހިނގައިގަތުމުން ފަހީމާ ބުންޏެވެ.. “މި އަންނަނީ…5 މިނެޓް…” ޝިޒުނާ އަތް ތިލަ ދައްކާލާފައި ބުންޏެވެ.\n“ޝިޒޫ މިއަދު ހާދަ އުފަލުން ހުރި ދުވަހެއް ހެން ހީވޭ….އަނެއްކާ…” ޔުމްނާ ގެވާހަކަ މެދުކަނޑާލާފައި ޝިޒްނާ ބުންޏެވެ. ” ތިވާހަކަ ބުނާށޭ މިއުޅެނީވެސް.”\n“އަހަރެން ކިޔަވަންފޮނުވަން މަންމަމެން ނިންމައިފި” ޝިޒްނާ ޔުމްނާގެ ކޮނޑަށް އަތްވައްޓާލަމުން ބުންޏެވެ. “އޯ…ރިއަލީތަ؟؟؟ ސަޅި…އަހަރެން ހީކުރީ އަނެއްކާ ޒައިކް އާ ގުޅުނީކަމަށް..” ޔުމްނާ އެހެން ބުނުމުން ޝިޒްނާ އެނދުގައި އިށީންނަމުން ބުންޏެވެ. ” އަނގަ…އަހަރެން.. ޒައިކްއާ…. ނުވާނެ ތިކަމެއް…އިނގޭނު މަ އުޅެނީ ފައި އާ ރައްޓެހި ވެގެންކަން”\n“މަށަށް ވެސް އިނގޭ ފައި އާ ރައްޓެހި ވެގެންކަން…އެކަމު ޝިޒޫއަށް ކިހިނެއް އެނގޭނީ ފައިއޭ ކިޔައިގެން ރަށުމީހުން ކިޔަނީ ތެދެއްނޫންކަމެއް..” ޔުމްނާ ވެސް ޝިޒްނާ ކައިރީ އިށީނެވެ.\n” އަހަރެން ފައިއަށް ވަރަށް ޓްރަސްޓް ކުރަން…މީހުންދައްކާ ވާހަކައެއް ގަބޫލެއް ނުކުރަން… އަހަރެން ކައިރީ ބުނި އެއީ ދޮގެކޭ….. އޭނަގެ ބިޓެއް ނުހުރޭ…. އަހަރެން ކިޔަވާ ނިމުނީމަ މެރީ ކުރާނީއޭ… އެހިސާބުން ދެން މަންމަމެން ކައިރީގަވެސް ބުނާނަން..” ފައިޒާން އޭ ކިޔާގެން މީހުން ދައްކާ ވާހަކަތަކެއް އޭނާ ގަބޫލެއް ނުކުރެއެވެ.\n” ދެން އެނގިދާނެތާ…. އަހަރެންވެސް ވަރަށް އުފާވާނެ ޝިޒޫ އުފަލުގަ ހުރިއްޔާ…ޒައިކް ކަހަލަ ކުއްޖަކު އަހަރެން ކައިރީ ރައްޓެހިވާން އެހިނަމަ ވަގުތުން އެއްބަސްވާނަން..އެކަމަކު ކީއްކުރަނީދޯ….. އޭނަ އަދިވެސް ޝިޒޫއަށް އިންތިޒާރު ކުރަނީ….ޝިޒޫ ފައިއަށް އިންތިޒާރު ކުރަނީ…. ކިހިނެއްބާ ވާނީ؟؟؟ ” ޔުމްނާ ދެފަރާތައް ބޯ ހޫރާލިއެވެ.\n” ދަރިފުޅާ….ދެން ހިނގަބަ ޔުމްނާ ގޮވައިގެން ކާން…ބައްޕަ އެބަ އިންނެވި ދަރިފުޅުގެ އިންތިޒަރުގަ…” ފަހީމާ ކޮޓަރީ ދޮރު ހުޅުވާލާފައި އެހެންބުނުމުން ޝިޒްނާ އާއި ޔުމްނާ ފަހީމާގެ ފަހަތުން ކާގެއަށް ދިއުމަށް ހިނގައިގަތެވެ.\nކާ ގެއަށް ދިޔައިރު މޭޒުގެ އެއްކޮޅުގައި ބައްޕަ ޝާކިރު އަދި ވާތްފަރާތުން ޖެހިގެން އިން ގޮނޑިގައި ޝާހު އިނެވެ. ޝާހު އަކީ އެދެމަފިރިންގެ ހަގު ދަރިފުޅެވެ. ފަހީމާ ޝާހު ކައިރީ އިން ގޮޑިގައި އިށީނދެ ޝާހުއަށް ބަތް އަޅާދިނެވެ. ޝިޒްނާ އާއި ޔުމްނާ އައިސް މޭޒުގެ އަނެއްފަރާތުގައި އިށީނެވެ.\n” ބައްޕަ ދަރިފުޅު ހޯދީ މާދަމާ ފުރާވަހަކަ ބުނަންވެގެން…ތައްޔާރުވެގެން ހުންނާތި..” ޝާކިރު ބަތް ކޮޅެއް އަނގަޔަށް ލިއެވެ.\n” ދޮންތަ ދިޔައީމަ ކޮއްކޮ ވަރަށް ފޫހިވާނެ… ދެން ކޮއްކޮއާއެކު ކުޅެން ކުއްޖަކުވެސް ނުހުންނާނެ.” ޝާހު ޝިޒުނާއަށް ޝަކުވާ ކޮށްލިއެވެ.\n” ދޮންތަ ކިޔަވައިގެން މޮޅު ކުއްޖަކަށް ވެގެން އަންނާނަމޭ ކޮއްކޮ ކައިރިއަށް…ދޮންތަ ދިޔަސް ކޮއްކޮއަށް ގުޅާނަމޭ..” ޝިޒްނާ އެހެން ބުނުމުން ހިނިތުންވެލިޔަސް ޝާހު ހުރީ ވަރަށް ދެރަވެފައެވެ.\n” މަންމަމެންނާ ދުރުގަ ހުއްޓަސް ދަރިފުޅު ބަސްއަހައިގެން ކިޔަވާތި…. ގޯސް ގޮތަކަށް ނޫޅޭތި.. މަންމަމެން ބޭނުމީ ދަރިފުޅު ކިޔަވައިގެން މޮޅުވެގެން އަންނަ ދުވަސްދެކެން..” ފަހީމާ ބުނެލިއެވެ.\nކައިނިމިގެން ޝިޒްނާ އާއި ޔުމްނާ ދިޔައީ ގޯތިތެރޭގައި ހުރި ބޮޑު އަނބުގަހުގެ ހިޔަލުގައި ހުރި ޖޯލިފައްޗަށެވެ. ” ޔުމް.. އަންނާނަން ދޯ އަހަރެން ފުރުވަން..؟؟” ޝިޒްނާ ޔުމްނާ ކައިރީ އަހާލިއެވެ.\n” ޔަގީނެއްނު އަހަރެން އަންނާނެކަން…ޝިޒޫ ދިޔައީމަ އަހަރެން ވަރަށް ފޫހި ވާނެ…ކޮންމެ ދުވަހަކު ޖެހޭނެ ގުޅަން….ޝިޒޫ މަތިން ވަރަށް މިސްވާނެ…” ޔުމްނާ ބުނެލިއެވެ.\n“މާދަމާ ފޯރ ގަ ފުރަނީ…ފައި އަންނައްޗޭ އަހަރެން ފުރާތަނަށް…” ޝިޒްނާ ވާހަކަ ދެއްކީ ފޯނުންނެވެ.\n” ހުމްމމމ…ދެން ދާނަން..” ފަރުވާ ކުޑަ ގޮތަކަށް ފައިޒާން ބުންޏެވެ.\n” އަހަންނަށް ގުޅައްޗޭ… ފައި މަތިން ވަރަށް މިސްވާނެ…. އަހަންނަށް އިންތިޒާރު ކުރާތި… އަހަރެން އަބަދުވެސް ފައިއަށް އިންތިޒާރު ކުރާނަން…” ޝިޒްނާ ކައިރީގައި އޮތް ބާލީހުގައި ބައްދާލިއެވެ.\n” ޝިޒޫ ނުބުންޏަސް އިންތިޒާރުގަ ހުންނާނެކަން އިނގޭނު…ދެން ހިންގާ އަވަހަށް ނިދަން….ފަތިހު ޝިޒޫ ހޭލަންވެސް ޖެހޭނެއްނު….” ފައިޒާން ބޭނުންވަނީ ފޯނު ބާއްވާށެވެ.\n” އޯކޭ…މާދަން ދިމާވާނެ ކަމަށް އުއްމީދު ކުރަން…ގުޑް ނައިޓް… ލަވްޔޫ….” ޝިޒްނާ ބުންޏެވެ.\n” ގުޑް ނައިޓް… ލަވް ޔޫ ޓޫ…. ބާއި…” ފައިޒާން ފޯނު ކަނޑާލިއެވެ..\n” ދަރިފުޅު ތައްޔާރުވެގެން މަންމަ މެންނާއެކު އާދޭ ބޯޓު ކައިރިއަށް،،،ބައްޕަ މިދަނީ އެދިމާލަށް…” ޝާކިރު ޝިޒްނާގެ ފޮށި ތަންމަތި ބަރޯއަކަށް ލައިގެން ނިކުންނަމުން ގޮވާލިއެވެ.\nޝިޒްނާ އަޞުރު ނަމާދު ކޮށްގެން ނިކުތްއިރު ޔުމްނާ އައިސް ހުއްޓެވެ. މަންމަމެންނާއެކު ފުރާންދާން ނިކުންނަމުން ފައިޒަން އަށް ގުޅާލިއެވެ. ދެފަހަރަކު ގުޅާލި އިރުވެސް ޖަވާބެއް ނުދެއެވެ. އެހެންވެ މެސެޖް އެއްކޮށްލިއެވެ. ” މިދަނީ ފުރަން…ކޮންތާކު….ޕްލީޒް އާދެބަ ފުރާތަނަށް…”\n“ދަރިފުޅާ ރަނގަޅަށް އުޅޭތި” މަންމަ ޝިޒްނާ ބޮލުގައި ފިރުމާލާފައި ބުންޏެވެ. ޝިޒްނާ މަންމަ ގައިގަ ބައްދާލީއެވެ. ” ކޮއްކޮ މަންމަގެ ބަސްއަހައިގެން އުޅެއްޗޭ…ދޮންތަ އަންނާނަން ވަރަށް އަވަހަށް…” ޝާހުގެ ކޮލުގައި ލޯބިން ހިފާލާފައި ބޮސްދިނެވެ..އަދި ޔުމްނާ އާއި ސަލާމް ކޮށްލިއެވެ..\nދޯންޏަށް އަރަމުންވެސް ފައިޒާން ފެނޭތޯ ބަލާލި ނަމަވެސް އޭނަ އެއް ނުފެނުނެވެ.. އޭގެ ބަދަލުގައި ފެނުނީ ޒައިކް އޭނާއަށް ހައި ޖަހާލި ތަނެވެ..ވީފޫހިން އަނެއްފަރާތަށް މޫނު އަނބުރާލާފައި ފައިޒާންއަށް މެސެޖް ކޮށްލިއެވެ.\n” ފައި ކީއްވެތަ އަހަރެން ފުރުވަން ނައީ؟؟؟ ބުނީމެއްނު އަންނާނަމޭ…ވަރަށް ދެރަވެއްޖެ ފެނި ނުލީމަ…” ފައިޒާންގެ މޭމަތީގައި އޮވެ ރީނާ މެސެޖް ކިޔާލިއެވެ.\n” އޭނަ ފައި ދެކެ ވަރަށް ލޯބިވޭދޯ..؟؟؟ ފައި ދެން އޭނައަށް ތިހެން ހަދާކަށް ނުވާނެއެއްނު…ބޭނުން ނުވަންޏާވެސް އޭނަކައިރީ ބުނެބަ..” ރީނާ ފޯނު ފައިޒާންއަށް ދެމުން ބުނެލިއެވެ.\n” އޭނަ އަހަރެން ދެކެ ލޯބިވިޔަކަސް އަހަރެން ލޯބި ނުވަންޏާ ކިހިނެއް އުޅޭނީ…؟؟ ރީ އަށް އިނގޭނު އަހަރެން އޭނައާއި ރައްޓެހިވީ ޖިޔާމެން ބުނި އެއްޗަކުންކަން… އެމީހުން ޝިޒޫ އަހަންނާ ރައްޓެހި ނުވާނޭ ބުނީމަ އަހަރެން ބޭނުންވީ އެކަން ވާކަން ދައްކާލަން… އެހެންނޫނަސް އިނގޭނު އަހަރެން ލޯބިވަނީ ރީ ދެކެކަން..” ފައިޒާން ރީނާގެ ގައިގައި ބައްދާލިއެވެ.\n” އަނެއްކާ ފައި އަހަންނާ ރައްޓެހިވީވެސް އެކަހަލަ ގޮތަކަށްތަ..؟؟؟ ” ރީނާ އަހާލިއެވެ. ރީނާ އަތުގެ އިނގިލިތަކުން ފައިޒާންގެ އިސްތަށިގަނޑާ ކުޅެމުން ދިޔައެވެ.\n” ހޭއި…ދެން ރީ ދައްކާ ވާހަކަ ދޯ…ބަލާބަ އަހަންނަށް…” ފައިޒާން ރީނާގެ މޫނުގައި ހިފާ އޭނާގެ މޫނާ ކައިރި ކޮށްލިއެވެ. ” އަހަރެންގެ ދެލޮލުން ރީ އަކަށް ނުފެނޭތަ ލޯތްބެއް؟؟؟ ތީ އަހަރެން މިދުނިޔޭން އެންމެ ލޯބިވާ މީހަކީ….ދުވަހަކުވެސް ރީ ދޫކޮށެއް ނުލާނަން… ހެޕީތަ؟؟؟ ” ރީނާ އާއެކޭ ބުނުމުގެ ގޮތުން ބޯޖަހާލިއެވެ.\nދުވަސްތައް މާޒީއާއި އެކުވަމުން ދެއެވެ. ޝިޒުނާ އާއި ފައިޒާންގެ ގުޅުން ދިޔައީ ކުޑަވަމުންނެވެ. ކޮންމެ ފަހަރަކުވެސް އިސްވެ ގުޅަންޖެހެނީ ޝިޒްނާއެވެ. ފައިޒާން ފޯނަށް ޖަވާބުދެނީ މަދުފަހަރަކުއެވެ. ޖަވާބު ދޭ ފަހަރަކު ވެސް އުޅޭނީ އަވަހަށް ފޯނު ބާއްވަންވެގެންނެވެ.\n” ދެން ކޮންއިރަކުންތަ ޝިޒޫ އަންނަނީ؟؟ މިހާރު ޝިޒޫ ދެކިލާހިތުން ހުރެވެނީ އެއްނޫން…” ޔުމްނާ ވާހަކަ ދެއްކީ ފޯނުންނެވެ.\n” އަހަރެންވެސް މިހުރީ ޔުމްމެންނާ ބައްދަލުކޮށްލާހިތުން ކެތްމަދުވެފައި..ހީވަނީ ފްރައިޑޭގަ ދެވޭނެހެން..” ޝިޒްނާ ބުނެލިއެވެ.\n” އޯގަދަ..އެހެންވިއްޔާ އީދަށް އާދެވޭނެދޯ…؟؟”\n” ޔުމްނާ…” ގޭތެރެއިން ޔުމްނަގެ މަންމަ ގޮވާލިއަޑު އިވުނެވެ.\n” އޭ ޝިޒޫ…މަންމަ އެބަގޮވާ…ފަހުން ގުޅާލާނަން އިނގޭ…ލަވްޔޫ…ޓޭކް ކެއަރ…ބާއި…” ޔުމްނާ ފައްޗަކަށް އަމުނާލިއެވެ.\n“ޔާ،،، އޯކޭ…ބައި…” ޝިޒްނަ ފޯނުބޭއްވިއެވެ.\n” ފަހީމާ… ޝިޒްނާ ބުނި މިރޭ ފުރާ ވާހަކަ.. ކޮންމެހެން ހަދާފަވެސް އޭނަ އަންނަ ތަނަށް ދާންޖެހޭނެ…މިރޭ ފުރިއްޔާ މާދަމާ ހެނދުނަށް އާދެވޭނެ…ޝާހު ކައިރީގަވެސް ބުނާތި ދޮންތަ އަންނަ ވާހަކަ..” ޝާކިރު ފަހު ބަތްސުވާ އަނގަޔަށް ލިއެވެ. “އާ ބުނާނަން…އޭނަ ވަރަށް އުފާވާނެ ދޮންތަ އަންނަވާހަކަ ބުނެފިއްޔާ…ނޭގެ މިރޭ ނިދާނެކަމެއްވެސް.. “\nދެއަހަރު ދުވަސްވީއިރުވެސް ރަށަށް މާބޮޑު ބަދަލެއް އައިސްފައި ނުވާކަށް ޝިޒްނާއަށް ފާހަގަ ކުރެވުނެވެ. ދޯނިން ފައިބަމުން ޝިޒްނާ ރަށުގެ މަލަމައްޗަށް ނަޒަރު ހިންގާލިއެވެ.\n“ވާއު….ހާދަ ރީއްޗޭ… ހީވަނީ ކުޑަވަރެއްގެ ޕަރީއެއް ބިމަށް ތިރިކޮށްލިހެން..އަޅެމަށަށް ލިބޭނެނަމަދޯ؟؟؟” ދޯނިން ފައިބައިގެން އައި ޝިޒްނާ ފެނިފައި ޒައިކް ބުނެލިއެވެ.\n“ދެން ތިވަރަށް ލޯބިވަންޏާ އޭނަ ކުރިމައްޗަށް ގޮސްފައި ބުނެބަލަ އަހަރެންގެ ހަޔާތުގެ ނަވުގައި އަހަންނާއެކުގައި ދަތުރުކޮށްދޭންވީ ނޫންހޭ.. މިހާރު އެއްކަލަ ފައިޒާންވެސް އުޅެނީ އެހެން ކުއްޖަކާ ރައްޓެހި ވެގެންނެއްނު..މަށަށް ހީވޭ މިފަހަރު ތިކަން ވެދާނެހެން..” އިމްރާން ޒައިކްގެ ކޮނޑުގައި ޖަހާލަމުން ބުންޏެވެ.\n” ކިހިނެއްތަ މަންމަގެ ދަރިފުޅާ؟؟ ” ފަހީމާ ޝިޒްނާގެ ގައިގައި ބައްދާލަމުން ބުނެލިއެވެ. ” ހަމަ ރަނގަޅު..މަންމަމެން ފެނުނީމަ ވަރަށް އުފާވެއްޖެ..” ޝިޒްނާ ބުނެލިއެވެ.\n” ދޮންތަގެ ކޮއްކޮ މިހާރު ބަލާބަ ބޮޑުކަން…ދޮންތައާއި އެއްވަރުވެއްޖެ..” ޝިޒްނާ ޝާހުގެ ކޮލުގައި ހިފަލިއެވެ. ” މިހާރު ހީވޭ ޝިޒޫ ތަންކޮޅެއް ފަލަވެއްޖެހެން… ވަރަށް ލޯބި..” ޔުމްނާ ބުނެލިއެވެ.. ” ދެން ޔުމް ދައްކާ ވާހަކަ…އަބަދު އެއްގޮތަކަށް ނުހުންނާނެއެއްނު..” ޝިޒްނާ ޔުމްނާ އާއި ސަލާމް ކޮށް ލިއެވެ.\n” އަހަ…ޒައިކް ވެސް އެބައިންދޯ…ކިހިނެއްތަ؟؟ ” ޝިޒްނާ ޒައިކްއާއި ސަލާމްކުރަން އަތްދިއްކޮށްލިއެވެ. ” ހޫމް…ކީއްތަވީ…؟؟ އަހަރެން ނުވޭތަ ޝިޒޫ ރިސީވް ކުރަން އައިސްގެން..؟؟” ޝިޒްނާގެ އަތުގައި ހިފާލަމުން ޒައިކް އަހާލިއެވެ.\n“އޭއި…ކިހިނެއްވެފަ؟؟؟ ތިހެން ބަލަންހުއްޓަ އެއޮއްދިޔައީ ޝިޒޫ..” އިމްރާން ޒައިކްގެ ކޮނޑުގައި ހިފާ ތަޅުވައި ގަތެވެ. ޒައިކްގެ ތުންފަތްމައްޗަށް ލުއި ހިނިތުންވުމެއް އައެވެ.\n” އޭ ޝީޒޫ…މިހާރު ފައި އުޅެނީ އެހެން ކުއްޖަކާ ރައްޓެހިވެގެންތަ؟؟ ޔުމްނާ އާއި ޝިޒްނާ ހިނގަމުން ދިޔައީ ތަންކޮޅެއް ފަހަތުންނެވެ.\n“ނޭނގެ އަހަންނަކަށް…ވެދާނެ ތިހެންވެސް…އަހަންނަށް އެނގޭ އެއްޗަކީ ފައި މިހާރު ވަރަށް ޗޭންޖުވެއްޖެކަން…ރަނގަޅަށް ބުނަނީނަމަ މިހާރު އަހަރުން ދެމީހުން ދޭތެރޭ އެއްވެސް ގުޅުމެއް ނެތް…” ޝިޒްނާ ދެރަވެލާފައި ބުންޏެވެ.\n” ޝިޒޫ ހިނގާބަ މިތަނުން ފެންފުޅިއެއް ނަގަން…ވަރަށް ކަރުހިއްކާ އެބަ..” ކައިރީގައި ހުރި ފިހާރައަށް އިޝާރާތް ކޮށްލަމުން ޔުމްނާ ބުންޏެވެ.\n” މަންމަމެން ދޭ.. އަހަރެމެން މިދަނީ..” ޝިޒްނާ އޭނާގެ މަންމަ ކައިރީ އެހެންބުނެފައި ޔުމްނާ އާއި އެކު ފިހާރައަށް ވަނެވެ. ފެންފުޅި ޔުމްނާ އަތަށް ދީފައި ބާކީ ލާރި ބޭގަށްލަމުން ޝިޒްނާ ނިކުންނަށް ހިނގައިގަތެވެ.\n” ސޮރީ….” ޝިޒްނާ ނުބަލައި ނިކުންނަނިކޮށް ދޮރުންވަދެގެންއައި މީހެއްގެ ގައިގައި ޖެހުނެވެ..\n” އިޓްސް އޯކޭ…” އެމީހާގެ އަޑަށް ޝިޒްނާ ސިހިފައި ބަލާލިއިރު ކުރިމަތީ ހުރީ ފައިޒާންއެވެ. “އޯހހހ ޝިޒޫދޯ.؟؟؟ ކޮން އިރަކު އައީ..؟؟؟ މީއަހަރެންގެ ގާރލް ފްރެންޑް ރީނާ..” ފައިޒާން ރީނާ އޭނާ އާއި ގާތްކޮށްލަމުން ބުނެލިއެވެ. (ނުނިމޭ)\nKarunain Badhal Hoadheynee\nMee Dhuniyeygaa Badhal Dhey Goiy Hey\nKiyaa Dheynee Keekey\nAngaidhee Hiyy Hoadhey Hey\nVeyney Miee Barubaadhuvaa\nRoe Roe Mi Hiyy Roolhi Dhaahaa Veyey\nDheefaa Mi Gellun Fahun Roaneyey\nNoolheyshe Hallan Thiee Aadha Ey\nJaanaa Hithaa Dhin Loabivaa\nNeydhey Vafaa Dhen Mi Thaqdheeru Hey\nNoonee Mi Loabin Vi Majubooru Hey\nMiveynee Udhaahaa Libeythee Shazaa\nOthee Maruge Dhaaney Handhaaney Vane\nLibumey Nethee Buneveyneyey\nVee Goiy Engeythee Badhal Vaane Hey\nPosted by buruniyaz.com at 8:18 PM\nhaadha dhuvaheh vanee kobaa tha aneh bai liun theriyaa maru V tha


އިންޑިއާއިން ކަޝްމީރުގައި އިދިކޮޅު ސިޔާސީ ލީޑަރަކަށާއި އެހެން ބަޔަކަށް އަނިޔާކޮށްފައިވާ މައްސަލައަށް އިންޑިއާއިން ޖަވާބުދާރީ ވުމަށް އދން އިންޑިއާއަށް އަންގައިފިއެވެ.\nއިންޑިއާ ސަރުކާރަށް މާޗް މަސް ނިމުނު އިރު ފޮނުވާފައިވާ ސިޓީއެއްގައި އދގެ ފަސް ތަޖުރިބާކާރުން ވަނީ ތިން މައްސަލައެއް ސާފުކޮށް ދިނުމަށް އިންޑިއާ ސަރުކާރުގައި އެދިވަޑައިގެންފައެވެ. އޭގެތެރޭގައި:\n• 19 އަހަރުގެ ނަސީރު އަހުމަދު ވައްނީ، ގަސްތުގައި ދެކުނު ކަޝްމީރުގެ ޝޮޕިއާން ޑިސްޓްރިކްޓުން ގަސްތުގައި ގެއްލުވާލުމާއި؛\n• އިރްފާން އަހުމަދު ކިޔާ މީހަކު އުތުރު ކަޝްމީރުގެ ސޯޕޯރގައި އިންސާފެއް ދިނުމަކާ ނުލައި މަރާލުމާއި؛\n• ޕުލްވާމާ ގައި ވަހީދުއްރަޙްމާން ޕާރާ ޝަރިއަތަކާ ނުލައި ބަންދުކޮށްފައި ބެހެއްޓުން ހިމެނެއެވެ.\nޕާރާ ހައްޔަރުކޮށްފައި ވަނީ މިދިޔަ ނޮވެމްބަރުން ފެށިގެންނެވެ. ޓެރަރިޒަމްގެ ތުހުމަތުގައި އޭނާ ހައްޔަރު ކުރީ އިންޑިއާގެ އިންވެސްޓިގޭޝަން އެޖެންސީންނެވެ. ތުހުމަތު ކުރެވޭ ގޮތުގައި އިންވެސްޓިގޭޓިން އެޖެންސީން އޭނާ ދިހަ ބާރަ ދުވަހަށް ހައްޔަރުކޮށް އޭނާއާއި މެދު ލާއިންސާނީ ގޮތަކަށް އަމަލުކޮށްފައި ވެއެވެ. އޭނާ ބަހައްޓާފައި ހުރީ ފިނި ގަދަ ޖަލެއްގައި އެކަހެރިކޮށް ކަމަށާއި އޭނާ ނިދިން މަހުރޫމް ކޮށްފައިވާ ކަމަށާއި އަދި ދަނގަނޑުގަޑަކުން ތަޅައިފައިވާ ކަމަށާއި އޮރިޔާމުން އެކޮޅުކޮޅުން އެލުވިކަމަށްވެސް ބެނެފައި ވެއެވެ.\nއޭނާ ނަފްސާނީ ޑޮކްޓަރަކަށް ތިން ފަހަރު ދައްކާފައިވާ ކަމަށާއި ފިޒިޝަނަކަށްވެސް ތިން ފަހަރު ދައްކާފައި ވެއެވެ.\nޕާރާއަކީ ކުރީގެ ޗީފް މިނިސްޓަރ މަހްބޫބާ މުފްތީގެ ޕީޕަލްސް ޑިމޮކްރެޓިކް ޕާޓީގެ މެންބަރެކެވެ. މުފްތީ ވިދާޅުވިގޮތުގައި ޕާރާ ވަނީ އޭނާއާމެދު ކަން ކުރިގޮތް ސަމާލުކަމަށް ގެނަސް އެހެން މީހުންނަށް ޝަކުވާ ކުރުމަށް ނަމޫނާ ދައްކާފައެވެ.\nނަސީރު އަހުމަދު ވައްނީ، ގެއްލުވާލާފައިވަނީ އޭނާގެ ގެއަށް ސިފައިން ގޮސް ރެއިޑް ޖެހުމަށްފަހު ތަކެތި ހަލާކުކޮށްލައި އޭނާ ނަގައިގެން ގެންދިޔަ ފަހުންނެވެ.\nއިންޑިއާގެ ސަލާމަތީ ފަރާތްތަކާއި ޖާސޫސީ އިދާރާތަކުން ހިންގާ ކަންކަން އާންމުންނާ ހަމައަށް ނައަންނަ ގޮތަށް ސިއްރު ކުރުމަށް އިއްޔެ އިންޑިއާއިން ވަނީ އައު ގަވާއިދެއްވެސް އެކުލަވާލާފައެވެ. އައު ގަވާއިދުގައިވާ ގޮތުން ސަލާމަތީ ކަންކަމާއި ޖާސޫސީ މަސައްކަތުގައި އުޅޭ އެއްވެސް ފަރާތަކުން ކޮށްފައިވާ މަސައްކަތެއްގެ މަޢްލޫމާތު އެއްވެސް ފަރާތަކަށް ދެވޭނީ ނުވަތަ ފޮތެއްގައި އެމަޢްލޫމާތު ހިމެނޭނީ އިންޑިއާގެ ބޮޑު ވަޒީރުގެ އޮފީހުން އެކަމަށް ހުއްދަ ހޯދައިގެންނެވެ.\nއިންޑިއާއިން ވަނީ ޚިޔާލު ފާޅުކުރުމުގެ ދާއިރާ ހަނިކުރުމަށް ސިލްސިލާ ނިންމުންތަކެއް މިފަހުން ނިންމާފައެވެ.


Syria ge riyaasy inthihaabge vote lun feshijje | Atoll News\nސީރިއާގެ ރިޔާސީ އިންތިޚާބުގެ ވޯޓު ލުން ފެށިއްޖެ\nޝާއިޢުކުރީ: ޢާއިޝަތު ވަޙީދާ މެއި 26, 2021, 14:25\nސީރިޔާގެ ރިޔާސީ އިންތިހާބުގެ ވޯޓުލުން މިއަދު ފެށިއްޖެއެވެ. ސީރިއާ ސަރުކާރުން ބުނެފައި ވަނީ، މި އިންތިޙާބުން ދައްކުވައިދެނީ ހަނގުރާމައާއި ހަމަނުޖެހުމުގައި 10 އަހަރަށް ވުރެ ގިނަ ދުވަސް ވިނަމަވެސް ސީރިއާ މިހާރު އާދައިގެ ދިރިއުޅުމަކަށް ރުޖޫޢަ ވެއްޖެކަން ކަމުގައެވެ.\nއެހެންނަމަވެސް އިދިކޮޅު ފަރާތްތަކާއި ހުޅަނގުގެ ޤައުމުތަކުން މި އިންތިޙާބު ދެކެނީ އިތުރު ދައުރަކަށް މިހާރުގެ ރައީސް ބަޝާރް އަލްއަސަދް ހޮވައި، ހުރިހާ ބާރެއް މުށްދަށު ލުމަށް ޖެހޭ ސްޓޭމްޕެއްގެ ގޮތުގައެވެ.\nސީރިއާގެ ރަސްމީ ނޫސް އޭޖެންސީ (ސަނާ) އިން ބުނެފައިވާ ގޮތުގައި، ވޯޓުލުން ފަށާފައި ވަނީ މިއަދު ސީރިއާ ގަޑިން ހެނދުނު 7:00 ގައެވެ. އަދި ވޯޓު ލުމަށް ޓަކައި ވޯޓު ފޮށިތައް ކައިރީގައި ދިގު ކިއުތައް ހަދާފައިވާ މަންޒަރުތައް ވެސް ދައްކާފައިވެއެވެ.\nމިފަހަރުގެ ރިޔާސީ އިންތިހާބުގައި ވޯޓުލުމަށް ސީރިއާގެ އެކި ހިސާބުތަކުގައި 12000 އަށްވުރެ ގިނަ ވޯޓުފޮށި ބަހައްޓާފައި ވެއެވެ. ވޯޓުގެ ނަތީޖާ ހާމަ ކުރުމަށް ނިންމާފައި ވަނީ ވޯޓުލާ ނިމޭތާ 48 ގަޑިއިރުގެ ތެރޭގައިއެވެ. އެއީ އަންނަ ހުކުރު ދުވަހުއެވެ.\nވޯޓުލުން މިއަދު ފެށިފައިވާއިރު ސީރިއާގައި މިހާރު ހަމަނުޖެހުން ހުއްޓިފައިވި ނަމަވެސް އިޤްތިސާދުވަނީ އިންތިހާއަށް ދަށަށް ގޮސްފައެވެ.\nމިފަހަރުގެ ރިޔާސީ އިންތިހާބުގައި އެޤައުމުގެ ކުރީގެ ސްޓޭޓް މިނިސްޓަރ ޢަބްދުﷲ ސައްލޫމް ޢަބްދުﷲ އަދި އިދިކޮޅު ލީޑަރު މަޙްމޫދް މެހްރީ ރައީސް އަސަދްއާއި ވާދަކުރެއްވި ނަމަވެސް، މިފަހަރުގެ އިންތިޙާބުވެސް ކާމިޔާބު ކުރައްވާނެ ކަމަށް ލަފާ ކޮށްފައި ވަނީ މިހާރުގެ ރައީސް ބަޝާރް އަލް އަސަދެވެ.


BREAKING | Dhekunu Asia In Baiverivi Pubg Mubaaraathuge Eh Vana Raajjeyge Anhen Team Akah! - Vaguthu\nދެކުނު އޭޝިއާއަށް ހުޅުވާލައިގެން ކުރިއަށް ގެންދިޔަ އޭޝިއަން ވުމެންސް ޕަބްޖީ މޯބައިލްގެ ޗެމްޕިއަންކަން ރާއްޖޭގެ “ކަމިކާޒޭ”އިން ނަގައިފިއެވެ.\nއޭޝިއަން ވުމެންސް ޕަބްޖީ މޯބައިލް މުބާރާތަކީ ޕްލޭއިޒޯން އީސްޕޯޓްސް އިން ބާއްވާފައިވާ މުބާރާތެކެވެ.\nމިދިޔަ މަހު ފެށި މި މުބާރާތުގެ ފައިނަލް ކުޅެފައިވަނީ މިދިޔަ މަހުގެ 30 އިން ފެށިގެން4ވަނަ ދުވަހާއި ހަމައަށެވެ. “ކަމިކާޒޭ” މުބާރާތުގެ ޗެންޕިއަންކަން ނަގާފައިވަނީ މުބާރާތުގެ ވާދަ ކުރި ސްރީލަންކާ، ނޭޕާލް، ޕާކިސްތާން އަދި ރާއްޖޭގެ އަންހެން ޓީމު ބަލިކޮށްގެންނެވެ.\nމުބާރާތުގެ ޗެމްޕިއަންކަން ނަގާފައިވާ "ކަމިކާޒޭ" ޓީމް-- ފޮޓޯ: އީޓޫއެސް ގޭމިން\nމުބާރާތުގެ ޗެމްޕިއަންކަން “ކަމިކާޒޭ”އިން ނެގިއިރު، އެ ޓީމު އޮތީ މުބާރާތް ފެށިގެން ނިމެންދެން ތާވަލުގެ އެއްވަނައިގައިއެވެ.\nމިއީ ރާއްޖޭގެ އަންހެން ޓީމަކުން މިފަދަ މުބާރާތެއް ކާމިޔާބު ކުރި ފުރަތަމަ ފަހަރު ކަމުން މިއީ ރާއްޖޭގެ ޕަބްޖީއަށް ލޯބި ކުރާ ގިނަ ބަޔަކަށް އުފާވެރި ދުވަހެކެވެ.\n“ކަމިކާޒޭ”އަކީ6އަންހެން ކުދިން ހިމެނޭ ރާއްޖޭގައި ވެސް ބާއްވާ ގިނަ މުބާރާތްތަކުގައި ރަނގަޅު ކުޅުމެއް ދައްކަމުން އަންނަ ޓީމެކެވެ. މިޓީމަކީ ރާއްޖޭގައި ގިނަ މުބާރާތްތަކެއް ބާއްވަމުން އަންނަ އީޓޫއެސް ގޭމިންގެ ޓީމެއްކަމް ފާހަގަ ކޮށްލެވެއެވެ.\nޕަބްޖީގެ ނުފޫޒުގައި ޖެހި މުޅި އާއިލާ މަރާލައިފި\nއޭޕްރީލް 6, 2021 19:18\nހާދަ ގަދަ ކުދިން ކޮޅެކޭ👍\nއޭޕްރީލް 6, 2021 19:23\nއޭޕްރީލް 6, 2021 19:36\nނުކުރެވޭ ގަބޫލެއް، މަށައް ހީވަނީ، އެހެން ގައުމުތަކުގެ މީހުން ތެދުވެރި ކަމާއެކީ އަންހެނުން ހެން ކުޅުނީ،\nރާއްޖޭ ޓީމް އަންހެން ނަންތަކާ ފޮޓޯ ޖަހައިގެން ފިރިހެން ބައެއް ކަންނޭނގެ ތިޔަ ކުޅުނީ..\nއޭޕްރީލް 6, 2021 23:42\nކަލޭ ހުރިންދޯ އެތާ ބަލަން މާފަހުން ތިބުނީ ނަތީޖާ އިއުލާން ނުކުރަނީސް ބުނިނަމަ އޭރުން ޑިސްކޮލިފައިވެސް ކޮއްލެވުނީސް ލޮލް.\nއޭޕްރީލް 7, 2021 07:54\nއޭޕްރީލް 7, 2021 08:24\nޔަޤީނޭ އިރޫމެން ބައިވެރިވި މުބާރާތަކުން ބަލިވީމަ ކިޔާ އެއްޗެއްކަން ތީ..!!!\nއޭޕްރީލް 9, 2021 17:26\nއިރުފާން ކިޔާމީހެއް މަވެސް ދަންނަން ނޭންގޭއެެއްކަމެއްވެސް ނޯންނާނެ އިންގޭކަމަކީ ވައިފްއަށް މަލާމާތްކުރުން ފްރެންޑްސް އާގެޅުން ވައިފް ފިއްތުން އަބަދުވެސް ތިމާވަރުގެ ގައްޑާ މީހެއް ނެތްކަން ދެއްކުން ހަގީގަތް ބަލާލާއިރު ހަމަ ބޮޑު ބޮޓެއް.. ހަހަހަހަ... 🤣\nއޭޕްރީލް 6, 2021 19:40\nރާއްޖޭ މޮޅު އަންހެނެއް ފަހަރެއްގަ އުޅެފާނެ،\nޢެކަމް އަންހެން ގުރޫޕެއް ؟؟ މީ ދެން ކިހިނެއް ގަބޫލް ކުރާނެ ކަމެއް ؟؟ މަ ބޭނުން ތިޔަ މުބާރާތް ބަލަން..\nއޭޕްރީލް 7, 2021 21:23\nޕަބްޖީ ނުކުޅޭ މީހުނަކަށް ނޭންްގޭނެ\nއޭޕްރީލް 6, 2021 20:07\nސަޅި ކުދިން ކޮޅެއް..ރީތީގެ މުބާރާތުންވެސް ލިބިދާނެ!\nއޭޕްރީލް 6, 2021 20:12\nއާން މިގައުމުގެ ކަނބަލުން ގަދަވެގެން އޮޑި ދޯނި ފަހަރަށްވެސް ނުކުޅަދާނަ\nއޭޕްރީލް 6, 2021 20:18\nއޭޕްރީލް 6, 2021 20:34\nޕަބްޖީ ކީއްކުރަން އެފްޖީ ކުޅުނަސް ދިވެހިކުދިން މޮޅުވާނެ!!!\nއޭޕްރީލް 6, 2021 22:59\nސާބަހޭ!!! ޕްރައުޑް އޮފްޔޫ އޯލް !\nއޭޕްރީލް 6, 2021 23:39\nއޭޕްރީލް 7, 2021 00:03\nހާދަ ސަޅި ބިޓުން ތަކެއް 😍😘😘😘\nއޭޕްރީލް 7, 2021 07:53\nމަ ބޭނީ ކޮރަކަލި ގެނޭ\nއޭޕްރީލް 7, 2021 08:11\nLOL VARAH SALAAN\nއޭޕްރީލް 7, 2021 12:20\nމަހީކުރީ ފިރިހެނުން ވެސް ބަ އިވެރިވި މުބާރާތެ އް ަަަަަަކަމަށް. ފުރަތަމަ ސެންޓެންސް ކިޔާލީމަ މި އެނގުނީ އޯލް ވުމަން ކަން. ނޯ އިންޓްރެސްޓް.\nއޭޕްރީލް 7, 2021 17:08\nއޭޕްރީލް 7, 2021 18:01\nޙާދަ ޖޭވާ މީހުން އުޅެއޭ\nއޭޕްރީލް 8, 2021 22:36\nމޮޅު ކުދިންކޮޅެއް މަރުހަބާ\nސަރުކާރުން ވެސް އިނާމެއް ހުށަހަޅަން ފެނޭ..! ރައްވެހި ފަތިހަކާއިގެ މީހުންނަށް ދޮގުހަދައި އޮޅުވާލުން އެއްކައިރިކޮށް.!!!\nމެއި 21, 2021 06:39\nސަރުކާރުން އަދި ގޭމެއެއް ކުޅޭ ބަޔަކަށް އެހީވެވޭ ފެންވަރެއްނެތް.\nބުރަމަސައްކަތް ކޮއްގެން ހޯދާ ޓެކްސް ލާރިން ކިރިޔާ ސަރުކާރު ކޮއްޅައް ހުރެވެނީ.\nގައުމައްފައިދާ ކުރާނެެކަހަލަ ކަމެއް ކޮއްގެން ރަނގަޅުވާނެ ދޭން


Uthuru Korea ah vadaigennevi America ge furathama raeesakah Trump!\nކިމްގެ ދައުވަތަށް ޓްރަމްޕް ދެކޮރެއާގެ ބޯޑަރު ހުރަސްކުރަނީ-- ފޮޓޯ: އޭއެފްޕީ\nއުތުރު ކޮރެއާ އަށް ވަޑައިގެންނެވި އެމެރިކާގެ ފުރަތަމަ ރައީސަކަށް ޓްރަމްޕް!\nއުތުރު ކޮރެއާގެ ފަސްގަނޑުގައި ފައި ޖައްސާލި އެމެރިކާގެ ފުރަތަމަ ރައީސަކަށް ޑޮނަލްޑް ޓްރަމްޕް ވެވަޑައިގެންފި އެވެ.\nއާދިއްތަ ދުވަހު ޓްރަމްޕް ވަނީ، އުތުރު ކޮރެއާ އާއި ދެކުނު ކޮރެއާ ވަކިވާ ހިސާބުކަމަށްވާ ޑިމިލިޓަރައިޒްޑް ޒޯން (ޑީއެމްޒީ) އަށް ވަޑައިގެން އުތުރު ކޮރެއާގެ ލީޑަރު ކިމް ޖޮން އުން އާ ބައްދަލުކުރައްވާފަ އެވެ.\nއެއީ އެ ދެބޭފުޅުންގެ ތިން ވަނަ ބައްދަލުވުމެވެ. ކިމް ޖޮން އުން ވިދާޅުވީ ޑީއެމްޒީން ޓްރަމްޕާ ބައްދަލުވާނެ ކަމަށް ދުވަހަކު ވެސް އުއްމީދު ނުކުރައްވާ ކަމަށެވެ.\nދެ ކޮރެއާ ގުޅޭ ބޯޑަރުގައި ދެ ބޭފުޅުން ފޮޓޯއަކަށް ހުއްޓިވަޑައިގެންނެވުމަށް ފަހު ކިމްގެ ދައުވަތަށް ޓްރަމްޕް ވަނީ އުތުރު ކޮރެއާގެ ސަރަހައްދަށް ހިންގަވާފައި ކުޑަ ތަންކޮޅަކަށް ވަޑައިގެންފަ އެވެ.\nއަދި ދެބޭފުޅުން ސަލާން ކުރެއްވުމަށް ފަހު ޓްރަމްޕް ވަނީ ކިމްއާ އެކު ދެކުނު ކޮރެއާގެ ސަރަހައްދަށް ވެސް ވަޑައިގެންފަ އެވެ.\n"މިއީ ދުނިޔެ އަށް ވެސް މުހިންމު ދުވަހެއް. އަދި މި ތަނުގައި ހުރުމަކީ އަޅުގަނޑަށް ވެސް ލިބުނު ޝަރަފެއް،" ދެ ބޭފުޅުންގެ ތާރީހީ ބައްދަލުވުމަށްފަހު ޓްރަމްޕް ވިދާޅުވި އެވެ.\nދެ ކޮރެއާގެ ބޯޑަރު ހުރަސްކޮށް ޓްރަމްޕް އުތުރު ކޮރެއާއަށް ވަޑައިގަތުމުން އެއީ، "މާޒީގައި ހިނގާފައިވާ ކަންތައްތައް ސާފުކޮށް، މުސްތަގުބަލާ ދިމާލަށް އެޅުނު ފިޔަވަޅެއް" ކަމަށް އުތުރު ކޮރެއާގެ ލީޑަރު ވަނީ ވިދާޅުވެފަ އެވެ.\nކިމް އާއި ޓްރަމްޕް ވަނީ މީގެ ކުރިން ވެސް ދެފަހަރެއްގެ މަތިން ބައްދަލުކޮށްފަ އެވެ. އެއީ މިދިޔަ އަހަރުގެ ޖޫން މަހު ސިންގަޕޫރުގައި އަދި ފެބްރުއަރީ މަހު ވިއެޓްނާމުގައި އޮތް ސަމިޓެއްގަ އެވެ.\nއެކަމަކު އެ ދެ ސަމިޓް ވެސް ނިންމާލާފައި ވަނީ އުތުރު ކޮރެއާގެ ނިއުކްލިއާ ޕްރޮގްރާމްތައް ހުޓާލުމަށް އެއްބަސްވުމަކަށް ނާދެވި އެވެ.\nމީގެ ކުރިން އެމެރިކާގެ ކުރީގެ ރައީސުން ކަމަށްވާ ޖިމީ ކާޓާ އާއި ބިލް ކްލިންޓަން އުތުރު ކޮރެއާގެ ވެރިރަށް ޕިއޮންޔަން އަށް ވަޑައިގެންފައިވީ ނަމަވެސް ވެރިކަމުގައި ހުންނަވާ އުތުރު ކޮރެއާއަށް ވަޑައިގެންނެވި ފުރަތަމަ ރައީސަކީ ޓްރަމްޕެވެ.\nޑޮނަލްޑް ޓްރަމްޕް ކިމް ޖޮންގް އުން


18 މޭ 2022\nފަރަށް ލިބުނު ގެއްލުމުގެ ބަދަލަށް 100 މިލިއަން ރުފިޔާގެ ޖޫރިމަނާއެއް\nރަސްފަރި ފަރަށް އުރުނު ބޯޓު: ފަރަށް ލިބުނު ގެއްލުމުގެ ބަދަލަކަށް 100 މިލިއަން ރުފިޔާގެ ޖޫރިމަނާ ކޮށްފި --- ފޮޓޯ: އަވަސް\nހާއިޒް ޒަމީން· 27 އޮކްޓޫބަރު 2021\nކ. ރަސްފަރި ފަރަށް އާގު ބޯޓު އުރުނު މައްސަލައިގައި ފަރަށް ލިބުނު ގެއްލުމުގެ ބަދަލަށް 100 މިލިއަން ރުފިޔާއިން ޖޫރިމަނާކޮށްފި އެވެ.\nއީޕީއޭއިން މިއަދު ނެރުނު ނޫސްބަޔާނެއްގައި ބުނެފައިވަނީ ރަސްފަރި ފަރަށް އާގު ބޯޓު އެރުމާއި ގުޅިގެން އެ ފަރުގެ މާހައުލަށް ލިބުނު ގެއްލުންތަކަށް ދިވެހިރާއްޖޭގެ ތިމާވެށި ރައްކާތެރިކޮށް ދެމެހެއްޓުމާބެހޭ ގާނޫނުގެ ދަށުން ހެދިފައިވާ ގާވާއިދު، ތިމާވެށްޓަށް ދޭ ގެއްލުންތަކަށް ޖޫރިމަނާ ކަނޑައެޅުމާއި ބަދަލުހޯދުމުގެ ގަވައިދުގެ ދަށުން 100 މިލިއަން ރުފިޔާއިން އެ އުޅަނދުގެ ވެރިފަރާތް ޖޫރިމަނާކޮށްފައިވާ ކަމަށެވެ.\nއަދި އީޕީއޭއަށް 30 ދުވަހުގެ ތެރޭގައި މި ޖޫރިމަނާގެ ފައިސާ ދެއްކުމަށް އެ އުޅަނދުގެ ރާއްޖޭގެ އެޖެންޓު، އެންޓްރެކް ހޯލްޑިން ޕްރައިވެޓް ލިމިޓެޑަށް މިމަހުގެ 25 ގައި ވަނީ އަންގާފައި ކަމަށް ބަޔާނުގައި ބުނެފައި ވެއެވެ.\nއެ އުޅަނދުތައް ފުންކޮށް ނިމުމުން އެ ސަރަހައްދުގެ ތިމާވެށްޓަށް ލިބުނު ގެއްލުންތައް ބެލުމަށް އީޕީއޭ އާއި އެމްއެންޑީއެފާއި ގުޅިގެން އެ ސަރަހައްދު ބަލައި ސަރވޭކުރި ކަމަށާއި ބެލިބެލުމުން އެ ފަރުގެ 8867 އަކަމީޓަރުގެ ސަރަހައްދަކަށް ބޮޑެތި ގެއްލުންތަކެއް ލިބިފައިވާކަން ވަނީ ފާހަގަކުރެވާ ކަމަށެވެ.\nބަޔާނުގައި ބުނެފައިވަނީ ތިމާވެށްޓަށް ލިބުނު ގެއްލުންތައް ބަލައި ވަޒަންކޮށް ކަނޑައެޅުނު ޖުމްލަ ޖޫރިމަނާއާއި ބަދަލުގެ އަދަދަކީ 893,952,569.83 އެވެ.\nނަމަވެސް، ޖޫރިމަނާގެ ގޮތުގައި ކަނޑައެޅެން އޮންނަ އެންމެ ބޮޑު އަދަދަކީ 100 މިލިއަން ރުފިޔާ ކަމަށްވާތީ އެ އަދަދަށް ފައިސާ ދައްކާ ހަލާސްކުރުމަށް އެންގީ ކަމަށް އީޕީއޭގެ ބަޔާނުގައި ބުނެފައި ވެއެވެ.\nރަސްފަރީގެ ފަރަށް ލިބިފައިވާ ގެއްލުމުގެ ބަދަލު ހޯދުމުގެ މަސައްކަތް ޝަރީއަތް މެދުވެރިކޮށް އެޓާނީ ޖެނެރަލްގެ އޮފީހާއި އެކުގައި ވަނީ ފަށާފައި ކަމަށް ވެސް ބަޔާނުގައި ބުނެފައި ވެއެވެ.\nރަސްފަރި ފަރަށް އާގު ބޯޓު އުރުނީ 19 އޯގަސްޓްގަ އެވެ. އެ ބޯޓު ފުން ކުރީ އޮގަސްޓް މަހުގެ 29 ވަނަ ދުވަހު އެވެ. ބޯޓު ފުންކުރީ 150 އާއި 50 ޓަނުގެ ދެ ޓަގު ބޯޓު ރާއްޖެ ގެނެސް، އެ ބޯޓުތައް ބޭނުންކޮށްގެންނެވެ.


BREAKING NEWS: Covid-19: Thulusdhoo In2Meehaku Fassi Vejje - Vaguthu\nކޮވިޑް-19: ތުލުސްދޫން ދެމީހަކު ފައްސިވެއްޖެ\nކ.އަތޮޅު ތުލުސްދޫން ދެމީހަކު ކޮވިޑް-19 އަށް ފައްސި (ޕޮޒިޓިވް) ވެއްޖެއެވެ.\nތުލުސްދޫ އިން ކޮވިޑް-19 އަށް ދެމީހަކު ފައްސިވިކަން އަދި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކަށަވަރު ކޮށެއް ނުދެއެވެ. މިއަދު ރާއްޖެ އިން 73 މީހަކު ކޮވިޑް-19 އަށް ފައްސިވެފައިވާ ކަމަށް އެޗްޕީއޭ އިން ވަނީ ވިދާޅުވެފައެވެ. އޭގެތެރޭގައި ތުލުސްދޫ އިން ފައްސިވި މީހުން ހިމެނޭކަމެއް ނުވަތަ ނޫންކަމެއް އެޗްޕީއޭ އިން ކަށަވަރު ކޮށެއް ނުދެއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި އެރަށުން ކޮވިޑް-19 އަށް ފައްސިވެފައި ވަނީ ދެބިދޭސީންނެވެ. އެމީހުންނަކީ ކޮވިޑް-19 އަށް ފައްސިވި މީހަކާއި ބައްދަލުވެފައިވާ ބައެކެވެ.\nތުލުސްދޫ އޮތީ މިހާރު މޮނިޓަރިންގެ ހާލަތުގައެވެ. އެހެންކަމުން އެރަށަށް މީހުން އަރައި ފޭބުން ވަނީ މަނާކޮށްފައެވެ.\nތުލުސްދޫ ހެލްތު ސެންޓަރުން ފޭސްބުކްގައި ކޮށްފައިވާ ޕޯސްޓެއްގައި ބުނެފައި ވަނީ މިމަހުގެ 24 ވަނަ ދުވަހު އެރަށުން ސާމްޕަލް ނެގި މީހުންގެ ތެރެއިން މިހާތަނަށް ދެމީހަކު ކޮވިޑް-19 އަށް ފައްސިވެފައިވާ ކަމަށެވެ. މިދަނޑިވަޅުގައި އެންމެހާ ރައްޔިތުންގެ އެއްބާރުލުން ވަރަށް ބޮޑަށް ބޭނުންވާ ކަމަށް ހެލްތު ސެންޓަރުން ބުނެފައި ވެއެވެ.\nމާލެ އާއި ތުލުސްދީ ފިޔަވައި މިހާތަނަށް ކޮވިޑް-19 ފެނިފައިވާ މީހުން ދިރިއުޅޭ ރަށްރަށުގެ ތެރޭގައި ހިމެނެނީ ހއ. އުލިގަމާއި ށ.ނަރުދޫ އެވެ. ނަރުދޫ އަށް ނިސްބަތްވާ "އަމާޒު" ބޯޓުގެ ކެޕްޓަން ވަނީ ކޮވިޑް-19 އަށް ފައްސިވެފައެވެ. އޭނާ ފައްސިވުމުން ވަރަށް ގިނަ ރަށްތަކެއް ވަނީ މޮނިޓަރިންގެ ހާލަތައް ގެނެސްފައެވެ.\nއޭޕްރީލް 27, 2020 04:41\nއެމްޑީޕީގެ ވައުދު ފުރިހަމަމިވަނީއެވެ. އެމްޑީޕީގެ މެމްބަރު ބުނެފައެއޮތީ "ކޮރޯނާޖައްސާފައޭ" އިންތިހާބުކާމިޔާބުކުރާނީ. އެބުނަނީ ކޮރޯނާޖެހުމުން ރާއްޖެއަށް އެހީގެ ގޮތުގައި ބޭރުންލިބޭ ފައިސާތަށް އިންތިހާބަށް ހަރަދުކޮށްގެނޭ ގަނެލާނީ\nއޭޕްރީލް 27, 2020 05:40\nރައްޔިތުންގެ މާލިއްޔާ ލޫޓްވާލައިފި. ވެރިން ރައްޔިތުންނަށް ޚިޔާނާތްތެރިވެއްޖެ. މާތްﷲ ގަންދީ ކުރެއްވި ހުވަޔާއި ޚިލާފްވެ ޤާނޫނުތައް މުގުރާ ރައްޔިތުންނަށް ވައިރަސް ޖައްސައި ރައްޔިތުން މަރަށް ތެޅެން ދޫކޮށްލައިފި. އެމްޑީޕީގެ ސަރުކާރު ފޭލްވެއްޖެ. ދެފަހަރަށް ރައްޔިތުންގެ ފަރާތުން ވެރިކަން ޙަވާލުކުރީމާވެސް ފޭލްވީ. ރައްޔިތުންނޭވެ! ހޭއަރާށެވެ! ސަލާމަތީ ބާރުތަކުގެ ބޭފުޅުން ވިސްނާވަޑައިގަންނަވާށެވެ! މިއީ ތިޔަބޭކަލުންނާއި ކަނބަލުންގެ ވެސް ޤައުމެވެ. މިޤައުމުގެ ކަންކަން މިވަނީ ބޮއްސުންލާފައެވެ. ރައްޔިތުންނަށް މިވަނީ އޮޅުވާލާފައެވެ! ފްލޯޓިން ހޮސްޕިޓަލާއި 4000 މީހުންގެ ވެންޓިލޭޓަރާއި ފެސިލިޓީ ކޮބައިތޯއެވެ؟ އަދި 200 މީހުންނަށް ވެސް ފަރުވާދޭން ޖެހިފައިނުވާއިރު ވިސްނަވާށެވެ!\nމިހާރުން މިހާރަށް އަޅަންޖެހޭ ފިޔަވަޅުތައް:-\n1- ޖަލުގައި ތިއްބެވި އެންމެހާ ޤައިދީން ޝަރުޠުކޮށްފައި ނަމަވެސް މިވަގުތަށް ދޫކޮށްލުން. (މިގޮތަށް ކަންތައް ނުކޮށްފިނަމަ، ޖަލުތަކުގައި އެތައް ބަޔަކު މިވައިރަސްގެ ޝިކާރައަކަށްވެ މަރުވެގެންދާނެއެވެ.)\n2- ޤައުމުގެ ސަލާމަތީ ބާރުތަކުން އަވަސް ފިޔަވަޅު އަޅުއްވާ ޤައުމުގެ ކަންކަމާއި މިވަގުތަށް ޙަވާލުވެ ވަޑައިގެން މިޞްރުގައި ހިންގައިދިޔަ ކަންތަކުން ޢިބްރަތް ޙާޞިލް ކުރެއްވުން.\n3- ޤައުމުގެ ބޯޑަރު ބަންދުކުރަން އެދި ޕްރޮފެސަރުންނާއި ޑޮކްޓަރުންނާއި ޞިއްޙީ ޚިދްމަތްތެރިންނާއި ނޫސްވެރިންނާއި ޢާއްމު ރައްޔިތުން ގޮވަމުން ދިޔަ ގޮވެލިފަތި އަޑުނާއްސަވާ ބީރުކަންފަތެއް ދެއްވި ވެރިންގެ މައްޗަށް އަވަސް ފިޔަވަޅު އަޅުއްވާ ޖިނާއީ ތަޙްޤީޤު ހިންގަވާ ޤާނޫނުގެ ޙުކޫމަތު ޤާއިމް ކޮށްދެއްވުން.\n4- ރައްޔިތުން ގޮވައިގެން މިއަޑިގަނޑުން އަރައިގަނެވޭފަދަ ވެރިޔަކާއި ދައުލަތް ޙަވާލު ކުރެއްވެންދެން ސަލާމަތީ ބާރުތަކުން ދައުލަތުގެ އެންމެހާ ކަންކަން ނިކަމެތި ރައްޔިތުންގެ މައްޗަށް އަމާނާތްތެރިކަމާއެކު ހިންގަވާ ބެލެހެއްޓެވުން.\n(މިކަން ސަލާމަތީ ބާރުތަކުގެ ބޭފުޅުން މާތްﷲ ގަންދީ ކުރެއްވި ހުވަޔާއި އެއްގޮތަށް ގެންދެވިދާނެ ކަމީ އެއްވެސް ޝައްކެތް އޮތްކަމެއް ނޫނެވެ. އެހެނީ، ސަލާމަތީ ބާރުތަކުގެ މައްޗަށް ރައްޔިތުންގެ އިތުބާރާއި ޤަދަރު ޒަމާނުއްސުރެ އޮންނާތީއެވެ.)\nމިގޮތަށް ޤައުމުގެ ކަންކަން ކުރިއަށް ނުގޮސްފިނަމަ، މިހާރު ތިބި ބޮޑުންނާއި ހަނގުބޭކަލުން ބައްލަވަމުން ގެންދަވާނީ ދައުލަތުގެ މާލިއްޔަތު ދިރުވާލައްވާފައިވެސް މިޤައުމުން އެހެންތަނަކަށް ހިޖްރަ ކުރެވޭތޯއެވެ. އެއްވެސް ވެރިއަކު މިހާރު ޒިންމާ އުފުލާކަށް ބޭނުންމެއް ނުވެއެވެ. އެންމެންވެސް އެތިބީ ފިލައިގެން ރައްކާވެވޭނެ ދަނޑިވަޅަކަށް ބަލަބަލައެވެ.\nއޭޕްރީލް 27, 2020 05:41\nމިވަގުތުން ވަގުތަށް ވެސް ށ. އަތޮޅު މާކަނޑޫދޫ (ކުރީގައި މީހުން ދިރިއުޅުނު ބޮޑު ބިން އޮތް ރަށެއް - ކުޅިއެއްވެސް އޮންނާނެ - މިކުޅީގައި ކާންބޭނުންވާ ވަރަށް ވުރެން އިތުރަށް ވެސް ދިރޭ ފަރުމަސް ހުރޭ - ގޮވާމާއި މޭވާގަސްތައް ވެސް އެރަށުގައި ބައިވަރު އެބަހުރި) އަށް ރާއްޖޭގައި މިވަގުތު ތިބި ހުރިހާ ބިދޭސީންތައް ބޮޑެތި އޮޑިފަހަރުގައި ގެންގޮސް އެރަށުގައި ބައިތިއްބަންވީއެވެ. އެމީހުންނަށް ބޭނުންވާ އަސާސީ ބޭނުންތަކާއި ކާބޯތަކެތި ފޯރުކޮށްދީފައެވެ.\nމީގެކުރިން ލެޕްރަސީ ބަލީގައި ރާއްޖޭގައި ވަރަށް ގިނަ ބަޔަކު މަރުވެގެންދިޔައެވެ. ރައީސް އިބްރާހީމް ނާޞިރުގެ ވެރިކަމުގައެވެ. އެއިރު، ހުވަދު އަތޮޅުގައި ބަލިޖެހޭ ފިރިހެނުން ބަހައްޓަމުން ދިޔައީ ގއ. ފޮނަދޫ ކިޔާ ފަޅުރަށެއްގައެވެ. ބަލިޖެހޭ އަންހެނުން ބައިތިއްބަނީ ގދ. ހަވޮއްޑާ އެވެ ކިޔާ ފަޅުރަށެއްގައެވެ.\nމިކަން ކުރަންވާނީ ސަލާމަތީ ބާރުތަކުގެ ބޭފުޅުންނެވެ.\nއެހެންނޫނީ ޑަޒަން ޑަޒަނަށް މަރުވާ މީހުން އިތުރުވެ ކަށްވަޅުތަކުން ބިން ފުރިގެން ހިނގައިދާނެ ކަމުގެ ބިރުއެބައޮތެވެ.


BREAKING: Fuluhunge Bandhugai Huri Meehaku Amilla Ah Maruvejje - Vaguthu\nވިލިމާލެ ކަސްޓޯޑިއަލް ފެސިލިޓީގައި ބަންދުގައި ހުރި ބިދޭސީއަކު އަމިއްލައަށް މަރުވެއްޖެ އެވެ.\nއޭނާ އަމިއްލައަށް މަރުވެފައި ވަނީ ދެ ވަނަ ދުވަހުގެ ރޭގެ ވަގުތެއްގައެވެ.\nފުލުހުންގެ މީޑިއާ އޮފިޝަލް ވިދާޅުވީ، މި ހާދިސާއާ ގުޅޭ މައުލޫމާތު ކަމާއި ގުޅުން ހުރި އިދާރާތަކާއި ހިއްސާ ކުރައްވާފައިވާ ކަމަށެވެ.\nއަދި އެ އިދާރާތަކުންނާއި ފުލުހުން މި ހާދިސާ ތަހުގީގު ކުރަމުންދާ ކަމަށް ފުލުހުންގެ މީޑިއާ އޮފިޝަލް ވިދާޅުވިއެވެ.\nމެއި 4, 2021 01:47\nތީ ފުލުހުންގެ ނާގާބިލްކަން. ތިކަމުގެ ޒިންމާ ފުލުހުން އުފުލަންޖެހޭނެ. 2ވަނަ ދުބަހުގަ ހިނގި ކަމެއް އަދިކިރިޔާ މީޑިއާއަށް މި އެގުނީ. މިވެސް މައްސަލަ . ޙުސްމަސްސަލަ\nމެއި 4, 2021 14:44\nދިވެހި ފުލުހުން ކުށެއް ނުކުރާނެ... ވަރަށް ގާނޫނު ވާނެ.ކުށްކުރާނީ ނިކަމެތި ރައްޔިތުން\nތަހުގީގު ނުނިމެނީސް އޭނާ އަމިއްލަޔައް މަރުވިކަމައް ނިންމުނީ ކީއްވެ.؟\nމެއި 4, 2021 02:43\nމެއި 4, 2021 02:58\nއަމިއްލައަށް މަރުވާން ފުރުޞަދުތު ލިބޭހާ ސެކިއުރިޓީދަށީ ކަރެކްޝަންގަ، އެތަނުން އަބަދު އޮންނަނީ ގައިދީންއަތުގައި ފޯނާއި ޑްރަގާއި އާލަތްތައް ލިބިފައެވެ. އެހެންތާވާނީވެސް އެތަންހިންގަނީ ކުރިން މަގުތަކުގައި ލަގިރިޖެހިކުދިންނެވެ.\nއިންސާފަކީ މިއީތޯ ެެެެެެެެެެެެެެެެެެެެެެެެެެެެެ؟\nމެއި 4, 2021 06:08\nފުލުހުން ނޫން ބަޔަކު ތިމައްސަލަ ތަހުގީގު ކުރަން އެބަ ޖެހޭ.\nމެއި 4, 2021 11:19\nއޭނާ މަރުވީ އަމިއްލައަށް ކަރުގައި ހިފައިގެންތޯ؟\nމެއި 4, 2021 11:44\nނާގާބިލް ފުލުހުންގެ މުއައްސަސއެއް މިހާރުއޮތީ ، ހަމައެކަނީ ޖޫރިމަނާކުރަން މިމީހުންނައް އިނގެނީ ، ދެން ސިޔާސީ މީހުން ބުނީމަ މުޒާހަރާ ރޫޅަން،\nމެއި 4, 2021 13:27\nމަރުވި ގޮތެއްވެސް އެނގެން ޖެހޭ ދޮއްތަ. ދަންޖެހުނީތޯ ނާރެއް ބުރިކޮށްލީތޯ ނޫނީ . . . . .\nމެއި 4, 2021 20:35\nކުރީދުވަހު މުޒާހަރާގަ އަންހެންކުއްޖަކަށް ދައްކާލިވަރު ފެނުނު.. މިކަން ޖެހޭ ތަހުގީގު ކުރަން.. މިސޮރަށް މި މީހުން އަނެއްކާ ކިހިނެތްބާ ހެދީ\nމެއި 4, 2021 20:36\nއޯގާތެރި ސަރުކާރު މައި ފުޓް


ދިވެހި ކަނޑުތައް ދިފާއުކުރުމުގެ ގާބިލު ކަމާއި ޖޯރު ދިވެހި...\nދިވެހި ކަނޑުތައް ދިފާއުކުރުން\nދިވެހި ކަނޑުތައް ދިފާއުކުރުމުގެ ގާބިލު ކަމާއި ޖޯރު ދިވެހި އަސްކަރިއްޔާއަށް ލިބެންޖެހޭ\nރާއްޖޭގެ އިގްތިޞާދާއި މިނިވަންކަމާއި ސިޔާދަތާ ގުޅިފައިވާ ބޮޑު ކަނޑުގެ ސަރަހައްދު ހިމާޔަތްކުރަންޖެހޭ\nބޭރުގެ އަސްކަރިއްޔާތަކާ އެކު ރާއްޖެއިން އަބަދުވެސް ގުޅުން ބަދަހި ކުރޭ\n21 ފެބްރުއަރީ 2021 | އާދީއްތަ 14:35\nދިވެހިރާއްޖޭގެ ގުދުރަތީ ގޮވަތީގެ ގޮތުގައި ދުނިޔެއިން ލިބިފައިމިވާ ސަރަޙައްދާ ޖާގައަކީ ހުރިހާ ޒަމާނެއްގައި ވެސް ދުނިޔޭގެ ކާރޫބާރު ބޮޑު މުހިންމު ސަރަހައްދެކެވެ.\nއިންޑަސްވެލީގެ ގަދީމީ ޙަޟާރަތު ރޫޅެމުން ދިޔަ ދިއުމުގެ ތެރޭން މިރާއްޖޭގައި އިންސާނީ ދިރުން އާބާދުވެ ފުޅާވާން ފެށިއެވެ.\nދުނިޔޭގެ ދެބައި ދަނޑި ކަމަށްވާ އީކުއޭޓަރ ހުރަސްކޮށް އުތުރުން ދެކުނަށް ދެމިފައިވާ ދެވަނައެއް ނެތް ދުނިޔޭގެ އެންމެ ބޮޑު ޖަޒީރާ ގައުމަކީ ދިވެހިރާއްޖެއެވެ.\nއުތުރުން އިން ވެގެން އޮތް އިންޑިއާ ބައްރާއި ތިލަދުންމަތީ ތުރާކުނު ބޮލިހުރާ ކޮޅާދެމެދު އޮތީ ބައިނަލް އަޤުވާމީ މާކަނޑުގެ އެންމެ ބޮޑު އެއް ރަސް އޮނގޮޅިއެވެ. އެއީ ދުނިޔޭގެ ނިޔަމިކަމުގެ ތާރީޚްގެ ފެށުމުގައި ވެސް ފަލަ އަކުރުން ބާޔާން ކުރަމުން އަންނަ މަޝްހޫރު އެއިޓް ޑިގްރީ ޗެނަލްއެވެ.\nފަހުގެ ތާރީޚު ދުށް ހަނގުރާމަތަކުގެ ހޫނު އެންމެ ގަދަވާ ހިނދު އިރުމަތީ އޭޝިއާގައި ދުނިޔޭގެ ބާރުތަކުން ރެދަލި ކުރާ އަސްކަރީ ފްލީޓްގެ މަދަދަށް ބައެއް ފަހަރު ގޮވާލެވެއެވެ. އެހިނދު ހަނގުރާމަ ހިނގާ ސަރަހައްދަށް ރާއްޖެ ހުރަސްކޮށް ދަތުރުކުރާ އެއަރކްރާފްޓް ކެރިއަރ ފަދަ ބިލާދަރު އަސްކަރީ މާރިދުން އުދަރެސް ބައްދާ އަރައިގެން އާދެއެވެ.\nއިހަވަންދިއްޕޮޅުގެ އިރުމަތީ ބިތުގެ ރަށްތަކުގެ މަތިން ބަސްބުނާ ހިނދު ލޯތަކަށް ގެއްލޭ ބާރު ދުވެލީގައި އެ އެތިފަހަރު ގޮސްއޮބާލަނީ އެސަރަހައްދު ހުރަސްކޮށެވެ.\nއިއީ ރާއްޖޭގެ އެންމެ އުތުރެއެވެ. ދެކުނަށް ދެމިގޮސް ފުވައްމުލަކާއި އައްޑޫގެ ދެމެދުން ދުނިޔޭގެ މެދު ދަނޑި ހުރަސްވާ ޒީރޯ ޑިގްރީގެ ދެކުނަށްވެސް ދެމިގެން ވަނީ ހަމަ މި ދިވެހިރާއްޖެއެވެ. ސަރަހައްދުގެ ގޮތުން ބަލާއިރު އިނގިރޭސީވިލާތަށް ވުރެ ދިވެހިރާއްޖެ ބޮޑެއެވެ.\nރާއްޖެ ބިނާވެ ދެމި އޮންނަނީ އިގްތިސާދީ މައިގަނޑު ދެ ސިނާއަތަކީ ފަތުރުވެރިކަމާއި މަސްވެރިކަމެއެވެ. ރައްޔިތުންގެ އާންމު ކަނޑުދަތުރުފަތުރުގެ އިތުރަށެއެވެ. ކޮންމެ ދުވަހެއްގެ ކޮންމެ ސިކުންތަކީ ވެސް މި ބޮޑު ކަނޑުގެ ސަރަހައްދުގައި ކެނޑިނޭޅި ކާރޫބާރޫ ހިނގަމުން އަންނަ އިންތިހާ ދަރަޖައިގެ ބޮޑު ސަރަހައްދެއެވެ.\nރާއްޖޭގެ އިގްތިސާދާއި މިނިވަންކަމާއި ސިޔާދަތާ ގުޅިފައިވާ ނިހާއީ މި ބޮޑު ކަނޑުގެ ސަރަހައްދު ހިމާޔާތްކޮށް ބަލަހައްޓާ ދިފާއުކުރުމުގެ ޤާބިލް ކަމާއި ޖޯރު ދިވެހި އަސްކަރިއްޔާ އަށް ލިބެންޖެހެއެވެ. އެ މުވައްސަސާއަށް ބޭނުންވާ އުޅަނދު ފަހަރާއި ވަސީލަތްތަކާއި އޭގެ ފުރިހަމަ ގާބިލްކަން ލިއްބައިދިނުމަކީ ވަކި އިސްތިސްނާއެއް ނެތި, މުޅި ދައުލަތުގެ ވާޖިބެކެއެވެ. ވެރިކަމުގެ ނިޒާމު ކޮންމެ ގޮތަކަށް އޮތަސްމެއެވެ. ވެރިކަމުގައި ކޮންމެ ޕާޓީއެއްގެ ކޮންމެ ވެރިއަކު ހުންނެވިއަސް މި އަމާޒު ހާސިލު ނުވެވޭނެ ފަދަ ބީދައަކުން ރެކިވަޑައިއެއް ނުގެންނެވޭނެއެވެ.\nމިއަދު ހިނގަނީ ތަރައްގީވެ ތަހުޒީބުވެ ގައުމުތައް ގުޅިގެން ހިނގަމުން އަންނަ ލާމެހިފައިވާ ދުނިޔެއެކެއެވެ. އެއްބަޔަކު އަނެއް ބަޔަކަށް ބޭނުންވާ މަދަދާއި އެހީތެރިކަންދީގެން އިޚްތިރާމާއި އިތުބާރުގެ މަތީގައި ހިނގަމުން އަންނަ ދުނިޔެ އެވެ.\nއިލްމާއި ހުނަރާއި ވަސީލަތްތައް އެއްބައެއްގެ އަތުން އަނެއް ބަޔަކަށް ބަދަލުނުވެ ބައްކޮށްގެން ތިބިނަމަ މިއަދުވެސް ގައުމުތައް އޮތީހީ ޖާހިލު ކަންމަތީ ކުރުގެޅި, ގުޅަ ކެރުވިގެންނެއެވެ.\nއުތުރު ތިލަފަޅު ދިވެހި އަސްކަރިއްޔާ


BJP Ge Leadaraku Fuluhakah Kudakamudhaa Thakethi Boandheyn Ulhefi - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް - 16 ގަޑިއިރު ކުރިން\nބީޖޭޕީގެ ލީޑަރަކު ފުލުހަކަށް ކުޑަކަމުދާ ތަކެތި ބޯންދޭން އުޅެފި\n11 މަސް ކުރިން ( ޑިސެމްބަރު 31, 2019 )\nއިންޑިއާގެ ވެރިކަންކުރާ ބީޖޭޕީގެ ލީޑަރަކު ފުލުހަކަށް ކުޑަކަމުދާ ތަކެތި ބޯންދޭން މަސައްކަތް ކޮށްފިއެވެ. ބޮޑުވަޒީރު ނަރެންދްރަ މޯދީގެ ޕާޓީގެ ލީޑަރެއް ކަމަށްވާ އުއްތަރަ ޕްރަދޭޝް ދާއިރާގެ ކިޝާން ލާލް ރަޖްޕޫތު ފުލުހަކަށް ކުޑަކަމުދާ ތަކެތި ބޯންދޭން މަސައްކަތް ކުރީ އޭނާގެ ސަޕޯޓަރުންތަކަކާއި އެކު ގޮސް ފުލުސް މީހާ އަށް ހަމަލާ ދިނުމަށް ފަހު އެވެ.\nމޯހިތު ގުޖުރާތު ނަމަކަށް ކިޔާ ފުލުހުންގެ ކޮންސްޓަބަލަކަށް ލާލް އާއި އޭނާގެ ސަޕޯޓަރުން ހަމަލާ ދިނީ ފުލުސް މީހާ ބެލި މައްސަލައެއް ލާލްގެ އާއިލާ މީހަކާއި ދެކޮޅަށް ނިންމުމުންނެވެ.\nމައްސަލަ އުފެދުނީ ލާލްގެ އާއިލާ މެންބަރު މީހެއްގެ އަތުން ގަތްކަމަށް ބުނާ ސައިކަލް އަލުން ސައިކަލް ވިއްކި މީހާ އާއި ހަވާލުކޮށް ސައިކަލް ވިއްކި އަގުކަމަށްވާ 50000 ރުޕީސް ހޯދަން މަސައްކަތް ކުރުމުންނެވެ. ސައިކަލް ވިއްކި ކަމުގެ އެއްވެސް ލިޔުމެއް ނެތުމުން އަދި އެއްވެސް ހެއްކެތް ވެސް ނެތުމުން ސައިކަލް ވިއްކި މީހާ އާއި ސައިކަލް ހަވާލުކޮށް ފައިސާ އޭނާ އަތުން ހޯދޭނެ ގޮތެއް ނެތް ކަމަށް ފުލުސް މީހާ ބުނުމުން ލާލް ވަނީ ފުލުސް މީހާ އަށް ހަމަލާ ދީފައެވެ.\nފުލުސް މީހާ ބުނާ ގޮތުގައި ލާލް އާއި އޭނާގެ ސަޕޯޓަރުން ވަނީ އޭނާ އާއި ދިމާއަށް ބަޑި ވެސް ޖަހާފައެވެ. ނަމަވެސް ނަސީބު ރަނގަޅު ކަމުން ހަނިގޮތަކަށް އޭނާ ސަލާމަތްވީއެވެ. ލާލް އާއި އޭނާގެ ސަޕޯޓަރުން ވަނީ ފުލުސް މީހާ އަށް ހަމަލާދީ ފުލުސް މީހާގެ އަތުގައި އޮތް ރަން ކެވެލިގަނޑަކާއި ވޮލެޓް ފުރަތަމަ ފޭރިގެންފައެވެ.\nއެމީހުންގެ އަތްދަށުން ފުލުސް މީހާ ފުރަތަމަ ސަލާމަތްވެގެން ގޮސް ކައިރި ސަރަހައްދެއްގައި ހުރި ޕޮލިސް ޕޯސްޓަކަށް ވަނުމުން ވެސް ލާލް އާއި އޭނާގެ ސަޕޯޓަރުން ވަނީ ފަހަތުން ގޮސް ފުލުސް މީހާ އަށް އަނެއްކާވެސް ހަމަލާ ދީފައެވެ. އަދި ލާލް ވަނީ އެތަނުގައި ހުރެ ފުލުސް މީހާ އަށް ކުޑަކަމުދާ ތަކެތި ބޯންދިނުމަށް އޭނާގެ ސަޕޯޓަރުންނަށް އަންގާފައެވެ. ސަޕޯޓަރުން ވަނީ ލާލްގެ އަމުރަށް ފުލުސް މީހާ އަށް ކުޑަކަމުދާ ތަކެތި ބޯންދޭން މަސައްކަތް ވެސް ކޮށްފައެވެ.\nމިމައްސަލަ ފުލުސް މީހާ ވަނީ ފުލުހުންނަށް ހުށަހަޅާފައެވެ. ނަމަވެސް އެއްވެސް ފިޔަވަޅެއް ފުލުހުން އަޅާފައި ނުވުމުން އޭނާ ވަނީ ކޯޓުގެ ސަމާލުކަމަށް މައްސަލަ ގެނެސްފައެވެ. ކޯޓުން މިހާރު ވަނީ މިމައްސަލަ ތަޙްޤީޤު ކުރަން އަމުރު ކޮށްފައެވެ.\nއިންޑިއާގެ ބާރުގަދަ ސިޔާސީ ލީޑަރުން އެމީހުންނަށްވުރެ ދަށްފަންތީގެ މީހުންނަށް ތަފާތު އަނިޔާތައް ދިނުމަކީ އާއްމު ކަމެކެވެ. ނަމަވެސް އެފަދަ މީހުންގެ ނުފޫޒު ގަދަކަމުން މިފަދަ މައްސަލަތަކެއް ގިނަ ފަހަރަށް ނުބެލެއެވެ.\nޖެނުއަރީ 1, 2020 07:12\nތިޔައީ ގޭންގް ވެރިކަން ކުރާ ބައެއްތޯ\nޖެނުއަރީ 1, 2020 08:36\nޖެނުއަރީ 1, 2020 09:51\nމި.މީހުންނރާއްޖެމައްޗަށް ވެރިކުރަން އުޅޭ ބަޔަކުވެސް ފާޅުގަ އެބައުޅޭ\nޖެނުއަރީ 1, 2020 19:31\nބީޖޭޕީ އަކީ އިންޑިއާގެ އެންމެ ގޮތްކުޑަ މީހުންގެ ޕާޓީ.\nޖެނުއަރީ 2, 2020 17:53\nއެއީ ރާޢްޖޭގެ ނަމަ ލައިކު އެމް ޑީ ޕީ ވާވާ ޑިމޮކުރަސީ އިންސާފު ކެނެރީ ސޮރު...


December 05, 2020 16:04:01\nމިނިސްޓަރ އޮފް ހޯމް އެފެއާޒް އިމްރާން އަބްދުﷲ\nއެހީތެރިކަމަށް ބޭނުންވެފައިވާ މީހަކަށް ކޮންމެ ދުވަހަކުވެސް އެހީވުމަކީ އަމިއްލަ އުފަލަކަށް ހަދަންޖެހޭކަމަށް މިނިސްޓަރ އޮފް ހޯމް އެފެއާޒް އިމްރާން އަބްދުﷲ ވިދާޅުވެއްޖެއެވެ. މިނިސްޓަރ އިމްރާން މިހެން ވިދާޅުވީ ދުނިޔޭގެ ދަރުމަވެރިންގެ ދުވަހުގެ މުނާސަބަތުގައި ދެއްވި ހާއްސަ ވީޑިއޯ މެސެޖެއްގައެވެ.\nމި މެސެޖުގައި މިނިސްޓަރ ފާހަގަކުރެއްވި ގޮތުގައި، ދަރުމަވެރިއްގެ ގޮތުގައި މަސައްކަތް ކުރުމަކީ އަމިއްލަ ނަފްސަށް ލިބޭ ވަރަށް ބޮޑު ހިތްހަމަޖެހުމެކެވެ. އަދި މުޖުތަމައުގެ ބަދަހިކަމާއި، އުފާފާގަތިކަމާއި އޯގާވެރިކަން އިތުރުކޮށްދޭނެ ކަމެކެވެ.\nމީގެއިތުރުންވެސް، ދަރުމަވެރިންގެ ގޮތުގައި މަސައްކަތްކޮށްދިނުމުގެ ރިވެތި، މަތިވެރި ސިފައަކީ ކާބަފައިންގެ ފަރާތުން ވާރުތަވެފައިވާ ވަރަށް މަތިވެރި ދިވެހި ސިފައެއްކަމަށް މިނިސްޓަރ ވަނީ ވިދާޅުވެފައެވެ. މި މޭރުމުން ވާހަކަ ދައްކަވަމުން، ދަރުމަވެރިކަމުގެ މާތް ސިފައިން ޒީނަތްތެރިވުމަށް މި ޖީލުގެ ހުރިހާ ޒުވާނުންނަށް މިނިސްޓަރ ވަނީ އިލްތިމާސްކޮށްފައެވެ.\nއަދިވެސް މިނިސްޓަރ ފާހަގަކުރެއްވި ގޮތުގައި، ދިވެހިރާއްޖެ އުފާވެރި އަމާން އައްސޭރިއަކަށް ވާސިލްވުމަށްޓަކައި ދަރުމަވެރިކަމުގެ ރޫހު އާލާކޮށް ދިރުވުމަށްޓަކައި ހުރިހާ އެންމެން ގުޅިގެން މަސައްކަތް ކުރަންޖެހެއެވެ. އަމިއްލަ އެދުމުން އެއްކިބާވެ ހުރެ ކޮންމެ ދުވަހަކުވެސް އެހީތެރިކަމަށް ބޭނުންވެފައިވާ ކޮންމެވެސް މީހަކަށް އެހީވުމަކީ އަމިއްލަ އުފަލަށްޓަކައި ކުރާކަމަކަށް ހަދަންޖެހޭކަމަށް ޝޭހް އިމްރާން ވަނީ ވިދާޅުވެފައެވެ.\nބައިނަލްއަގްވާމީ ދަރުމަވެރިންގެ ދުވަސް ކޮންމެ އަހަރަކުވެސް ފާހަގަކުރެވެނީ ޑިސެމްބަރު މަހުގެ5ވަނަ ދުވަހުއެވެ. މިއީ ކާރިސާތަކާއި އެނޫންވެސް މުހިންމު ވަގުތުތަކުގައި ދަރުމަވެރިން ފޯރުކޮށްދޭ އެހީތެރިކަން އަގުވަޒަންކުރުމުގެ ގޮތުން ފާހަގަކުރެވޭ ދުވަހެކެވެ. މިއަހަރު ދަރުމަވެރިންގެ ދުވަހުގެ ޝިއާރަކީ "އެންމެ އެކުގައި ކާމިޔާބާއި ހަމައަށް ވާސިލްވުން" މިއެވެ.\nއިމްރާން އަބްދުﷲ މިނިސްޓްރީ އޮފް ހޯމް އެފެއަރޒް\nކެމްޕޭން ކުރަން ފުރުސަތު ނުލިބޭ ކަމަށް ބުނެ އިދިިކޮޅުން ސިވިލް ކޯޓަށް ހުށަހެޅި މައްސަލަ ބަލައި ނުގަތް\nގދ. އަތޮޅު އަދި ތިނަދޫ ކައުންސިލަށް ކުރިމަތިލާފައިވާ ކެންޑިޑޭޓުންނާއެކު އެމްޑީޕީގެ ބައްދަލުވުމެއް


Majileehah hovanvee Millionairun, ehenveemaa feyrey meehun "OK"!\nމަޖިލީހުގެ ރައީސް އަދި މަހުޖަނު ގާސިމް އަދި ކުރީގެ ރައީސް ޔާމީން--\n24 މާޗް 20195ކޮމެންޓް\nމަޖިލީހަށް ހޮވަންވީ މިލިއަނަރުން، އެހެންވީމާ ފޭރޭ މީހުން "އޯކޭ"!\nރައްޔިތުންގެ މަޖިލީހުގެ މެމްބަރުންގެ ގޮތުގައި އިންތިހާބު ކުރަންވީ މިލިއަނަރުންކަމަށް ރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު މަހުޖަނު، ގާސިމް އިބްރާހިމް ވިދާޅުވުމުން ހައިރާނެއް ނުވެއެވެ. އެއީ ގާސިމަކީ ރާއްޖޭގައި ހުރި އެންމެބޮޑު އެއް މަހުޖަނަށް ވީމައެވެ. އެހެންވީމާ، އެފަދަ ބަސްފުޅެއް އެމަނިކުފާނުގެ ކިބައިން އިވުމަކީ ހަމަ ވަރަށް ގާތްކަމެކެވެ.\nކޮންމެވެސް ވަރަކަށް ގާސިމްގެ އެވާހަކަފުޅުތަކަށް ބަލާލާނަމެވެ.\nދަންގެތީ ދާއިރާގެ ޖޭޕީ ކެންޑިޑޭޓް މުހައްމަދު ނާޒިމްގެ ކެމްޕެއިން އިވެންޓެއްގައި ގާސިމް ވިދާޅުވެފައިވަނީ ރައްޔިތުންގެ މަޖިލީހަށް މެމްބަރުން އިންތިހާބު ކުރާއިރު ކުރަންވީ އަމިއްލަ ހާލައިގެން އުޅެވޭ ފައިސާ ހުރި ފޯރުންތެރިން ކަމަށެވެ. ގާސިމް ވިދާޅުވީ މަޖިލިސް މެމްބަރުން ރިޝްވަތަށް ނުހެއްލޭނީ އެ މެމްބަރުންނަކީ ފޯރާ ބަޔަކަށް ވެގެން ކަމުގައެވެ.\nޖުމްހޫރީ ޕާޓީގެ ކެންޑިޑޭޓުންނާއި ޖުމްހޫރީ ޕާޓީން ތާއީދު ކުރާ ބައެއް ކެންޑިޑޭޓުން ހާލަތަށް ބަލަމާ ހިނގާށެވެ. ޖުމްހޫރީ ޕާޓީގެ ވިލުފުށި ދާއިރާގެ ކެންޑިޑޭޓަކީ ރިޔާޒު ރަޝީދު އެވެ. އޭނާއަކީ ސަރުކާރާއި ދިވެހި ގިނަ ރައްޔިތުންގެ ހިއްސާ އޮންނަ އެސްޓީއޯއިން 18 މިލިއަން ރުފިޔާގެ ތެޔޮ ކްރިޑިޓަށް ނެގުމަށްފަހު ފައިސާ ނުދައްކާ އޮތް ބޭފުޅެއް ކަމަށްބުނެ އެސްޓީއޯއިން ވަނީ އެމައްސަލަ ކޯޓަށް ހުށަހަޅާފަ އެވެ. އެތައް އަހަރެއް ވީއިރުވެސް އެ ފައިސާ އެސްޓީއޯއަށް ނުދައްކާ އޮތްއިރު، އެމައްސަލައިގެ ފައިލްތައް ވެސް ވަނީ ބަޔަކު މީހުން "ވަގަށް" ނަގާފަ އެވެ.\nދައުލަތުގެ އެންމެ ބޮޑު ހިޔާނާތް ކަމަށްވާ އެމްއެމްޕީއާރުސީގެ އެމްއެމްޕީއާރުސީގެ ހިޔާނާތުގެ ފައިސާ ރިޔާޒު ރަޝީދުގެ އެކައުންޓަށާއި އޭނާގެ ކުންފުނީގެ އެކައުންޓަށް ޖަމާވެފައިވާކަމަށް އޭސީސީން ނެރުނު ރިޕޯޓުން އެނގެ އެވެ. ޖުމްލަ 879،255.00 ޑޮލަރު (13،558،112.1 ރުފިޔާ) ރިޔާޒުގެ އެކައުންޓަށާއި ރިޔާޒުގެ މެރީޑިއަމް ކުންފުންނީގެ އެކައުންޓަށް ޖަމާކޮށްފައިވެއެވެ. އެހެންވީމާ، ރިޔާޒަކީ ރައްޔިތުންގެ މަޖިލީހުގެ މެމްބަރު ކަމަށް އެންމެ ގާބިލް އެއް ބޭފުޅާއަށް ވެދާނެތާއެވެ.\nޖުމްހޫރީ ޕާޓީން ގުޅިގެން މަސައްކަތްކުރާ ޕީޕީއެމް ޕާލަމެންޓްރީ ގްރޫޕްގެ ލީޑަރު އަހުމަދު ނިހާނުގެ މުއްސަނދިކަން ހުރީ ހަމައެކަނި އޭނާއާ ހަމައިން އެކަންޏެއްވެސް ނޫނެވެ. އޭނާގެ 18 އަހަރުގެ ފިރިހެން ދަރިފުޅަކީ ވެސް ހަތަރު މިލިއަން ރުފިޔާގެ ފްލެޓަކާއި އަގުބޮޑެތި ކާރު ގެންގުޅުއްވާ ބޭފުޅެކެވެ. އެހެން ވީމާ އަދި ނިހާނުގެ މުއްސަނދިކަން ހުންނާނީ މާމަތީގައި ކަމަށް ބެލެވެއެވެ. ދެއިރު ދެދަޅައަށް އެންމެ އަގުބޮޑު "ރޮލެކްސް" ތަފާތު ގަޑި އަޅާލެވޭނީ ވަރަށް މަދު ދިވެހި ރައްޔިތަކަށެވެ. މިފަހުން އެންމެ ބޮޑު ވައްކަމެއް ކޮށްގެން އުޅުނީ މެލޭޝިއާގެ ކުރީގެ ބޮޑު ވަޒީރު ނަޖީބު ރައްޒާގު އެވެ. އޭނާ ވެރިކަމުން ފޭބިއިރު، އޭނާގެ ވައްކަމުގެ މައްސަލަތައް ތަހުގީގު ކުރި މެލޭޝިއާ ފުލުހުންނަށް ވެސް ފެނުނީ އެންމެ ފަސް ވަރަކަށް "ރޮލެކްސް ގަޑި" އެވެ. އެހެންވީމައި އަގުބޮޑު ފްލެޓްތަކާއި އަގު ބޮޑު ކާރުތަކާއެކު "ލަގްޒަރީ" ދިރިއުޅުމެއް ރާއްޖޭގެ ފެންވަރުގައި އުޅެލެވޭނީ ވަރަށް ލާރި އޮތީމަތާއެވެ.\nނިހާނެކޭ އެއްފަދައިން ނުވަތަ ނިހާނަށްވުރެވެސް ކުރީގައި ޕީޕީއެމްގެ ކުރީގެ ނާއިބު ރައީސް އަދި މިހާރު މޯޑިވްސް ނޭޝަނަލް ކޮންގްރެސްގެ ވަގުތީ ރައީސް އަބްދުއްރަހީމް އުޅުއްވާނީ ފައިސާގެ ގޮތުން ކުރީގަ ކަމަށް ބެލެވެ އެވެ. އެއީ އަބްދުއްރަހީމާއި އޭނާގެ ފިރިހެން ދަރިފުޅު ފައިސަލް ވެސް މިވަނީ ރައްޔިތުންގެ މަޖިލީހަށް ކުރިމަތި ލައްވާފަ އެވެ. އެދެ ބަފައިންނަށް ޖުމްހޫރީ ޕާޓީގެ ތާއީދު އެބައޮތެވެ. ގާސިމް ވިދާޅުވާ ގޮތުން އެއީ މިލިއަނަރުންނެވެ. މަހުޖަނުން ނެވެ.\nގާސިމް އެވެ. ރާއްޖޭގައި އެންމެ މުއްސަނދިކޮށް އުޅެނީ ގޭންތަކެވެ. ނުވަތަ ފޭރޭ މީހުންނެވެ. އެމީހުން މަދު ވަގުތު ކޮޅެއްގެ ތެރޭގައި މިލިއަނުން ދެ މިލިއަނުން ފައިސާ ފޭރޭތަން މިރާއްޖެއިން އެބަފެނެ އެވެ. ރިސޯޓަށް އަރާ ތިޖޫރީ ކޮނޑު އަޅާލައިގެން އަންނައިރު، އެއީ ކިހާ "ގާބިލް" ބައެއް ތޯ އެވެ. ރޯމާ ދުވާލު، މާލޭގެ އެންމެ ކާރޫ ބާރުބޮޑު މަގުން ދުއްވާފައިދާ ވޭނަކަށް ހަލަމަލާދީ، ޖެހިލުމެއްނެތި ދެ މިލިއަނުން ފައިސާ ފޭރެވޭނީ މި ގައުމަކީ ފޭރޭ މީހުންނަށް ވަރަށް އަމާން ގައުމަކަށް ވީމަ ނޫންތޯ އެވެ. އެހާ ފައިސޭހައިން ފައިސާ ހޯދާ މުއްސަނދި މަހުޖަނުން ރައްޔިތުންގެ މަޖިލީހުގައި ކޮންމެހެންވެސް ތިބެންޖެހޭނެތާ އެވެ.\nރިޝްވަތު ނުނަގާ މަޖިލީހުގައި ހިދުމަތް ކުރާނީ އެމަޖިލީހަށް އިންތިހާބުވާ މެމްބަރުންނަކީ މިލިއަނަރުންނަށް ވެގެންކަމަށްވެސް ގާސިމް ވިދާޅުވިއިރު، މިހާރު ހިނގަމުންދާ 18 ވަނަ ރައްޔިތުންގެ މަޖިލީހަކީ އެންމެބޮޑެތި ވައްކަމުގެ ތުހުމަތު ކުރެވޭ މެމްބަރުން ތިބި މަޖިލީހެވެ. އަދި އެވައްކަމާއި ކޮރަޕްޝަން ތުހުމަތު ކުރެވޭ މެމްބަރުންނަށް 19 ވަނަ މަޖިލީހުންވެސް ޖާގަދޭން ގާސިމް ގޮވާލެއްވުމުން ތިޔަކުރައްވަނީ ދިވެހި ރައްޔިތުންނަށް މަލާމާތް ނޫން ދެން ކޮންކަމެއްތޯއެވެ\nގާސިމް އެވެ، މުއްސަނދި މަހުޖަނެއް ނޫން މީހަކު މަޖިލީހަށް ހޮވައިފި ނަމަ ބަލާނީ އަމިއްލަ ޖީބު ފުރާލަން ކަމަށް ވިދާޅުވިއިރު، އަމިއްލަ ނަފްސާމެދު ވެސް ތިޔަ ސުވާލު ކޮށްލުން ރަނގަޅެވެ. ތިމާ މީހާ މުއްސަނދި މަހުޖަނަކަށްވެހުރެ، ތިޔަހުންނަވަނީ ހިތް ނުފުރިގެން ނޫންތޯ އެވެ. އަދިވެސް މަސައްކަތް ތިޔަކުރައްވަނީ "އަންބޮނޑި" ބޮޑު ކުރަން ނޫންތޯ އެވެ.\nގާސިމް އެވެ. މަޖިލިސް މެމްބަރުންނާއި ފަނޑިޔާރުންގެ މުސާރަ އިންތިހާއަށް ބޮޑުކުރީ ކީކޭ ކިޔައިގެންތޯ އެވެ. ނަޒާހަތްތެރި މަޖިލީހަކާއި ފަނޑިޔާރުގެއެއް އުފައްދަން ނޫންތޯ އެވެ. ވީކަމެއް އެބައޮތްތޯ އެވެ. މުޅި ދައުލަތުގައިވެސް އެންމެ ކޮރަޕްޓް، އަދި ދައުލަތަށް އެންމެބޮޑެތި ހިޔާނާތް ވެފައިވާ މީހުން ތިބީ މަޖިލީހުގައާއި ފަނޑިޔާރު ގޭގަ ނޫންތޯ އެވެ.\nދެން ތިޔަ ތާއީދު ކުރައްވާ، ޕީޕީއެމްގެ ރައީސް އަދި ކުރީގެ ރައީސް އަބްދުﷲ ޔާމީނަކީ މިހާތަނަށް ދިވެހި ދައުލަތުން އެންމެބޮޑެތި ހިޔާނާތާއި ވައްކަމުގެ ތުހުމަތު ކުރެވޭ އެއް ރައީސެވެ.\nއެހެންވީމައި ވައްކަމާއި ހިޔާނާތުގެ މައްސަލަތައް ގިނަ "ފޭރުމަށް" ގާބިލް މީހުން މަޖިލީހަށް އިންތިހާބު ކުރިއްޔާ މަޖިލީހުގައި ތިބޭނީ ހުސް މަހުޖަނުން ނެވެ. މިލިއަނަރުންނެވެ.\nގާސިމް އެވެ، ތިޔަބާވާތުގެ މަޖިލީހަކުން ރައްޔިތުންނަށް ކުރާނެ ފައިދާއެއް ނެތެވެ. މިހާތަނަށް ކަންވެފައި އޮތީވެސް އެހެންނެވެ.\nގާސިމް އެވެ. މަނިކުފާނަކީ ރައްޔިތުންގެ މަޖިލީހުގެ ރައީސް އެވެ. މަނިކުފާނަކީ މަހަޖަނެކެވެ. މަޖިލީހަށް ވަންނަން ޖެހޭނީވެސް މަހުޖަނުންކަމަށް ގަބޫލު ކުރާނަމަ ތިޔަތަނަށް "ރައްޔިތުންގެ މަޖިލިސް" ކިޔުމުގެ ބޭނުމެއް ނެތެވެ. ތިޔަތަނަށް ކިޔަންވީ "މިލިއަނަރުންގެ މަޖިލިސް" އެވެ.\nޖޭޕީ މަޖިލިސް މަޖިލިސް 2019 ގާސިމް އިބްރާހިމް\nއަސްލު މަޖްލިސް ނޭގޭ\nތި ޤާސިމް ވީ ސިޔާސީ ދާއިރާއިން ބޭރުކުރަން.\nޒާތީވަނީ ކާކުކަމެއް ބުނަން އެބައެނގޭހެއްޔެވެ؟ މަޖިލީހުގެ ދާއިރާތައް ތަމްސީލުކުރަން ކުރިމަތިލުމަކީ، ޝަރުތުހަމަވާ އެދާއިރާއެއްގެ ކޮންމެރައްޔިތަކަށް ލިބިގެންވާޙައްްޤެކެވެ. ކުރިމަތިލާންވާނީ މިވެނިމިވެނި ސިފަހުންނަބައެކޭ ޤާނޫނުގައި އޮވެއެވެ. އޭގެތެރޭގައި މިލިއަނަރަކަށްވުން ނުދެކެމެވެ. ކަންމިހިންއޮތްއިރު ޤާސިމް އެވިދާޅުވަނީ ކުރިމަތިލާން އެންމެނެ ލާއިޤުކަމުގައިވަނީ އަދި ކުރިމަތިލާންޖެހޭނީ މިލިއަނަރުންކަމުގައެެވެ. ސަބަބުތަކެއް ހުރިކަމުގައިވީނަމަވެސް މިއީ ޤާސިމަށް ބުނެވިގެންވާނެއެއްޗެއްކަމުގައި ޤަބޫލެއްނުކުރެވެއެވެ ޤާސިމް ބައެއްގެ ޒާތީކަންތަކާ ބެހިއްޖެއެވެ. އެހެންވީއިރު ޤާސިމްގެ ޒާތީކަންތަކާއި ބެހުމުގެޙައްޤު އެހެންމީހުނަށްވެސް އޮންނަންޖެހޭނެއެވެ. ޚާއްޞަގޮތެއްގައި އޭނާ އެހެންމީހުންގެ ޒާތީކަންތަކާއި ބެހިފައިވާ އެކަމަކާއި ގުޅޭދާއިރާއެއެއްގައި ޤާސިމާއިމެދު ޒާތީވުމުން އެވެވެނީ ހަމަހަމައެވެ. ޤާސިމަކީ މަހުޖަނަށްވުމުން ޒާތީވުމުގެ ޙައްޤު ލިބެންޖެހޭނީ އޭނައަށް އެކަންޏެއްނޫނެވެ! މިއީ ދޮގެއްބާ؟\nމިގައުމުގަ އޮންނަންވީ މިލިއަރުންގެ މަހުޖަނެއްވިއްޔާ އިތުރަށް ހުރިހާ މޮޅެއްވެސް މަހުޖަނުންނަށް . ރައްޔިތުންގެ އެއްވެސް ކަމެއް އިންކަމް ޓެކްސް ބިލް މިނިމަމް ވޭޖް ބިލް ރައްޔިތުންނަށް ރަގަޅު ގޮތެއްވާ ބިލެއް ފާސް ނުކުރެވޭނެތާއެވެ. މިހާރުވެސް އެހާ އަމިއްލަ އެދުންބޮޑު ބަޔަކަށް ވީމަތާ އެވަރު ވާހަކައެއް ބުނާނީވެސް. ރައްޔިތުން މިފަހަރު ވިސްނާފަ ވޯޓު ދިނީމަ ރަގަޅުވާނެ.\nޒާތީވެ ވަކިވަކި ފަރުދުންނާއި ބެހޭގޮތުން މިގޮތަށް ލިޔުމަކީ ނޫސް ވެރިކަންބާ؟\nމަހު ޖަނުންނާ ފޭރޭމީހުން ނޭތިކިޔާ މީހުން ބައިތިއްބާފަ. މިއުޅޭ ރާބޯ މީހުން ނާ ގަންޖާ ބޯމީހުންނާ. ދީން ގަބޫލު ނުކުރާ މީހުން ތިމަޖުލީހައް ލީމަ ދެން ރަގަޅުވާނީ .މީތާ ދެން ނުވެފަ އޮތްކަމަކީ މިހާރު ތިބުނާ ޑިމޮކްްަަަރަސީ ގައި.


BREAKING: Kandu Boatehggai Adeeb India Ah Etherevumun Hayyarukohffi - Vaguthu\nކަނޑުބޯޓެއްގައި އަދީބު އިންޑިއާއަށް އެތެރެވުމުން ހައްޔަރުކޮށްފި\nކުރީގެ ނައިބް ރައީސް އަހުމަދު އަދީބު ޓަގް ބޯޓެއްގައި އިންޑިއާއަށް އެތެރެވުމުން ހައްޔަރުކޮށްފިއެވެ.\nއަދީބު ހައްޔަރުކޮށްފައި ވަނީ އިންޑިއާ ފުލުހުން ހިންގި ހާއްސަ އޮޕަރޭޝަނެއްގައެވެ.\nއަދީބު އިންޑިއާއަށް އެތެރެވާން އުޅެނިކޮށް ހައްޔަރުކޮށްފައިވާކަމަށް އެ ގައުމުގެ ނޫހެއްގައިވެސް ރިޕޯޓްކޮށްފައި ވެއެވެ. މިކަމާއި ގުޅިގެން ފޮރިން މިނިސްޓްރީން ވިދާޅުވީ، އެފަދަ މައުލޫމާތެއް ލިބިފައި ނެތް ކަމަށެވެ.\nއަދި ފުލުހުންގެ މީޑިއާ އޮފިޝަލް ވިދާޅުވީ، އިންޑިއާއިން ހައްޔަރުކޮށްފައި ވަނީ އަދީބު ތޯ ޔަގީން ކުރަމުން އަންނަ ކަމަށެވެ.\nއިންޑިއާގެ ނޫސްތަކުގައި ބުނެފައި ވަނީ، އޭނާ ހައްޔަރުކޮށްފައި ވަނީ އިންޓަލިޖެންސް މައުލޫމާތަކަށް އިންޑިއާގެ ޓުޓިކޮރަން ސިޓީގެ ބަނދަރުންނެވެ. އޭނާ ހައްޔަރުކޮށްފައި ވަނީ ހިލައާއި ހިލަވެލި އުފުލާ ޓަގް ބޯޓަކުން ކަމަށް އެ ނޫހުގައި ބުނެފައި ވެެއެވެ.\nއިންޑިއާގެ ބައެއް މީޑިއާ ރިޕޯޓްތައް ބުނާގޮތުން އަދީބު އިންޑިއާއަށް އެތެރެވާން އުޅެފައިވަނީ އިންޑޮނޭޝިއާއިން މއިންޑިއާއަށް އެތެރެވަނިކޮށް ކަނޑުމަތިންނެވެ. އެ ބޯޓު ކަނޑުމަތިން ފާސްކޮށްފައި ވަނީ ބޯޓުގެ ކްރޫއަކު ދިން މައުލޫމާތަކާއި ގުޅިގެންނެވެ.\nޓުޓިކޮރަން ބަނދަރަކީ ދިވެހި ވިޔަފާރިވެރިން ވަރަށް ގިނައިން މުދާ ގެންދާ ބަނދަރެއްކަމަށް އެ ނޫހުގައި ބުނެފައި ވެއެވެ. އަދި އެ ބަނދަރަށް އާއްމުކޮށް ރާއްޖޭގެ ބޯޓުތައްވެސްގާތް ކުރާކަމަށްވެސް އެ ނޫހުގައި ވެއެވެ.\nއަދީބު ހައްޔަރުކޮށްފައިވަނީ އިތުރު9މީހުންނާއެކެވެ. އޭގެ ތެރޭގައި ހިމެނެނީ އިންޑޮނޭޝިއާގެ އަށް މީހުންނާއި އިންޑިއާ މީހެއްކަމަށް އެ ނޫހުގައި ބުނެފައި ވެއެވެ.\nއެ ނޫހުގައި ބުނެފައި ވަނީ އަދީބު އިންޑިއާއަށް ދާން މަސައްކަތްކޮށްފައި ވަނީ މިގެ ތިންދުވަސް ކުރިން ކަމަށެވެ. އޭނާ އެތެރެވީ ޓަގު ބޯޓެއްގެ ކުރޫއެއްގެ ގޮތުގައި އޮޅުވާލައިގެންކަމަށް ބުނެފައި ވެއެވެ.\nއިންޑިއާގެ އެކްސްޓާނަލް އެފެއާޒް މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި، ތަރުޖަމާން ރަވީޝް ކުމާރު ވިދާޅުވީ، އަދީބާ ގުޅޭ ރިޕޯޓުތައް ލިބިފައިވާކަމަށާއި، އަދި އޭނާއާ ގުޅޭ މައުލޫމާތު ސާފުކުރުމަށް ފަހު ހާމަކުރައްވާނެ ކަމަށެވެ.\nއޮގަސްޓް 1, 2019 14:59\nރައީސް ޔާމީންގެ ނައިބްރައީސް ހެހެހެ ޕީޕީއެމް\nއޮގަސްޓް 1, 2019 16:32\nއަމިއްލަ ނަފްސަށް މަލާމާތްކޮއްފަ ތިހެވެނީ.. މިސަރުކާރުން އަދީބު ފިލުވީ. ހިޔާނާތުގެ ފައިސާ ހޯދަދޭން އައި ސަރުކާރުން ހިޔާނާތުގެ ބޮޑުން މިނިވަންކޮއްފަ މިފައިސާ މިސަރުކާރު ގެނައުމަށް ހަރަދުކުރީ.. މޑޕ މީހުންގެ އެކައުންޓްތަކުން މިފައިސާ ދުވެފި.. މިސަަރުކާރުގެ މީހުންގެ ގެތަކަށް މިފައިސާވަދެއްޖެ.. އަދީބަށް ޓަގު ބޯޓަކުން ފިލުނީ މިސަރުކާރުން ފިލުވީމަ.. މނޑފ ކަސްޓަމް އިމިގްރޭޝަން މިތަންތަނުން މިކަންއިގޭނެ.. އިންޑިޔާގެ ރާޑަރަށްވެސް ނޭރި މިކަމެ.. ދިޔާމަ ފޮޓޯ ނަގާފަ ދެންމިއެގުނީ.. ވިސްނާ ރީދޫނުވެ.. އަދީބު ފިލުވީ... ލުތުފީ ފިލުވީ...\nއޮގަސްޓް 1, 2019 19:22\nސަރުކާރުންތަ އޭނާ ފިލުވީ؟ އެއްކަލަ ޖުޑިޝިއަރީން އޭނާ ދޫކޮށްލީ އެހެންވެތާ ޖުޑިޝިއަރީ އިސްލާހުކުރާ ވާހަކަ މިދައްކަނީ އެކަމަށް މަސައްކަތް މި ކުރަނީ. އެނގިއްޖެދޯ\nބޮޑު ޓެރަރިސްޓު ވަގު\nއޮގަސްޓް 1, 2019 18:11\nމައިބަދަ ރައީސް ގާތުން ދަސްކޮށްގެން އެއުޅެނީ. ކެކެކެ. ލާދީނީ ބާގައާ ދިމާއަށް ބަލާލި ގޮލައަކުވެސް އުޅޭނީ އެވައްތަރަށް.\nއޮގަސްޓް 1, 2019 15:01\nހަމަ ކުރީގެ ޓޫރިޒަމް މިނިސްޓަރ، ނައިބު ރައީސް، އަދީބުގެ ވާހަކަތަ؟؟ ދެޓް އަދީބް؟؟؟؟ "ވަގުތު" ޔަގީންތަ؟؟\nތެދު ޔަގީން ހަބަރެއްތޯ މި؟؟ ކާންޓް ބިލީވް.!!!! ފުރަތަމަ ރާއްޖެއާއި އިންޑިޔާ ދެމެދު ފެރީގައި ދަތުރު ފެށީ އަދީބު ދޯ؟؟؟\nއޮގަސްޓް 1, 2019 15:39\nތިކަމުން ތިއެގެނީ ޔާމީން ހައްޔަރުކުރަން ވެގެން އަދީބު ލައްވާ ކުޅުނު ފިލުމަކައް\nދެންވާނެ ގޮތަކީ އިންދިޔާއިން ބުނާގޮތަކައް\nޢަދީބު ޖެޙޭނީ ޔާމީން މައްސަލާގަ ހެކިދޭއް\nމިހާރު އިންޑިޢާ އެންމެ ޖެހެލިންވަނީ ޔާމީން\nޕީ އާރު ސީ\nއޮގަސްޓް 1, 2019 15:12\nލާރި ކައިގެން ފިލަން އުޅޭމީހުން ފެނޭތޯ.........\nއޮގަސްޓް 1, 2019 15:14\nމީނަ ކުޅޭ ފިލްމުތައް މިހުންނަނީ މިޒަމާނުގެ ހިންދީ އެކްޝަން ފިލްމުތައްހެން. މިފިލްމުތަކަށް ދެން މަދުވަނީ ސިންގހަމް އެއް. ހިޔެއްނުވޭ ރާއްޖޭން ލިބޭނެހެނެއް. އެހެންވެތޯއްޗެ ކައިރި ހިސާބުތަކަށް ދަތުރުކުރަނީ. ކޮރަޕްޓް ޕޮލިޓީޝަނުންނާއި ޖަޖުންނާއި ޕޮލިހުން ލިބޭނެ ހަބޭހަށް މިރާއްޖޭން. މިފިލްމު އެބަޖެހޭ ވަރަށް އަވަހަށް ޕްރިމިއާރ ކުރަން.\nއޮގަސްޓް 1, 2019 15:15\nމިއީ ފެރީ ނިޒާމުގައި ހުރި ދޯދިޔާ ކަންތަކެއްގެ ފެށުން.އިންޑީޔާ އިން ހަކުރު ތިޔަ ފެރީ ނިޒާމުގެ ދަށުން ފަސޭހަ ވާނެކަމަށް އެ ވިޔަފާރިވެރިން ވިސްނަނީ\nއޮގަސްޓް 1, 2019 15:16\nއެހެންވީމާ ގެއްލިގެން ހޯދަމުންދާ ރިލުވާން ވާނީ ރާއްޖޭންބޭރުގަ ކަމަށްބެލެވޭ!\nއޮގަސްޓް 1, 2019 15:17\nމިއީ ވަރަށްދެރަ އަދި އެހާ ލަދުވެތިކަމެއް، އަދީބު ފުރުވޭނީ ދިވެހި ހާބަރ އިމިގުރޭޝަނަށް އެގިގެން، ނުވަތަ ސްޓޯވޭ އެއްގޮތުގަ، އެއީ ވަރަށްބޮޑް އިންޓަނޭޝަނަލް ކުރައިމެއް. އަދީބުފަދަ ސްމާޓްމީހުން މިފަދަ ދަށްދަރަޖަޔަށް ވެއްޓުނީތާ... ނަޝްފާ މީތި ސަޅިއެއްނޫން...\nއޮގަސްޓް 1, 2019 15:27\nފެރީ ނިޒާމް ފެއްޓުމުގެ ރަސްމިއްޔާތު؟\nއޮގަސްޓް 1, 2019 15:35\nރައްޓެއްސަކުބުނި ރޭގަ އޮޑިގައްލާގަ ހުއްޓާ ދުޝީމޭ\nސައްހަ ހަބަރެއްބާ ޔަގީން ކޮއްދިނުން ވަރައްމުހިއްމު\nއޮގަސްޓް 1, 2019 15:45\nއަދީބުއަށް ބުރޯ ކިޔަނީ ކިޔަންވެގެން. އެކަމު މަށަށް ފެނޭ މީނަގެ ނަން ފުޅިމަދު އުނގުރިއަށް ބަދަލުކުރަން. މިނިސްޓަރަކަށް، ނައިބު ރައީސްއަކަށް، ގޭންގް ސްޓާރަކަށް، ޑީލަރަކަށް، އެކްޓަރަކަށް، ލަވަކިޔުންތެރިއަކަށް އެންމެފަހުން ސީމަނަކަށްވެސް ހަމަ ހެޔޮވަރު.\nތި މީހާ އުމުރު ދުވަހު ތިތަނުގެ ޖަލުގަ ބަންދުކޮށްފަ ބަހައްޓަބަލަ.. ބޮޑު މުސީބާތެއް ތިއީ..\nއޮގަސްޓް 1, 2019 15:54\nއަދީބުގެ ވަގުކަމާ، މަކަރުވެރިކަން މިސަރުކާރުގެ މީހުންނަށް ރަނގަޅަށް އެނގިތިބެމެ، ޔާމީނާއި ދެކޮޅަށް ހެކިބަސް ހޯދުމަށް އޭނާގެ ޖަލުޙުކުމްތައް ކެންސަލްކޮށްފަ މިނިވަންކުރީ ގަޞްދުގައިކން ޔަގީން ވެއްޖެއެއްނުުން. ސްޕްރީމްކޯޓުންވަނީ އޭނާގެ ޕާސްޕޯޓުހިފަހަށްޓާފައޯ. އޭނާވަނީ ރަށުބަންދަށް ދޫކޮށްލާފަޔޯ. ރައްޔިތުންނަށް މުޅިންއޮޅުވާލީ. މިސަރުކާރުގެވާހަކަ ރައްޔިތުންނަކަށް ގަބޫލެއްނުކުރެވޭ. އެހެންވެ އޭރު ވެސް އަހަރުމެން ބުނަމުން އައީ މިއީ ގޯސްކޮށް އައިސަރުކާރެކޭ.\nއޮގަސްޓް 1, 2019 15:56\nހެޔޮ ނުވާނެ. އަދީބުގެ ނަމުގެ ކުރިޔަށް "ނައިބް ރައީސް" ކިޔުން ދިވެހި ރައްޔިތުން މިހާރު ހުއްޓާލަން ވެއްޖެ. މީނާ ކުރާ ކަންތައްތަކާއި ކޮށްފައިވާ ކަންތައްތަކުން ޤައުމުގެ އަގު ވެއްޓުން ނޫން ކަމެއް ނުވޭ. ރައްޔިތުންގެ މަޖުލީހަށް ދިވެހި ރައްޔިތެއްގެ ހައިސިއްޔަތުން ގޮވާލަން މިފަދަ މީހުންގެ ނަމުގެ ކުރިޔަށް އަންނަ "ނައިބް ރައީސް" ދިވެހި ރައްޔިތުން ލައްވާ ނުކިޔާ ވާނެ ގޮތަކަށް ޤާނޫނަށް ބަދަލު ގެންނަން. ލަދުން ބޯ ހަލާކު..\nއޮގަސްޓް 1, 2019 16:05\nއެހެންވެގެންތާ ރ ޔާމީނު އެމީހުން ޖަލައްލާފަ ބޭތިއްބީ\nރ ޔާމީން ވަރުގެ ބޭފުޅެއް އަދި ރައީސަކަށް ނާދޭ ފަހުގެ ތާރިއްޚެއްގައި ވެސް.\nއޮގަސްޓް 1, 2019 16:07\nއަދީބުރޯ ފިލުވަން މިސަރުކާރުން ކޭހައި ކަނޑުލެއް ގުޔަށްވީ....\nލުތުފީ ފިލުވި ހާއިނުންގެ ބަގަ މިހާރު ދެން ތިކަން އެގުނަސް ނުބުނާނެ އެގެޔެކޭ...\nއޮގަސްޓް 1, 2019 16:16\nތީ އިންޑިޔާގެ ތަހްގީގަށޭ ބުނެ ރައީސް ޔާމީން ހައްޔަރުކޮށްގެން އިންޑިއާ އަށް ގެންދަން ކުޅުނު ގޭމެއް ކަމަށް ޝައްކު. މި ސަރުކާރާއި އިންޑިއާ އާއި ދެމެދު ވީ އެގްރިމެންޓުން މިކަމަށް ހުރަހެއް ނެތް މިއަދަކު.\nއޮގަސްޓް 1, 2019 16:21\nދޯނި ތެރޭގަ ޕަލެޓް ކޮޅު އޮންނާނެ ކަމަށް މިބަލަނީ\nއޮގަސްޓް 1, 2019 16:31\nމިކަމުން މި އެނގިގެން ދިޔައީ ރާއްޖޭގެ ސަލާމަތީ ބާރުތައް ނާޤާބިލުވި މިންވަރު އަދި މިފަހަކަށް އައިސް ސަލާމަތީ ބާރު ތަކަށް އެކަށޭނެ ތަމްރީނާއި ޓްރޭނިން ނުދެވޭ މިންވަރު. އަދީބު މަސައްކަތް މި ކުރާނީ ރާއްޖޭގެ ވެރިކަން އިންޑިޔާގެ އަދި އިންޑޮނޭޝިޔާގެ ހައްދު ފަހަނަ އާޅާފައިވާ ޖަމާއަތެއް ލައްވާ ރާއްޖޭގެ ވެރިކަން ބަދަލު ކުރަން ހަތިޔާރު އެޅި ޖަމާއަތެއް މެދުވެރި ވެގެން. ވީ އެންމެ އަވަހަކަށް ސަލާމަތީ ބާރުތައް ނިދިން ހޭލާ މި ޤައުމު އަދީބުގެ ނުބައި ރޭވުންތަކުން ސަލާމަތް ކުރަން ތެދުވޭ. މި ކޮމެންޓް މި ސީރިއަސްކޮށް ދިވެހި ސަލާމަތީ ބަރުތައް ވިސްނަންވީ ކޮމެންޓެއް. އިޓިއިސް ރިއަލަޓީ\nއޮގަސްޓް 1, 2019 17:17\nއަދީބު ފިލުވީ ސީދާ ކުރީގެ ރައިސް ނަޝީދު. ދިވެހި އިންޓެލުޖެންސުން މިކަން ފަޅާ އަރުވާލީ. ނަޝީދުވެސް އަދި ފުލުހުންގެ ވެރިންވެސް މަޖުލިހަށް ހާޒިރުކޮށް ވަޒީފާއިން ދުރު ކުރޭ. މަޖުލިސް ރައިސާ ފުލުހުންނާ ގުޅުގެން ހިންގި މުޑުދާރު ޖަރީމާއެއް.\nއޮގަސްޓް 1, 2019 17:00\nއަދީބު ފިލައިގެން އިންޑިއާ އަށް ދެވެން ޖެހޭނީ އެއީ ކަސްޓަމްސްގެ ފަރުވާ ކުޑަ ކަމުންނޭ ކަސްޓަމްސްގެ ބޮޑޭ މެން ޖެހޭނެއޭ މިހާރުން މިހާރަށް އިސްތިއުފާ ދޭން މީގައި އޮވެގެން ނުވާނެ އިތުރު އެއްވެސް ޗޮއިސް އެއްވެސް އަދި އެކްސްކިއުޒެއް ވެސް މިމަގުން މިކަން ހިނގަން ޖެހޭނެއޭ އެނިމުނީއޭ ޗެޕްޓަރ ކްލޯސްޑް...\nއޮގަސްޓް 1, 2019 17:15\nތިޔާއީ ބްރޯ އަމިއްލަ އަށް ކުރި ކަމެއް ނޫނޭ ތިޔާއީ ބްރޯ ފަންޑް ކޮޮށްގެން ސްޓީލިންގް ޕެރެޑައިޒް ތައްޔާރު ކުރި ކްރުއަލް މައިންޑް ރަންރީނދޫ ޓްވިޓަރޭ މެންނަށް ސުޕާރީ ކޮޅެއް ދީގެން އެެމެން އިންޑިއާގެ ޖީއެމްއާރާއި ގުޅިގެން ޖީއެމްއާރުން ރާއްޖެ އަށް ހިލަ ގެނައި ބޯޓުން އިންޑިއާ އަށް އެކްސްޕޯރޓް ކުރި މަސްފަލަ ނަގިއްޔެކޭ އިންޑިއާ ޓެރިޓަރީ ތެރެއަށް ވަނުމުން މަސްފަލަ ނަގިލި ބަދަލުވެގެންދިޔާ މަސްފަލަ ބްރޯ އަށޭ އެއީއޭ ތިޔާ ކަން ހިނގި ގޮތް ކަމަށް ރައީސް އޮފީހުން ނެރޭނެ ބަޔާނަކީ މަމެން ބުނަން ނެތީމޭ...\nއޮގަސްޓް 1, 2019 17:19\nއަދީބު އިންޑިއާ އަށް ދިޔާ ފިލައިގެންތޭ ނުވަތަ އެއް ނަމްބަރު އޮފީހުގެ ބޮޑުން ތައް ކަޓެއް ޖައްސާލައިގެން އަދީބު ފުރުވާލީތޭ އެއީ މަމެން ސާފުކޮށްލަން ބޭނުންވާ އެއްޗަކީ އެމްއެމްޕީއާރުސީގެ ފައިސާ ގަނޑުން ކަޓް އަޅާލުމުން ނުގުޑާ އެއްޗެއް ނުހުންނާނެއޭ ބްރޯ ތަމެންނަށް ހުންނާނެ މިހާރު ނައިބްރައީސްގެ ލަގަބު ގަދަ ކަމުން ރައްޔިތުންގެ ރުހުމެއް ނެތި ފޭރިގަނެގެން އެމަގާމް ގައި ރަނގަޅަށް ހުރެވިފައި އިނގޭތޭ ތަމެން ދެން މަހަށް ދޭބަލަ މަހަށް މަހަށް މަހަށް ދޭބަލަ..\nއޮގަސްޓް 1, 2019 17:25\nއަހާ. މިއޮތީ ދިވެހި ރައްޔިތެއް އިންޑިޔާ ގެ ގާނުން އާހިލާފް ކަމެއް ކޮއްފަ. އިންޑިޔާއިން އަދަބު ދޭން މިސަރުކާރުަ އަދީބު ދޫކުރާނެބާ؟ އާމު ނިކަމެތި ރައްޔިތެއް ނަމަ ހަދާނީ ކިހިނެއްބާ؟\nއޮގަސްޓް 1, 2019 17:35\nބެމެއް ގަންނަން އެދިޔައީ.. އަންނި ބުނެގެން އިބުރޭ ގޮއްވާލަން... އަހަރެމެނަށް ޔަގީން\nރިލުވާނު ތިގޮތަށް ބޯޓެއްގަ ރާއްޖެއިން ނުދާކަމެއް ކާކަށް އެނގެނީ. އަދީބު މިފަހަރު ބަސްޓުވީ. ނުވިނަމަ ތިމީހާވެސް ގެއްލުވާލީއޭދޯ ކިޔާނީ.\nއޮގަސްޓް 1, 2019 18:25\nއަދީބު ކަމަށް ޝައްކުކުރެވޭ އެއްޗެއް، މަސްތުވާ ތަކެތި ކަމަށް ޝައްކު ކުރެވޭ ރަބަރު ކޮތަޅުގައި ބަންދު ކޮށްފައިވާ އެއްޗެތި ތަކެއް ......... ބޯހަލާކު .... ހަމަ ތެދެއް މިބުނީ.\nއޮގަސްޓް 1, 2019 20:22\nކެކޭނެ ކަމެއްނެތް ޔާމީނު އަވަހާރަ ކޮށްލުމަށް އަދީބު ކުރި މަސައްކަތް އަދިވެސް ޤަބޫލެއްނުކުރެވެއިތަ؟ އަދީބަކީ މިޤައުމުގެ ހަލާކު ޔާމީނު އޭނާ ދުރުކުރިކަން ރަނގަޅު\nއޮގަސްޓް 1, 2019 20:52\nމީ ހަމަ އެއްކަލަ ހިޔަޅު ރޭވުން ، އަދީބު ކަހަލަ މީހަކު އެކަހަލަ ކައްޕަޅި ގައުމަކަށް ދާނެތަ؟ ކޮށީގައި އިންނަ ދޫނި ވެސް ބޭނުން ވާނީ ކޮށީން ނުކުން ނަން ، ކާކުތޯ އިންޑޮނޭޝިއަރ ގަ ހުރެފަ އިންޑިޔާއަށް އަންނާނީ ، ސިޔާސީގޮތުން އަދީބާއި އިންޑިޔާ އޮތީ ކޮން ގުޅުމެއް ، މިއީ ގަންޖާ ރޭވުން..\nއޮގަސްޓް 1, 2019 21:24\nފަނި ފޮނުވި މީހާ ލައްކަ މަސައްކަތެއްް އެބަ ކުރޭ މި ފަނި ފިލުވަން.އެހެނަސް ހުރިހާ ދިމާލަކުން ލޯތަކެއް އެބަހުރި ،ސޮރީ ފަނިބޭ\nއޮގަސްޓް 1, 2019 22:07\nމީނަގެ ބޮސް ވެސް ފިލާރައްކާވާން އުޅެފާނެކަމަށް ވިސްނަންވާނެ!


SunOnline: Vai saafu kurumah ingilaabu genai "Plasma Cluster" technology\nވައި ސާފުކުރުމަށް އިންގިލާބު ގެނައި "ޕްލާޒްމާ ކްލަސްޓާ" ޓެކްނޮލޮޖީ\nޝާޕް އެއާޕިޔުރިފަޔާ --\nޖަރާސީމާއި ހިރަފުހުން ރައްކާތެރިވުމަށް އަތްތިލައާއި ގޭތެރެ ސާފުކުރުމުގެ މުހިއްމުކަން މިހާރު އެނގިއްޖެ އެވެ. ނަމަވެސް ނޭވާލާ ވައިގެ ސާފުކަމާ މެދު ވިސްނާލެވޭ މިންވަރު ކުޑައެވެ.\nހަށިގަނޑުގެ ދުޅަހެޔޮކަމާއި ފުރިހަމަ ސިއްހަތެއްގައި ހުރުމަށް ދިރިއުޅޭ މާހައުލު، ހާއްސަކޮށް ގޭތެރޭގެ ވައި ސާފުވުން މުހިންމެވެ. ހިރަފުހާއި ބެކްޓީރިއާ، ވައިރަސް، ޕޯލެން ފަދަ އެލާރޖީއަށް މަގުފަހިވާ މާއްދާތައް، އަދި ފެހި (މޯލްޑް) އަކީ ގޭތެރޭގައި ހުރެދާނެފަދަ މާއްދާތަކެކެވެ.\nމި ތަކެއްޗާ ހަނގުރާމަކޮށް، މާހައުލުގެ އަދި ގޭތެރޭގެ ވައި ސާފުކޮށްދިނުމަށް ޝާޕް ކުންފުނިން ވަނީ "ޕްލާޒްމާ ކްލަސްޓާ" ޓެކްނޮލޮޖީ ތައާރަފު ކޮށްފައެވެ.\nޕްލާޒްމާކްލަސްޓަރ އުފައްދައިދޭ، އަދި އެޑްވާންސް ވައިދައުރު ކުރާ ނިޒާމް ހިމެނޭގޮތަށް އެއަރޯން އަދި އެއަ ޕިއުރިފަޔަ ޝާޕްއިންވަނީ އުފައްދާފައެވެ. މި ޓެކްނޮލޮޖީއިިން އިލެކްޓްރިކް ޑިސްޗާޖެއްގެ ޒަރިއްޔާއިން ޕޮޒިޓިވް އަދި ނެގެޓިވް "އަޔޯންސް"(ions) ވައިގެ ތެރެއަށް ފޮނުވާލަދެއެވެ. މި "އަޔޯންސް" ވައިގެ ތެރޭގައިވާ ފެނާއި އެއްވެ، ވައިރަސް އާއި ބެކްޓީރިއާ ފަދަ ތަކެތީގައި ހަރުލައެވެ. މީގެ ސަބަބުން ވައިގެތެރޭގައިވާ ޕްރޮޓީންގައިވާ ހައިޑްރޯޖަން ބޭރުކޮށްދީ ބެކްޓީރިއާ އާއި ވައިރަސް ވައިގެ ތެރޭން ނައްތާލަދެއެވެ. އަދި މާހައުލުގައިވާ ވަޔަށް އިތުރު ތާޒާކަމެއް ގެނުވައެވެ.\nއަދި މީގެ އިތުރުން ޕްލާޒްމާ ކްލަސްޓާ އަޔޯންސް އިން "ސްޓެޓިކް އިލެކްޓްރިސިޓީ" މަދުކޮށްދެއެވެ. ނަތީޖާއަކީ، ޕޯލެން އަދި ޑަސްޓް އަދި މިފަދަ މާއްދާތައް އަންނައުނާއި ފަރުނީޗަރު ފަދަ ތަކެތީގައި ހަރުނުލާގޮތްވުމެވެ. އަދި ޝާޕްގެ އެއަ ޕިޔުރިފަޔަ އަދި އޭސީގައިވާ މިކަމަށް ހާއްސަ އެޑްވާންސް ފިލްޓާތަކުން އިން ޕޯލެންއާއި ހިރަފުސް ފަސޭހަކަމާއި އެކު ސާފުވެއެވެ.\nޝާޕް އެއާ ޕިޔުރިފަޔާ --\nމިއީ އެލާޖީ ހުންނަ މީހުންނަށްވެސް އެންމެ އެކަށޭނަ ހައްލެވެ.\nމިހައްލު އިތުރަށް ފުރިހަމަ ވަނީ ޝާޕްގެ މިޕްރޮޑަކްޓް ތަކުގައި ހިމެނޭ ހަތަރު ފިލްޓާ އިންނެވެ.\n"މައިކްރޯމެޝް ޕްރިފިލްޓަ" އިން ކުނޑި ފިލްޓާ ކޮށްދެއެވެ. "އެކްޓިވް ކާބަން ފިލްޓާ" އިން ސިނގިރޭޓުން، ޖަނަވާރުން ނުވަތަ ކެއްކުމުން އުފެދޭވަސް ކަނޑުވާލަ އެވެ. އަދި "އެންޓި މައިކްރޯބިއަލް ހެޕަރ ފިލްޓަރ" އިން ލޮލަށް ނުފަންނަހާ ކުދި (0.3 މައިކްރޯބްސް)ގެ ހިރަފުސް ނައްތާލަދީ ފުރިހަމަ ސާފުކަމެއް ގޭތެރޭގެ ވަޔަށް ގެނުވަ އެވެ. މީގެ އިތުރުން "އެންޓި ބެކްޓީރިއަލް ފިލްޓާ" އެއް ޝާޕްގެ މިޓެކްނޮލޮޖީ ހިމެނޭ އެއާ ޕިޔުރިފަޔާ ގައިވެއެވެ.\nޕްލާޒްމާ ކްލަސްޓަރ ޓެކްނޮލޮޖީ ހިމެނޭ ޕްރޮޑަކްޓްތައް އެންމެ ހެޔޮއަގުގައި ރާއްޖެއިން ގަންނަން ލިބެންހުރީ ރެޑްވޭވުންނެވެ. މި ޕްރޮޑަކްޓުތަކާއެކު ގޭތެރޭގެ ވައި ސާފުކޮށް ހަށިގަނޑުގެ ދުޅަހެޔޮކަން އިތުރަށް ޔަގީންކުރުމުގެ ފުރުސަތު ފަހިވާކަމުގެ ޔަގީންކަން ރެޑްވޭވުން ދެއެވެ.


Kaanal Nasheedhu ge ithurun gina bayaku PPM aa gulhijje\n3 ހަފްތާ,4ދުވަސް, 11 ގަޑި, 24 މިނެޓް, 21 ސިކުންތު ކުރިން 550ފަތޯނާ ފާއިޒް\n"މަވެސް ޕީޕީއެމް" މިނަމުގައި ޕީޕީއެމްއިން ބޭއްވި ރަސްމިއްޔާތުގެ ތެރެއިން--\nދިވެހި ރައްޔިތުންގެ ޕާޓީ ޑީއާރްޕީގެ ކުރީގެ ޑެޕިއުޓީ ލީޑަރު މުހައްމަދު ނަޝީދާއި، އެޕާޓީގެ ސެކްރެޓަރީ ޖެނެރަލްގެ މަގާމުގައި ހުންނެވި ނަހުލާ އަލީގެ އިތުުރުން، ގިނަ ފަރާތްތަކެއް އެންމެ ބޮޑު އިދިކޮޅު ޕާޓީ، ޕީޕީއެމްއާ ގުޅިވަޑައިގެންފިއެވެ.\n"މަވެސް ޕީޕީއެމް" މި ނަމުގައި ޕީޕީއެމްގެ މެމްބަރޝިޕް އިތުރު ކުރުމަށް އެޕާޓީން ކުރިއަށް ގެންދާ ހަރަކާތްތަކުގެ ތެރެއިން، ރޭ އެޕާޓީގެ އޮފީހުގައި ބޭއްވި ހާއްސަ ރަސްމިއްޔާތެއްގައި، ޑީއާރްޕީގެ ކުރީގެ ލީޑަރު މުހައްމަދު ނަޝީދާ، އެޕާޓީގެ ސެކްރެޓަރީ ޖެނެރަލް ނަހުލާގެ އިތުރުން ގިނަ ބަޔަކު ވަނީ ޕީޕީއެމްއަށް ސޮއިކުރައްވައިފައެވެ. ޕީޕީއެމްއާ ގުޅިވަޑައިގެންނެވި ފަރާތްތަކުގެ ފޯމުތަކާ ހަވާލުވެވަޑައިގެންފައިވަނީ އެޕާޓީގެ ރައީސް އަބްދުﷲ ޔާމީން އަބްދުލްގައްޔޫމެވެ.\nރޭގެ ރަސްމިއްޔާތުގައި ނ. އަތޮޅުން ޕީޕީއެމްއާ ގުޅުނު 776 މީހުންގެ ފޯމު ވަނީ ހަވާލުކޮށްފައެވެ. އޭގެ ތެރޭގައި އެއަތޮޅު މާފަރުން ގުޅުނު 75 މީހުންނާއި، މަނަދޫއިން ގުޅުނު 120 މީހުންނާއި، މިލަދޫއިންގުޅުނު 53 މީހުންނާއި، މަގޫދޫއިން ގުޅުނު 46 މީހުންނާއި ހޮޅުދޫއިން ގުޅުނު 130 މީހުންނާއި ކެނދިކުޅުދޫއިން ގުޅުނު 95 މީހުން ހިމެނެއެވެ.\nނ.އަތޮޅުން އެންމެ ގިނަ މީހުން ޕީޕީއެމްއާ ގުޅިފައިވަނީ ވެލިދޫއިންނެވެ. އެގޮތުން އެެރަށުން 257 މީހަކު ވަނީ ޕީޕީއެމްއަށް ސޮއިކޮށްފައެވެ. މީގެ އިތުރުން ކުރީގެ ފިލްމީ ތަރި، އަލީ ޝާހިދު، ސްޓެޕް އައްޔަވެސް ދާދި ފަހުން ޕީޕީއެމްއާ ގުޅިފައިވާއިރު، ރޭގެ ރަސްމިއްޔާތުގައި އޭނާގެ ފޯމުވެސް ވަނީ ހަވާލުކޮށްފައެވެ.\nރޭގެ ރަސްމިއްޔާތުގައި ވާހަކަ ދައްކަދައްވަމުން ޕީޕީއެމްގެ ޗީފް ސްޕޯކްސްޕާސަން ހީނާ ވަލީދު ވިދާޅުވީ، ނ.އަތޮޅުން އެހާ ގިނަ ބަޔަކު ޕީޕީއެމްއާ ގުޅުމަކީ އެ އަތޮޅުގައި ޕާޓީ އިތުރަށް ވަރުގަދަ ވެގެންދާނެ ކަމެއް ކަމުގައެވެ.\n"މަވެސް ޕީޕީއެމް"ގެ ނަމުގައި ރޭ ބޭއްވި ރަސްމިއްޔާތުގައި، ޕީޕީއެމްއާ ދާދި ފަހުން ގުޅުނު ކުރީގެ ފިލްމީ ތަރި އަލީ ޝާހިދު، ސްޓެޕް އައްޔަގެ ފޯމުވެސް ވަނީ ރައީސް ޔާމީންއާ ހަވާލުކޮށްފައެވެ. ޕީޕީއެމްގައި ގާތްގަނޑަކަށް 40،000 މެމްބަރުން ތިބެއެވެ.


މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ހއ. ކެލާ ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ކެލައަށް މަސްތުވާތަކެތި އެތެރެ ކުރަން އުޅުނު މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 27 އަހަރުގެ ދިވެހި ފިރިހެނެކެވެ. މި މީހާ ހައްޔަރު ކޮށްފައިވަނީ ހއ. އަތޮޅު ރަށަކުން ފުރައިގެން ކެލައަށް ދަތުރުކުރަމުންދާ ލޯންޗަކުން މަސްތުވާތަކެތި ގެންނަކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން މި އޮކްޓޯބަރު މަހުގެ 28 ވަނަ ދުވަހު ހިންގި އޮޕަރޭޝަނުގައެވެ.\nމި އޮޕަރޭޝަންގައި، އެ ލޯންޗު ކެލާ ބަނދަރާ ގާތްކުރުމުން އޭނާ ފުލުހުންގެ ބެލުމުގެދަށަށް ގެނެސް ބަލައި ފާސްކުރިއިރު، މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ދެ ރަބަރު ޕެކެޓު ފެނިފައިވެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ހއ. ދިއްދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާތަނެއްގައި ބަންދުގައި ބެހެއްޓުމަށް ހަތަރު ދުވަހުގެ މުއްދަތު ދީފައިވެއެވެ.\nމި މައްސަލަ ހއ. ކެލާ ޕޮލިސް ސްޓޭޝަނުންދަނީ ތަޙުޤީޤު ކުރަމުންނެވެ.


vnews - Alhugan'daa dhekolhah ICC ga sharee'atheh nuhingeyne: Duterte\nއަޅުގަނޑާ ދެކޮޅަށް އައި.ސީ.ސީގައި ޝަރީއަތެއް ނުހިންގޭނެ: ފިލިޕީންސްގެ ރައީސް ޑުޓަރޓޭ\nފިލިޕީންސްގެ ރައީސް ރޮޑްރިގޯ ޑުޓަރޓޭ، ދެކުނުގެ ޑަވާއޯ ސިޓީގައި މިއަދު ނޫސްވެރިންނާ ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nހަނގުރާމައިގެ ޖަރީމާތަކުގެ މައްސަލަތައް ބަލާ ބައިނަލްއަގްވާމީ ކޯޓު، އިންޓަރނޭޝަނަލް ކްރިމިނަލް ކޯޓުގައި އޭނާގެ މައްޗަށް ޝަރީއަތް ހިންގުމުގެ އިހްތިސާސެއް، އެ ކޯޓަށް ލިބިގެން ނުވާކަމަށް ފިލިޕީންސްގެ ރައީސް ރޮޑްރިގޯ ޑުޓަރޓޭ ވިދާޅުވެއްޖެއެވެ.\nފިލިޕީންސްގެ ރައީސް މިމޭރުމުން ވާހަކަފުޅު ދެއްކެވީ، އޭނާ ވެރިކަމަށް ވަޑައިގެން މަސްތުވާތަކެއްޗާ ދެކޮޅަށް ފަށްޓަވާފައިވާ ހަނގުރާމައިގައި އެތައް ބައެއްގެ ގަޔަށް ބަޑިޖަހައި މަރާލި މައްސަލައިގެ ވަގުތީ ތަހްގީގެއް ފެށިކަން އެކޯޓުން އިއްޔެ އިޢްލާން ކުރުމާ ގުޅިގެންނެވެ.\nފިލިޕީންސްގެ ރައީސް ރޮޑްރިގޯ ޑުޓަރޓޭ ވިދާޅުވީ، ޝަރީއަތުގެ ބޭރުން މީހުންގެ ގަޔަށް ބަޑިޖަހައި މެރުން ފިލިޕީންސްގެ ގާނޫނުތައް ކަނޑައެޅިގެން މަނާނުކުރާ ކަމަށެވެ.\nއިންޓަރނޭޝަނަލް ކްރިމިނަލް ކޯޓަށް ބަހުގެ ހަމަލާތައް ދެއްވައި ފިލިޕީންސްގެ ރައީސްވަނީ އާންމުކޮށް ތަގްރީރުތަކުގައި އޭނާ ބޭނުންކުރައްވާ ހުތުރު ބަހުރުވަ ބޭނުން ކުރައްވާފައެވެ. އަދި އައި.ސީ.ސީ އުފެއްދުމުގެ މުއާހަދާއިން ފިލިޕީންސް ވަކިވެދާނެ ކަމުގެ އިންޒާރުވެސް ދެއްވާފައި ވެއެވެ.\n"ޝަރީއަތުގެ ބޭރުން މީހުން މެރުން މަނައެއްނޫން. އެއްވެސް ގާނޫނެއްގައި އެވާހަކައެއް ނެތް. ކަލޭމެންނަށް ދެން ކިހިނެއް އަހަރެންގެ މައްޗަށް ތި ތުހުމަތު ކުރެވޭނީ" އައި.ސީ.ސީއަށް ނިސްބަތް ކުރައްވައި ފިލިޕީންސްގެ ރައީސް ވިދާޅުވިއެވެ.\n2016 ވަނަ އަހަރު ވެރިކަމަށް ވަޑައިގެން، ފިލިޕީންސުން މަސްތުވާތަކެތީގެ ވިޔަފާރިކޮށް އޭގެ ބޭނުންކުރާ މީހުން އެއްކޮށް ނެތިކޮށްލުމަށް ޑުޓަރޓޭ ފެށްޓެވި ހަނގުރާމައިގައި، މިހާތަނަށް ތުހުމަތު ކުރެވޭ ގާތްގަނޑަކަށް 4،000 މީހުންގެ ގަޔަށް ބަޑިޖަހާ މަރާލާފައި ވާކަމަށް ފުލުހުން ބުނެފައި ވެއެވެ.\nނަމަވެސް އިންސާނީ ހައްގުތަކަށް މަސައްކަތް ކުރާ ޖަމާއަތްތަކުން ބުނެފައިވަނީ، ފުލުހުން ބަޑިޖަހައިގެންނާއި، އަދި ހަތިޔާރުއެޅި ގްރޫޕްތަކުގެ މީހުން ހަމަލާދީ މަރާލި މީހުންގެ އަދަދު ފުލުހުން ހާމަކޮށްފައިވާ އަދަދަށްވުރެ ތިންގުނަ އިތުރު ކަމަށެވެ. އެކިއެކި ގްރޫޕްތަކުން ރަށުތެރޭގައި ބަޑިޖަހައި މަރާލި މީހުންގެ އަދަދުވެސް 2،000 އަށް އަރައެވެ.\nމަސްތުވާތަކެތީގެ ވިޔަފާރިކޮށް އޭގެ ބޭނުންކުރާ މީހުންނާމެދު މީހުންގެ ހިތުގައި ނަފުރަތު އުފެދޭގޮތަށް ރައީސް ޑުޓަރޓޭ ދައްކަވާ ވާހަކަފުޅު ތަކުގެ ސަބަބުން، ގްރޫޕްތަކާއި، އާންމު ފަރާތްތަކުންވެސް ހަތިޔާރު ހިފައިގެން ރަށުތެރެއަށް ނުކުމެ މީހުން މަރަމުންދާ ކަމަށް ރިޕޯޓްތައް ބުނެއެވެ. އެގޮތަށް ނުކުމެއުޅޭ ފަރާތްތަކަށް ސަލާމަތީ ބާރުތަކުގެ ހިމާޔަތް ލިބޭނޭ ކަމަށް ޑުޓަރޓޭ ވިދާޅުވެފައިވެސް ވެއެވެ.\nފިލިޕީންސް ވެގެންދިޔައީ، ދެކުނު އިރުމަތީ އޭޝިޔާގެ ގައުމުތަކުގެ ތެރެއިން އިންޓަރނޭޝަނަލް ކްރިމިނަލް ކޯޓުގައި މިބާވަތުގެ ތަހްގީގަކާ ކުރިމަތިލާންޖެހުނު ފުރަތަމަ ގައުމަށެވެ.\n"އޭޝިޔާގެ ހުރިހާ ހިސާބެއްގައިވެސް އެތައް ގަތުލުއާންމުތަކެއް ހިންގަމުން އެބަގެންދޭ. ކަލޭމެންނަށް ފެނުނީ އަހަރެންތަ؟ މިބުނަނީ ވަރަށް ސާފުކޮށް. އަހަރެން އައި.ސީ.ސީން ވަކިވާނަން" ޑުޓަރޓޭ ވިދާޅުވިއެވެ.\nއިންޓަރނޭޝަނަލް ކްރިމިނަލް ކޯޓުން ފެށި ވަގުތީ ތަހްގީގުގައި ޕްރޮސެކިއުޓަރުން ބަލަމުންދަނީ، ޑުޓަރޓޭއާ ދެކޮޅަށް އައި.ސީ.ސީގައި ޝަރީއަތް ހިންގުމަށް ބޭނުންވާ މިންވަރަށް އެކަށީގެންވާ ހެކިހުރިތޯއެވެ. އެގޮތުން ހެކި ލިބިއްޖެނަމަ ފިލިޕީންސްގެ ރައީސާ ދެކޮޅަށް ފުރިހަމަ ޝަރީއަތެއް ހިންގާނެއެވެ.\nޑުޓަރޓޭގެ ތަރުޖަމާނު ހެރީ ރޯކުވެސް މިއަދު ވިދާޅުވެފައިވަނީ، އިންޓަރނޭޝަނަލް ކްރިމިނަލް ކޯޓުގައި ރައީސް ޑުޓަރޓޭއާ ދެކޮޅަށް ޝަރީއަތް ނުހިންގޭނޭ ކަމަށެވެ. ހެކިވެސް ނުލިބޭނޭ ކަމަށާއި، އެކަމުން ޑުޓަރޓޭ ސަލާމަތްވެވަޑައި ގަންނަވާނޭ ކަމަށެވެ.\nއިންޓަރނޭޝަނަލް ކްރިމިނަލް ކޯޓުން އިއްޔެވަނީ ދެ ތަހްގީގެއް ހިންގަން ފަށާފައިވާކަން އިޢްލާން ކޮށްފައެވެ. އެގޮތުން ފިލިޕީންސްގެ ރައީސް ރޮޑްރިގޯ ޑުޓަރޓޭގެ މައްސަލަ ތަހްގީގު ފެށިކަން އިޢްލާންކުރިއިރު، ދެވަނަ ތަހްގީގަކީ ވެލެޒުއެލާގައި ހިނގަމުންދާ ސިޔާސީ ހަމަނުޖެހުންތަކުގައި ސަލާމަތީ ބާރުތަކުން، ނުހައްގު ބާރުގެ ބޭނުންކޮށް އާންމުންނަށް ކުރަމުންދާ އަނިޔާތަކުގެ ތަހްގީގެވެ.


SunOnline: SAFF championship 2021: Sri Lanka0-0India\nސާފް ޗެމްޕިއަންޝިޕް 2021 ގައި ސްރީ ލަންކާއިން މިހާތަނަށް ކުޅުނު ދެ މެޗުން ބަލިވެފައިވާ އިރު، މިއަދު އެ ޓީމުން ނުކުންނާނީ ދުނިޔޭގެ ރޭންކިންގްއަށް ބަލާއިރު މި ސަރަހައްދުގެ އެންމެ ވަރުގަދަ އިންޑިއާއާ ދެކޮޅަށެވެ.\nމިފަހަރުގެ ސާފް މުބާރާތުގެ ފައިނަލްގެ ޖާގަ ލަންކާއަށް ގެއްލިފައިވާ އިރު، މިއަދު ކުޅޭ މެޗަށް ނުކުންނަ އިރު އިންޑިއާއަށް ވެސް އޮތީ ޕްރެޝަރު ބޮޑުވެފައެވެ.\nމުބާރާތުގައި އިންޑިއާ ކުޅުނު ފުރަތަމަ މެޗުގައި ބަންގްލަދޭޝްއާ 1-1 އިން އެއްވަރުވިއިރު، މެޗުގައި ފުރަތަމަ ލީޑު ނެގީ އިންޑިއާ އިންނެވެ. އަދި ބަންގްލަދޭޝުން މެޗުގެ ނަތީޖާ އެއްވަރުކުރީ އެ ޓީމުގެ ކުޅުންތެރިޔަކަށް ރަތްކާޑު ދައްކައި، 10 ކުޅުންތެރިންނަށް އެ ޓީމު މަދުވެފައިވަނިކޮށެވެ. ފަހު 40 މިނިޓް ބަންގްލަދޭޝް އިން ކުޅުނީ ކުޅުންތެރިއަކު މަދުކޮށެވެ.\nއެހެން ކަމުން މިއަދުގެ މެޗަކީ ސާފްގެ ފެވަރިޓުންގެ ގޮތުގައި ނަން ކިޔާލެވޭ އިންޑިއާއަށް މުހިއްމުވާނެ މެޗެކެވެ. މިއަދުގެ މެޗުން މޮޅުވެއްޖެ ނަމަ އެ ޓީމަށް މުބާރާތުގައި ހިން ދެމިލަން ފުރުސަތު ލިބޭ އިރު، އެ ޓީމުގެ ކޯޗު އީގޯ ސްޓިމަކް ބުނީ، ފާޑުކިއުންތަކުން އޭނާ އަށް ޕްރެޝަރުގެ އަސަރެއް ނުކުރާނެ ކަމަށެވެ. އަދި ސޯޝަލް މީޑިއާގައި ބަޔަކު ކިޔާ އެއްޗަކަށް، "ސީރިއަސް މީހުން" އަޅާނުލާނެ ކަމަށެވެ.\nލަންކާގެ ކޯޗު އާމިރް އަަލަގިޗް ބުނީ، ސަރަހައްދުގެ ފުޓްބޯޅައިގައި ސާފުކޮށް ފެންނަން އޮތް ހަގީގަތަކީ އިންޑިއާ އަކީ މި ރީޖަނުގައި އެންމެ ކުރިއަރާފައި އޮތް ގައުމު ކަމެވެ. މި ފަހަރުގެ މުބާރާތުގައި އިންޑިއާ ފުރަތަމަ މެޗުން ބަންގްލަދޭޝާ އެއްވަރުވުމަކީ އެ ޓީމުގެ ފެންވަރާ މެދު ގޮތެއް ނިންމަން ޖެހޭ ސަބަބެއްގެ ގޮތުގައި އަލަގިޗް ގަބޫލެއް ނުކުރެ އެވެ.\nމެޗު ނިމުނީ. އިންޑިއާ0-0ސްރީލަންކާ\n'95:00 - އިންޑިއާ0-0ސްރީ ލަންކާ\n'93:55 - ލަންކާގެ ކީޕަރު ސުޖަން ޕެރޭރާއަށް އަނިޔާވުމާއެކު ދަނޑުމަތީގައި ފަރުވާދެނީ.\n'90:00 - މެޗުގެ އިތުރު ވަގުތުގެ ގޮތުގައި އަށް މިނަޓު ރެފްރީ ދައްކައިފި.\n'88:30 - އިންޑިއާށް ރަނުގެ ފުރުސަތެއް. އެ ޓީމުގެ ޑިފެންޑަރު ސުބަސިޝް ރޮނގުމަތިން ކަހަލަ ގޮތަކަށް ފޮނުވާލި ބޯޅަ ހުރަސް ދަނޑި މަތިން ބޭރަށް.\n'85:00 - ލަންކާގެ ކޯޗު އާމިރް އަަލަގިޗްއަށް ރީންދޫ ކާޑެއް ރެފްރީ ދައްކައިފި.\nމެޗުގެ 80 މިނަޓު ކުޅެވުނު އިރު، ލަންކާ ޓީމުން ވަރަށް ބޮޑަށް މެޗު ލަސްކުރަމުންދާ ކަމަށް ފާހަގަކުރެވޭ.\n'80:00 ލަންކާ ޓީމުން ބަދަލެއް. ކަވިންދު އިޝާންގެ ބަދަލުގައި ކުޅެން ނުކުތީ މުހައްމަދު ޝިފާން.\n'79:00 - އިންޑިއާއަށް ކޯނަރެއް.\nމެޗުގައި ބާކީ 15 މިނަޓު. ދެ ޓީމުން ކުރެން އެއް ޓީމަކަށް ވެސް އަދި ގޯލެއް ނުޖެހޭ.\nއިންޑިއާއި ސްރީލަންކާއާ ބައްދަލުކުރާ މެޗްގެ ތެރެއިން --- ސަން ފޮޓޯ: އަހްމަދު އައިހަމް\nއިންޑިއާއިން ވަރަށް ބޮޑަށް ގޯލެއް ޖެހުމަށް ދަނީ މަސައްކަތް ކުރަމުން. ލަންކާއިން ޓީމު އެއްކޮށް ފަހަތަށް ޖައްސައިގެން ދަނީ ޑިފެންސް ކުރަމުން.\n'69:00 - އިންޑިއާގެ ކޯޗު އީގޯ ސްޓިމަކް ރެފްރީގެ ނިންމުމަށް ޝަކުވާ ކުރުމުން ރީންދޫ ކާޑު ދައްކައިފި.\nލަންކާގެ ޑިފެންޑަރު ޑަކްސަންއަށް އަނިޔާވުމާއެކު ދަނޑުމަތީގައި ދަނީ ފަރުވާ ދެމުން.\n'66:20 - އިންޑިއާ0-0ސްރީ ލަންކާ\n'64:00 - އިންޑިއާއަށް ނުރައްކާ ހިސާބަކުން ހިލޭ ޖެހުމެއް. ސުނިލް ޗެތުރީ ކައިރީ ހުރި ކުޅުންތެރިޔާއަށް ޖައްސާލި ނަމަވެސް ލަންކާއިން އެ ބޯޅަ ހޯދައި، ކައުންޓާ އެޓޭކެއް އުފައްދަން ކުރި މަސައްކަތް ނާކާމިޔާބު.\n'62:50 - ލަންކާ ޓީމުން ބަދަލެއް. އެ ޓީމުގެ ޑިފެންޑަރު ޗަރިތާ ބަންދަރާގެ ބަދަލުގައި ކުޅެން ނުކުތީ މުހައްމަދު މުސްތާގު\n'59:40 - އިންޑިއާއަށް އަނެއްކާވެސް ރަނގަޅު ފުރުސަތެއް. ލަންކާގެ ޑިފެންސަށް ވަރަށް ބާރު ބޮޑު.\nކޯނަރަކުން ގޯލު ކުރިމައްޗަށް ހުރަސް ކޮށްލި ބޯޅަ އިންޑީއާގެ ކެޕްޓަން ސުނިލް ޗެތްރީ ބޮލުން ފޮނުވާލި ނަމަވެސް ލަންކާ ކީޕަރު ވަނީ އަތުން ޖައްސައި ގޯލު މަތިން ބޭރަށް ފޮނުވާލާފައި\n'56:11 - އިންޑިއާއަށް އަނެއްކާވެސް ކޯނަރެއް. މި ހާފުގައި އިންޑިއާއަށް ގިނަ ކޯނަރުތަކެއް ލިބުނު ނަމަވެސް މާ ބޮޑު ނުރައްކަލެއް ލަންކާ ގޯލަކަށް ނާދޭ.\n'53 އިންޑިއާގެ ނުރައްކަތެރި ހަމަލާއެއް\nދެވަނަ ހާފުގައި ވެސް އިންޑިއާގެ ފަރާތުން ފެނިގެންދަނީ ފުރަތަމަ ހާފެކޭ އެއްގޮތަށް ގިނައިރު ބޯޅަ ހިފަހައްޓައިގެން ކުޅޭ މަންޒަރު.\nއިންޑިއާގެ ޓީމުން ބަދަލެއް. އެ ޓީމުގެ މެދުތެރެއަށް ކުޅެމުން ދިޔަ ސުރޭޝްގެ ބަދަލުގައި ކުޅެން ނުކުތީ ޔާސިރު މުހައްމަދު.\nދެވަނަ ހާފުގެ ކުޅުން ފެށީ ސްރީ ލަންކާގެ ޓީމުން.\nދެވަނަ ހާފު ފެށުމަށް ދެ ޓީމުގެ ކުޅުންތެރިން ވެސް ދަނޑަށް ނުކުމެއްޖެ.\nފުރަތަމަ ހާފުގެ އުސްއަލިތަށް:\nމުޅި މެޗު ޑޮމިނޭޓް ކޮށްގެން މޮޅަށް ކުޅުނީ އިންޑިއާއިން\nލަންކާ ޓީމުން މޮޅަށް ޑިފެންސްކޮށް އިންޑިއާގެ ހަމަލާތައް ހުއްޓުވި\nމެޗުގައި މިހާތަނަށް ލިބުނު އެންމެ ހުސް ފުރުސަތު ލިބުނީ އިންޑިއާގެ ލިސްޓޮން ކޮލާކޯއަށް. އޭނާ ފޮނުވާލި ބޯޅަ ދިޔައީ ހުރަސް ދަނޑި މަތިން ބޭރަށް.\nފުރަތަމަ ހާފުގެ ކުޅުން ނިމުނީ. އިންޑިއާ0-0ސްރީ ލަންކާ\n'45:00 - ފުރަތަމަ ހާފުގެ ފުރިހަމަ ވަގުތުގެ ކުޅުން ހަމަވެއްޖެ. އިތުރު ވަގުތުގެ ގޮތުގައި ހަތަރު މިނަޓު ދައްކައިފި.\nއިންޑިއާއަށް ފުލު ފުލުގައި ތިން ކޯނަރު. އެކަމަކު އޭގެން އެއްވެސް ކޯނަރެއްގެ ބޭނުން ކުރެވޭ ގޮތެއް ނުވި.\n'43:52 - އިންޑިއާއަށް ކޯނަރެއް.\n'41:40 - އިންޑިއާގެ މިޑްފީލްޑަރު ސުރޭޝް ކުރި ފައުލަކާ ގުޅިގެން އޭނާއަށް ރީންދޫ ކާޑު.\nއިންޑިއާއި ސްރީލަންކާ ބައްދަލުކުރާ މެޗުގެ ތެރެއިން --- ސަން ފޮޓޯ: އަހްމަދު އައިމަން\n'39:00 - އިންޑިއާގެ ޓީމުން ގިނަ އޮފްސައިޑް ބޯޅަތަކެއް މި ހާފުގައި ކުޅެފި.\n'33:30 - ލަންކާގެ ކީޕަރު ސުޖަން ޕެރޭރާއަށް އަނިޔާވެގެން ދަނޑުމަތީގައި ފަރުވާދެނީ.\nމެޗުގެ ފުރަތަމަ 30 މިނަޓުގެ ކުޅުން ނިމުނީ. އިންޑިއާ0-0ސްރީ ލަންކާ\n'28:00 - އިންޑިއާގެ ފަރާތުން މޮޅަށް ކުޅުނު ނަމަވެސް މާ ގިނަ ހަމަލާތަކެއް އުފެއްދޭ ތަނެއް ނުފެނޭ.\nއިންޑިއާ އަތުން ލަންކާ އެންމެ ފަހުން މޮޅުވީ 2000 ވަނަ އަހަރު ދިވެހިރާއްޖޭގައި އޮތް ގޯލްޑަން ޖުބުލީ މުބާރާތުގައި.\nއިންޑިއާ އާއި ސްރިލަންކާ މިހާތަނަށް 16 ފަހަރު ބައްދަލުކޮށްފައިވާއިރު، އިންޑިއާ ވަނީ ނުވަ މެޗު ކާމިޔާބުކޮށްފައި. ލަންކާ މޮޅުވެފައިވަނީ ތިން މެޗުން.\n'21:39 - އިންޑިއާއަށް ގޯލު ޖަހާނެ ރަނގަޅު ފުރުސަތެއް. ލިސްޓޮން ކޮލާކޯ ހުސްކޮށް ހުރެ ބޮލުން ފޮނުވާލި ބޯޅަ ދިޔައީ ހުރަސް ދަނޑިމަތިން ބޭރަށް. މިއީ މިހާތަނަށް މެޗުގައި އުފެއްދި އެންމެ ރަނގަޅު ހަމަލާ.\n'19:00 - އިންޑިއާގެ ހިލޭ ޖެހުން ބޭކާރު. ބޯޅަ ދިފާއު ކުރީ ޑަކްސަން.\n'17:50 - އިންޑިއާއަށް ނުރައްކާތެރި ހިސާބަކުން ހިލޭ ޖެހުމެއް. ޑަކްސަން ފައުލް ކުރީ އިންޑިއާގެ ކެޕަޓަން ޗެތުރީއަށް.\n'13:51 - އިންޑިއާއިން ރަނގަޅު ހަމަލާއެއް އުފައްދައިފި. ބޯޅަ ދިފާއު ކުރީ ސުނިލް ޗެތުރީ.\n'11:40 - މެޗުގެ މިހާތަނަށް އައި އިރު މެޗު ޑޮމިނޭޓް ކުރަނީ އިންޑިއާގެ ޓީމުން.\nބޯލް ޕޮޒެޝަނަކީ އިންޑިއާ 60 އިންސައްތަ، ލަންކާ 40 އިންސައްތަ.\n'9:00 - ލަންކާ ޓީމުން ހަމަލާއެއް. އަހުމަދު ވަސީމް ރަޒީކް ފޮނުވާލި ހަމަލާ ދިޔައީ އަރިމަތިން ބޭރަށް.\nމިއަދުގެ މެޗުގައި ލަންކާގެ ފަހަތް ބަލަހައްޓަމުން އަންނަ ޑަކްސަންއަށް ފުރަތަމަ މެޗުގައި ލިބުނު ރަތްކާޑާ އެކު މިދިޔަ މެޗުގައި ނޭޕާލްއާ ދެކޮޅަށް ކުޅެފައެއް ނުވޭ.\n'4:30 - ލަންކާގެ ޑިފެންޑަރު އަސިކުރް ރަހުމާން މުހައްމަދު ކުރި ފައުލަކާ ގުޅިގެން އޭނާއަށް ރީންދޫ ކާޑު. މިއީ މިއަދުގެ މެޗުގެ ފުރަތަމަ ކާޑު.\nމިއަދަކީ ރާއްޖެއަށް ހޫނު ދުވަހަކަށް ވުމާއެކު ކުޅުންތެރިންގެ ފަރާތުން ވަރުބަލިކަން ފެނުން އެކަށީގެންވޭ.\nމިއަދުގެ މެޗު ބަލަން ވަދެފައި ވަނީ ޖުމުލަކޮށް މަދު އަދަދެއްގެ ސަޕޯޓަރުންތަކެއް.\nމެޗުގެ ފުރަތަމަ ހާފުގެ ކުޅުން ފެށުނީ. ކޮށްޓުން އިންޑިއާއަށް.\nމެޗު ފެށުމަށް ދެ ޓީމުގެ ކުޅުންތެރިން ވެސް ދަނޑަށް ނުކުމެއްޖެ. އިންޑިއާއިން މެޗުގައި ބޭނުން ކުރާނީ އެ ޓީމުގެ ރަސްމީ ނޫ ކުލައިގެ ޖާޒީ. ލަންކާއިން ބޭނުން ކުރަނީ ހުދު ކުލަ.\n1. ގުޕްރީތު ސިންގް\n4. ސުބާސިޝް ބޯސް\n5. ސެރިޓަން ބެނީ ފަނަންޑެޒް\n6. އަނިރުދް ތަޕާ\n7. ގްލެން ޕީޓާ މާޓިންސް\n8. އުޑަންޓާ ސިންގްހް ކުމާމް\n10. ލިސްޓޮން ކޮލާކޯ\nސްރީ ލަންކާގެ ފުރަތަމަ އެގާރަ:\n1. ސުޖަން ޕެރޭރާ\n2. ނިކޮލަސް ހާރޝާ ފެނާންޑޯ\n3. ޑަކްސަން ޕުސްލަސް ޔޮގެންދުރަން\n4. ޗަރިތާ ބަންދަރާ ރަތަނަޔެކޭ\n5. ކަވިންދު އިޝާން\n6. އަސިކުރް ރަހުމާން މުހައްމަދު\n7. ޑިލޮން ސެނަން ޑެ ސިލްވާ\n8. ޗަލަނާ ޗަމީރާ\n9. އަހުމަދު ވަސީމް ރަޒީކް\n10. މާވިން ހަމިލްޓޮން\n11. ޖޫޑް ސުޕަން\nލަންކާއިން މުބާރާތުގެ ތިންވަނަ މެޗަށް ނުކުންނަ އިރު، އެ ޓީމަށް މިހާތަނަށް ޕޮއިންޓެއް ލިބިފައެއް ނުވޭ. އިންޑިއާއިން އެއް މެޗު ކުޅުނު އިރު، އެ ޓީމަށް ލިބިފައިވަނީ އެއް ޕޮއިންޓް.\nސާފް ޗެމްޕިއަންޝިޕުގައި އިންޑިއާ އަދި ސްރީ ލަންކާ ބައްދަލު ކުރާ މެޗުގެ ލައިވް ބްލޮގަށް މަރުހަބާ!


vnews - Restaurant akun kuda kudhin vanun manaa kuranee\nރެސްޓޯރަންޓަކުން ކުޑަކުދިން ވަނުން މަނާކުރަނީ\nޖަރުމަނުވިލާތުގެ ރެސްޓޯރަންޓަކުން ހަވީރު ފަހެއްގެ ފަހުން 14 އަހަރުން ދަށުގެ ކުދިން ވަނުން މަނާކޮށްފިއެވެ.\nއޯމާސް ކޫޝޭ ނުވަތަ ގްރޭންމާސް ކިޗަންގެ ނަންދީފައިވާ މި ރެސްޓޯރަންޓުން ބުނިގޮތުގައި މިގޮތަށް އަމަލުކުރުމަށް ނިންމާފައިވަނީ ހަވީރުން ފެށިގެން ރޭގަނޑުގެ ވަގުތުތަކުގައި ނާސްތާކުރުމަށާއި ސައިބުއިމަށް އަންނަ ފަރާތްތަކަށް ބަސްނާހާއުޅޭ ކުދިންގެ ފަރާތުން އުނދަގޫވިޔަ ނުދިނުމަށެވެ.\nމި ރެސްޓޯރަންޓުގެ ވެރިޔާ ރުޑޮލްފް މާކްލް ބުނީ އޭނާ މިފިޔަވަޅު އެޅުމަށް ނިންމީ އެ ރެސްޓޯރަންޓުގައި މައިންބަފައިންނަށް ކުދިން މައިތިރި ނުކުރެވިގެން އުޅެނިކޮށް އެކުދިން އެހެން ކަސްޓަމަރުންނަށް އުނދަގޫކޮށް ރެސްޓޯރަންޓަށް ބުރޫއަރުވާތަން ފެނުމުންނެވެ.\nއެގޮތުން، އެފަދަ އެއް ހާދިސާއެއްގައި ކުޑަކުދިން ވަނީ ރެސްޓޯރަންޓުގެ ތަކެއްޗަށް ގެއްލުންދީ އަގުބޮޑު މުސްކުޅި ފޮޓޯ ސްޓޭންޑެއް ހަލާކުކޮށްލާފައި ކަމަށް އޭނާ ބުންޏެވެ. ހަމައެއާއެކު، ތަންތަނަށް ބުއިންތައް އެޅުމާއި މޭޒުމަތީ އަޅާފައި އޮންނަ ފޮތިގަނޑު ވީދާލުންފަދަ ކަންކަމަކީ ކުޑަކުދިން އައުމުން އާއްމުކޮށް ހިނގާ ކަންކަން ކަމަށް އޭނާ ބުންޏެވެ.\n"އަޅުގަނޑުމެން މިކަމާ ވިސްނާތާ ވަރަށް ދުވަސްވެއްޖެ. އަޅުގަނޑުމެންނަށް މިހާރު އާދެވިފަ މިހިރަ ހިސާބަކީ، ދެން އިތުރަށް މިގޮތަށް ކުރިއަށް ނުގެންދެވޭނޭ ބުނެވޭ ހިސާބަށް" މާކްލް ބުންޏެވެ.\nއޭނާ އިތުރަށް ބުނި ގޮތުގައި މިފިޔަވަޅު އެޅުމުގެ މައިގަނޑު ސަބަބަކީ ކުޑަކުދިން ހިފިނުހުރެވިގެން އުޅުން ނޫން ކަމަށާއި މައިގަނޑު ސަބަބަކީ އެކުދިން ކުރާނެ ކަމެއް ކުރަން ދޫކޮށްލައިގެން އަޅާނުލައި ކާންތިބޭ މައިންބަފައިން ކަމަށެވެ.\nމާކްލް ބުނިގޮތުގައި އޭނާގެ އުއްމީދަކީ މިފިޔަވަޅުގެ ސަބަބުން އޭނާގެ ރެސްޓޯރަންޓަކީ ހަމަޖެހިލައިގެން ކެއުމަށް އިންސާފުކޮށްލެވޭނެ ތަނަކަށްވުން ކަމަށާއި މިހާރު ވެސް އާއްމުކޮށް ރެސްޓޯރަންޓުން ކާ ފަރާތްތަކުން މިފިޔަވަޅަށް ތަރުހީބުދީފައިވާ ކަމަށް އޭނާ ބުންޏެވެ.\nއެހެންނަމަވެސް، މިފިޔަވަޅާ ގުޅިގެން ޖަރުމަނުވިލާތުގައި އޮންލައިންކޮށާއި މީޑިޔާގައި ވަނީ ގިނަ ބައެއްގެ ފާޑުކިޔުން އަމާޒުވެފަ އެވެ. އެގޮތުން ބައެއް ފަރާތްތަކުން ވަނީ މިއީ ރަހުމުކުޑަ ފިޔަވަޅެއް ކަމަށް ސިފަކޮށްފައެވެ.


ޓޮޓެންހަމް އާއި ސިޓީ އެއްވަރުވިއިރު ޔުނައިޓެޑް ސަލާމަތްވީ ކިރިޔާ\nޓޮޓެންހަމް އޮތީ ކުޅުނު 22 މެޗުން ލިބުނު 46 ޕޮއިންޓާއެކު ޕޮއިންޓް ތާވަލުގެ ދެވަނައިގަ\nސިޓީ އޮތީ ކުޅުނު 22 މެޗުން ލިބުނު 43 ޕޮއިންޓާއެކު ޕޮއިންޓް ތާވަލުގެ ފަސް ވަނައިގަ\n23 ޖެނުއަރީ 2017 | ހޯމަ 12:59\nޓޮޓެންހަމް އާއި ސިޓީ ބައްދަލުކުރި މެޗު\nޕްރިމިއާ ލީގުގައި ޓޮޓެންހަމް ހޮޓްސްޕާ އާއި މެންޗެސްޓާ ސިޓީ އެއްވަރުވިއިރު، މެންޗެސްޓާ ޔުނައިޓެޑް ސަލާމަތްވެއްޖެ އެވެ.\nހޮނިހިރު ދުވަހުގެ ރޭ ޓޮޓެންހަމް އާއި ސިޓީ ބައްދަލުކުރި މެޗު އެއްވަރުވީ 1-1 ގެ ނަތީޖާއަކުންނެވެ.\nސިޓީ ދަނޑުގައި ކުޅުނު މި މެޗު ފެށިގެން ދެ ޓީމުގެ ފަރާތުންވެސް ފެނިގެންދިޔައީ ވަރަށް ހަމަހަމަ ކުޅުމެކެވެ. އެހެން ނަމަވެސް ފުރަތަމަ ހާފްގައި ޓޮޓެންހަމްއާ ހިލާފަށް ސިޓީއަށް ވަނީ ލަނޑު ޖެހުމަށް ގިނަ ފުރުސަތުތަކެއް ލިބި ބޭކާރުވެފައެވެ.\nދެވަނަ ހާފްގައި ސިޓީން ވަނީ އެޓީމުގެ އެޓޭކްތައް ވަރުގަދަކޮށްފައެވެ. އެގޮތުން 49 ވަނަ މިނެޓުގައި އެޓީމުން ވަނީ މެޗުގެ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ ލީރޯއި ސާނޭ އެވެ.\nމި ލަނޑަށްފަހުވެސް ސިޓީން ދިޔައީ ލަނޑު ޖެހުމަށް ގިނަ ފުރުސަތުތައް ތަނަވަސްކުރަމުންނެވެ. އެގޮތުން ސިޓީ އަށް މެޗުގެ ލީޑު ފުޅާކޮށްދިނީ 54 ވަނަ މިނެޓުގައި ކެވިން ޑިބްރޭނާ އެވެ.\nއެހެން ނަމަވެސް އޭގެ ހަތަރު މިނެޓް ފަހުން ޓޮޓެންހަމްގެ ޑެލެއަލީ ވަނީ އެޓީމަށް ލަނޑެއް ކާމިޔާބުކޮށް ނަތިޖާގެ ފަރަގު ކުޑަކޮށްފަ އެވެ. މި ލަނޑަށްފަހު ޓޮޓެންހަމް އިން ވަނީ މެޗުގެ ތެރެއަށް ވަދެ ކޮންޓްރޯލް ހޯދާފަ އެވެ.\nޓޮޓެންހަމް އަށް މެޗުގެ ނަތީޖާ ހަމަހަމަކޮށްދިނީ 77 ވަނަ މިނެޓުގައި ހުއެންގް މިން ސޮން އެވެ. މެޗުގެ ފަހު 10 މިނެޓު ތެރޭގައި ސިޓީ އަށް ވަނީ ލީޑު ނެގުމަށް ފުލުފުލުގައި ގިނަ ފުރުސަތުތަކެއް ލިބި ބޭކާރުވެފައެވެ.\nމި ނަތީޖާއާއެކު ޓޮޓެންހަމް އޮތީ ކުޅުނު 22 މެޗުން ލިބުނު 46 ޕޮއިންޓާއެކު ޕޮއިންޓް ތާވަލުގެ ދެވަނައިގަ އެވެ. ސިޓީ އޮތީ ކުޅުނު 22 މެޗުން ލިބުނު 43 ޕޮއިންޓާއެކު ޕޮއިންޓް ތާވަލުގެ ފަސް ވަނައިގަ އެވެ.\nހޮނިހިރު ދުވަހުގެ ރޭ ކުޅުނު މެޗުން ޔުނައިޓެޑް ސަލާމަތްވީ ސްޓޯކް ސިޓީއާ ދެކޮޅަށް ކުޅުނު މެޗު ފަހު ވަގުތު 1-1 ގެ ނަތީޖާއިން އެއްވަރުކޮށްގެންނެވެ.\nސްޓޯކް ދަނޑުގައި ކުޅުނު މި މެޗުގައި ޔުނައިޓެޑްގެ ފަރާތުން ވަނީ މޮޅު ކުޅުމެއް ފެނިގެންގޮސްފައެވެ. އެގޮތުން އެޓީމުން ވަނީ ސްޓޯކްގެ ގޯލަށް ނުރައްކާކޮށް ގިނަ ހަމަލާތަކެއް ފޮނުވާލާފައެވެ.\nސްޓޯކް އިން މެޗުގެ ލީޑު ނެގީ 19 ވަނަ މިނެޓުގައެވެ. މި ލަނޑަކީ ޔުނައިޓެޑްގެ ހުއާން މަޓާ އަތުން ބައިކޮޅަށް ވަތް ލަނޑެކެވެ. މި ލަނޑާއެކު އެޓީމުން ވަނީ ބައި ކޮޅަށް ލަނޑެއް ވަނެ ނުދިނުމަށް ބުރަކޮށް މަސައްކަތްކޮށްފައެވެ.\nފުރަތަމަ ހާފް ނިމުނީ 0-1 ގެ ނަތީޖާއިން ޔުނައިޓެޑްގެ މައްޗަށް ސްޓޯކް އިން ކުރިހޯދައިގެންނެވެ.\nދެވަނަ ހާފް ފެށިގެން ޔުނައިޓެޑުން ވަނީ އިތުރު ހިތްވަރެއް ލާ ލަނޑު ޖެހުމަށް ބުރަ މަސައްކަތްތައް ކޮށްފައެވެ. އެހެންނަމަވެސް ސްޓޯކް އިން ވަނީ ބައިކޮޅަށް ލަނޑެއް ވަނެ ނުދިނުމަށް ބުރަ މަސައްކަތްކޮށް ވަރުގަދަ ޑިފެންސެއްކޮށްފައެވެ.\nއެހެންނަމަވެސް މެޗުގެ އިތުރުވަގުތުގައި ޔުނައިޓެޑުން ވަނީ ލަނޑެއް ކާމިޔާބުކޮށް ސްޓޯކް އިން ކުރަމުންދިޔަ މަސައްކަތް ފެނަށް ދުއްވާލާފައެވެ. މި ލަނޑު އެޓީމަށް ކާމިޔާބުކޮށްދިނީ ކެޕްޓަން ވޭން ރޫނީ އެވެ.